একটু একটু করে আওয়াজ তুলছেন সমকামীরা | আলাপ | DW | 27.10.2015\nএকটু একটু করে আওয়াজ তুলছেন সমকামীরা\nসামাজিক যোগাযোগের মাধ্যম, ঘরোয়া অনুষ্ঠান এবং প্রকাশনার মাধ্যমে ইতিমধ্যেই তাঁদের কথা বলতে শুরু করেছেন সমকামীরা, চাইছেন অধিকার৷ কিন্তু বাংলাদেশের দণ্ডবিধির ৩৭৭ ধরায় সমকামিতা আজও অপরাধ৷ তাই তাঁদের আওয়াজটা প্রকাশ্যে আসছে না৷\nসমকামীরা বাংলাদেশে যেন এখনও একটি ‘ইনভিজিবল মাইনরিটি'৷ সম্প্রতি ‘ধী-এর গল্প' নামে একটি কমিক স্ট্রিপ প্রদর্শনের মাধ্যমে সমকামীরা বেশ আলোচনায় আসেন৷ তবে তাঁরা এই স্ট্রিপ-টির আয়োজন করেছিলেন ঘরোয়াভাবে৷ সামাজিক যোগাযোগের মাধ্যমে আমন্ত্রণ জানিয়েছিলেন সমমনা মানুষদের৷ এর খবর বিভিন্ন সংবাদমাধ্যমে প্রকাশও হয়েছিল৷ অবশ্য এটাই প্রথম নয়৷ এর আগেও বাংলাদেশের সমকামীরা ‘রূপবান' নামে একটি ম্যাগাজিন প্রকাশ করেছিলেন৷ প্রকাশিত হয়েছে সমপ্রেমী কবিতার বই ‘রূপঙক্তি'-ও৷\nবাংলাদেশে সমকামীদের সবচেয়ে বড় গ্রুপ ‘বয়েজ অফ বাংলাদেশ' (বিওবি বা বব)৷ এই গ্রুপই উপস্থাপন করে ‘ধী-এর গল্প'৷ তারা আসলে প্রায়ই নানা অনুষ্ঠানের আয়েজন করে, যার খবর পাওয়া যায় তাদের ফেসবুক পাতায়৷ ঢাকা এবং ঢাকার বাইরে আয়োজন করে আড্ডার৷ তাদের ফেসবুক পেজ থেকে জানা যায়, আগামী ১৬ই অক্টোবর ঢাকার লালবাগ কেল্লা এলাকায় তারা একটি আড্ডার আয়োজন করে৷ এছাড়া তাদের একটি ওয়েবসাইটও আছে৷ সেখান থেকে জানা যায় যে, ২০০২ সাল থেকে ‘বয়েজ অফ বাংলাদেশ' কাজ করছে৷\nবাংলাদেশে সমকামী নারীদের নিয়ে কমিক স্ট্রিপ\nকার্টুন চরিত্রের নাম ধী৷ মফস্বলের এক তরুণী যে কিনা অন্য এক নারীর প্রেমে পড়েছেন, তাকে নিয়েই মূলত সাজানো হয়েছে চরিত্রটি৷ বাংলাদেশে সমকামিতা নিষিদ্ধ৷ আর এধরনের কমিকও এই প্রথম প্রকাশ করা হলো৷\nসহায়তায় ‘বয়েজ অফ বাংলাদেশ’\nসমকামী পুরুষদের গ্রুপ ‘বয়েজ অফ বাংলাদেশ’ ‘ধী-এর গল্প’ নিয়ে ফেসবুকে প্রচারণা চালাচ্ছে৷ ঢাকায় এক অনুষ্ঠানে আগতদের মধ্যে কমিকটির ফ্রি কপিও বিতরণ করা হয়৷\nটুইটারে প্রজেক্ট ধী\nসমকামীদের অধিকারের বিষয়ে জনসচেতনতা তৈরিতে ধী প্রকল্পের উল্লেখযোগ্য অনলাইন উপস্থিতি রয়েছে৷ ফেসবুক, টুইটার এবং ইন্সটাগ্রামে তাদের প্রোফাইল রয়েছে৷ টুইটার অ্যাকাউন্টটি অবশ্য তেমন সক্রিয় নয়৷\nসমকামীদের যেভাবে দেখা হয়\nবাংলাদেশে সমকামীদের সম্পর্কে সাধারণ মানুষের অবস্থান তুলে ধরা হয়েছে কার্টুনটিতে৷\nচলতি বছরের এপ্রিলে ধী প্রকল্পের উদ্যোগে ‘টিম বিল্ডিং’ কর্মসূচির আয়োজন করা হয়৷ এই টুইটটিতে সেই কর্মসূচির কিছু ছবি দেখা যাচ্ছে৷\nধী প্রকল্পের ইন্সটাগ্রাম পাতাটির অবস্থাও টুইটারের মতো৷ এখন পর্যন্ত মাত্র পাঁচটি ছবি শেয়ার করা হয়েছে সেখানে৷\nউল্লেখ্য, বাংলাদেশে সমকামিতা শাস্তিযোগ্য অপরাধ৷ সমলিঙ্গের সঙ্গে যৌনকর্মে লিপ্ত হলে যাবজ্জীবন কারাদণ্ড পর্যন্ত দেয়ার বিধান রয়েছে৷\n‘বয়েজ অফ বাংলাদেশ'-এর সঙ্গে জড়িত কয়েকজনের সঙ্গে যোগাযোগ করা হলে তাঁরা নাম পরিচয় প্রকাশ করে কথা বলতে রাজি হননি৷ এমনকি তাঁদের সঙ্গে যোগাযোগের জন্য ই-মেল অ্যাকাউন্টে প্রশ্ন পাঠিয়েও কোনো জবাব পাওয়া যায়নি৷ তবে নাম প্রকাশে অনিচ্ছুকদের কয়েকজন জানান, বাংলাদেশে সমকামীরা তাঁদের এই সমকামিতায় আর রাখ-ঢাক করতে চান না৷ তাঁরা চান ভালোবাসা এবং সম্পর্কের স্বাধীনতা৷ তাঁরা মনে করেন, কার সঙ্গে একজনের ভালোবাসা হবে আর কার সঙ্গে সম্পর্ক হবে – সেটা আইনের বাধার মধ্যে থাকতে পারে না৷ তাঁরা তাঁদের অধিকার চান এবং সমকামী বিরোধী আইনের বিলোপ চান৷\nবাংলাদেশে ‘গে বাংলাদেশ' নামে আরো একটি সমকামী গ্রুপ রয়েছে৷ এটা বাংলাদেশের প্রথম সমকামী অনলাইন গ্রুপ৷ ফেসবুকে এই নামে একটি ‘ক্লোজ্ড গ্রুপ' আছে৷ তবে তাদের কার্যক্রম সম্পর্কেও তেমন কিছু জানা যায়নি৷\nবাংলাদেশে সমকামীদের নিয়ে গবেষণা হয়েছে৷ গবেষণার শিরোনাম ‘ইনভিজিবল মাইনরিটি'৷ এই গবেষণা করেছে নেদারল্যান্ডস ভিত্তিক একটি মানবাধিকার সংগঠন ‘গ্লোবাল হিউম্যান রাইট্স ডিফেন্স' বা জিএইচআরডি৷ চলতি বছরের ১৭ই জুন প্রকাশিত এই প্রতিবেদনটি বাংলাদেশের ৫০ জন সমকামী এবং সমকামী নেতার সঙ্গে সাক্ষাৎকারের ভিত্তিতে করা হয়৷ সেই প্রতিবেদনে বলা হয় যে, বাংলাদেশে সমকামীদের ব্যাপারে সামাজিক দৃষ্টিভঙ্গি নেতিবাচক৷ আইনে সমকামিতাকে অপরাধ হিসেবে বিবেচনা করা হয়৷\nপ্রতিবেদনে সমকামীরা তাঁদের প্রতি নির্যাতন এবং হুমকির কথাও বলেছেন৷ বলেছেন আইনি বৈষম্য এবং মানবাধিকার লঙ্ঘনের কথা৷ তবে প্রতিবেদনটিতে বাংলাদেশে সমকামীর সংখ্যা কত, তা বলা হয়নি৷ আর এ নিয়ে কোনো জরিপের খোঁজও পাওয়া যায়নি৷ শুধু জানা গেছে, ‘বয়েজ অফ বাংলাদেশ' গ্রপের নিবন্ধিত সদস্য সংখ্যা দুই হাজারেরও বেশি৷ এছাড়া এই গ্রুপের সদস্যরা অধিকাংশই শিক্ষিত৷ তাঁদের মধ্যে পিএইজডি ডিগ্রিধারীও আছেন৷\nযৌনতা: অনন্তকাল ধরে বিতর্কিত\nগত শতাব্দীর ষাটের দশকে যৌনতা সংক্রান্ত মনোবৃত্তিতে বৈপ্লবিক পরিবর্তন ঘটে৷ জার্মানিতে ‘ব্রাভো’-র মতো টিনেজার ম্যাগাজিনগুলিতে খোলাখুলি সেক্স সংক্রান্ত নানা বিষয় নিয়ে আলোচনা শুরু হয়৷ এর আগে ফিল্মেও যা ‘নিষিদ্ধ’ বিষয় ছিল, তাই নিয়েই তৈরি হয় ১৯৬৮ সালের হিট ছবি ‘সুয়র জাখে, শ্যাটসেন’ বা ‘পথে এসো, প্রেয়সী’৷ এখানে ছবির নায়ক-নায়িকা ভ্যার্নার এঙ্কে ও উশি গ্লাস; মাঝের মহিলাটি হলেন পরিচালিকা মাই স্পিল্স৷\nমা যা ছিলেন\nপঞ্চাশের দশকেও দুনিয়াটা ‘ঠিকঠাক’ ছিল – অন্তত নবীন পশ্চিম জার্মানির নীতি-নৈতিকতা যাদের দায়িত্বে, তাদের চোখে৷ নারীর স্থান ছিল গৃহে, সংসারে, পতিব্রতা স্ত্রী, স্নেহময়ী জননী, নিপুণা গৃহকর্ত্রী হিসেবে৷ কাজে যেতেন শুধু পুরুষরা৷ জনসমক্ষে সেক্স নিয়ে কথা বলা কিংবা রাস্তায় চুমু খাওয়া চলত না৷ ব্যক্তিগত জীবন ও নৈতিকতা ছিল গির্জা বা সরকারের তাঁবে৷\nআদম ও হবার কাহিনি\n১৯৫১ সালের জার্মান ছবি ‘দি জ্যুন্ডারিন’ বা ‘পাপিনী’ জার্মান ফিল্ম জগতে কেলেংকারির অবতারণা ঘটায়৷ রক্ষণশীল চ্যান্সেলর কনরাড আডেনাউয়ার-এর আমলে এ ধরনের ‘নোংরামি’ সেন্সর করা উচিত, এই ছিল অধিকাংশ মানুষের অভিমত৷ ‘পাপিনী’ ছবির যৌনোদ্দীপনামূলক দৃশ্যগুলো ছিল অতি সংক্ষিপ্ত, তা সত্ত্বেও ছবিটিকে কেন্দ্র করে নৈতিকতা ও প্রকাশ্য যৌনতা নিয়ে বিপুল তর্ক শুরু হয়ে যায়৷\nশেরিং কোম্পানি যখন ১৯৬১ সালে প্রথম গর্ভনিরোধক ‘পিল’ বাজারে ছাড়তে শুরু করে, তখন জার্মানির গির্জায় গির্জায় ‘যুবসমাজের নৈতিক অধোপতন’ সম্পর্কে ভাষণ শোনা গেছে৷ পিল নেওয়ার ফলে মহিলাদের যৌন আসক্তির খবর বেরোয় পত্রপত্রিকায়৷ সব সত্ত্বেও, গর্ভনিরোধের নতুন উপায়গুলি মহিলাদের স্বনির্ধারণে সাহায্য করে৷\nছাত্র বিপ্লব, যৌন বিপ্লব\nষাটের দশকের শেষে জার্মানিতে যে ছাত্র বিপ্লব দেখা দেয়, তার সঙ্গে তথাকথিত ‘কাউন্টার কালচার’ বা বিকল্প সংস্কৃতিরও যোগ ছিল৷ সেই বিকল্প সংস্কৃতি – হিপি আমলের রূপরেখা অনুযায়ী – খোলা এবং স্বাধীন যৌনতায় বিশ্বাস করত, যার একটা প্রমাণ পাওয়া যায় ‘কমিউন ওয়ান’-এর মতো কুখ্যাত কলোনিতে স্ত্রী-পুরুষের একসঙ্গে বাস ও সহবাসে৷ যে কারণে রাইন্যার লাংহান্স এবং উশি ওবারমায়ার-এর মতো চরিত্র আজও অবিস্মৃত৷\n৬৮-র ছাত্র বিপ্লব পশ্চিমে পরিবারজীবনের সংজ্ঞাই বদলে দেয়৷ তরুণ বাবা-মায়েরা নিজেদের ‘বাবা’ কি ‘মা’ বলে অভিহিত না করে, নাম ধরেই ডাকতে শুরু করেন৷ ১৯৬৯ সালে স্কুলের জীববিজ্ঞান ক্লাশে একটি যৌনশিক্ষার ‘মানচিত্র’ চালু করা হয়৷ স্বাস্থ্য মন্ত্রকের অর্থানুকুল্যে সৃষ্ট ‘হেলগা’ নামধারী একটি যৌনশিক্ষার ফিল্ম দেখতে স্কুলের ছাত্রছাত্রীদের বাসে করে নিয়ে যাওয়া হতো৷\n‘বেয়াটে উজে’ বললেই জার্মানির শতকরা ৯৮ ভাগ মানুষ আজও বোঝেন: মেইল-অর্ডার সেক্স-শপ৷ যদিও সে-ধরনের দোকানে বাস্তবিক ঢোকার মতো সাহস আজও সকলের নেই – লোকলজ্জা বলে একটা কথা আছে তো৷ বেয়াটে উজে-র বাণিজ্যিক সাফল্যের সূচনা ১৯৪৮ সালে, যখন তিনি মহিলাদের গর্ভনিরোধের পদ্ধতি সম্পর্কে সচেতন করার জন্য একটি ক্যালেন্ডার প্রকাশ করেন৷ তার পরে আসে তাঁর মেইল-অর্ডার সেক্স-শপ৷\nপশ্চিমের আগে পুব\nসাবেক পূর্ব জার্মানির মানুষরা তাদের পশ্চিমের সতীর্থদের চেয়ে অনেক বেশি যৌন স্বাধীনতা ভোগ করেছেন৷ গোটা পূর্ব জার্মানি জুড়ে ছিল নিউডিস্ট ক্লাব৷ যৌনতার বিচারে পুবের মেয়েরা পশ্চিমের মেয়েদের চেয়ে বেশি ‘স্বাধীন’ ছিলেন, বাচ্চাদের সরকারি ডে-কেয়ারে জমা করে প্যান্ট-শার্ট পরে কাজে যেতেন৷ স্বাধীনতার অপরপীঠে ছিল রাষ্ট্রের নির্দিষ্ট বাধ্যবাধকতা৷ যেমন এই সাইনটিতে পূর্ব জার্মানির মায়েদের ‘ধন্যবাদ’ জানানো হচ্ছে৷\nযে সব চিত্রপরিচালক সর্বপ্রথম সমকামিতা নিয়ে ছবি তৈরি করেন, রোজা ফন প্রাউনহাইম ছিলেন তাঁদের অন্যতম৷ ১৯৭১ সালে তিনি একটি তথ্যচিত্র তৈরি করেন, যার বক্তব্য ছিল: সমকামী নিজে বিকারগ্রস্ত নয়, বিকারগ্রস্ত হল তার সমাজ৷ এভাবেই তিনি জার্মানির ‘গে’ এবং ‘লেসবিয়ান’ সম্প্রদায়ের জন্য সম্মান ও সমানাধিকার আন্দোলনের পথ প্রশস্ত করে দেন৷\nজার্মানিতে সমকামিতা ছিল একটি বিতর্কিত বিষয়, রাজনীতিকরাও যা নিয়ে কথা বলতে ভয় পেতেন৷ আইনের যে সূত্র – ১৭৫ নং অনুচ্ছেদ – দু’টি পুরুষের মধ্যে যৌন সম্পর্ককে দণ্ডনীয় অপরাধ বলে ঘোষণা করেছিল, সেই অনুচ্ছেদটি ১৯৬৯ সালে কিছুটা নরম করার পর, ১৯৯৪ সালে পুরোপুরি বাদ দেওয়া হয়৷ কিন্তু – বিশেষ করে খেলাধুলার জগতে – সমকামীদের প্রতি বৈষম্যমূলক মনোভাব আজও পুরোপুরি উধাও হয়নি৷\nনারী না পুরুষ?\nট্র্যান্সভেস্টাইট আর্টিস্ট, ২০১৪ সালের ইউরোভিশন সং কনটেস্ট বিজয়ী কনচিটা ভুয়র্স্ট ওরফে টম নয়ভির্থ আজ একজন সেলিব্রিটি৷ দাড়ি-সম্বলিত, ইভনিং গাউন পরিহিতা কনচিটা ২০১৫ সালের ইউরোভিশন গানের প্রতিযোগিতায় উপস্থাপিকা ছিলেন৷ তা-তে কারো কোনো আপত্তি দেখা যায়নি – আপাতদৃষ্টিতে৷...\nজার্মানির ‘ড্র্যাগ কুইন’ তথা টিভি হোস্ট লিলো ভান্ডার্স এই প্রদর্শনীটির উদ্বোধন করেন৷ ‘নির্লজ্জ? পরিবর্তনের মুখে যৌন নৈতিকতা’ প্রদর্শনীটি চলবে ২০১৬ সালের ১৪ই ফেব্রুয়ারি অবধি, বন শহরের ‘হাউড ডেয়ার গেশিস্টে’ বা ইতিহাস ভবনে৷\nলেখক: হাইকে মুন্ড/এসি\nবাংলাদেশের দণ্ডবিধির ৩৭৭ ধারা অনুযায়ী, ‘‘যে ব্যক্তি স্বেচ্ছাকৃতভাবে কোনো পুরুষ, নারী বা জন্তুর সহিত প্রাকৃতিক নিয়মের বিরুদ্ধে যৌন সহবাস করে, সেই ব্যক্তি সর্বোচ্চ যাবজ্জীবন কারাদণ্ডে বা সর্বনিম্ন দশ বছর পর্যন্ত দণ্ডিত হবে৷''\nবলা বাহুল্য, এই আইনটি সমকামী-বিরুদ্ধ৷ অর্থাৎ এই আইন অনুযায়ী বাংলাদেশে সমকামিতা বেআইনি৷ তবে বাংলাদেশে তৃতীয় লিঙ্গ হিসেবে হিজড়াদের স্বীকৃতি দেয়া হয়েছে৷\n২০০৯ সালে ভারতের আদালত সমকামিতাকে বৈধতা দিলেও ২০১৩ সালে তা আর টেকেনি৷ ২০০৯ সালের ২রা জুলাই দিল্লি হাইকোর্টের এক রায়ে বলা হয়, ‘‘প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না৷ এই রায়ে আরো বলা হয়েছে যে, ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থি৷'' কিন্তু ২০১৩ সালের ১১ই ডিসেম্বর সমকামিতাকে অবৈধ ঘোষণা করে ভারতের সুপ্রিম কোর্ট৷\nবাংলাদেশে সুপ্রিম কোর্ট আইনজীবী সমিতির সাবেক সাধারণ সম্পাদক এবং বার কাউন্সিলের সদস্য স. ম. রেজাউল করিম ডয়চে ভেলেকে বলেন, ‘‘বাংলাদেশে প্রচলিত আইন অনুযায়ী সমকামিতা একটি শাস্তিযোগ্য অপরাধ৷ তাছাড়া ধর্মীয় দৃষ্টিভঙ্গিও সমকামিতার বিরুদ্ধে৷ অবশ্য যাঁরা ধর্মে বিশ্বাসী নন, তাঁদের একটি অংশ সমকামিতার পক্ষে৷''\nতিনি বলেন, ‘‘সমকামীরা নিজেদের ‘মাইনরিটি সেক্স' দাবি করে তাঁদের মানবাধিকার ও অধিকারের দাবি জানালেও বাংলাদেশের আইন, ধর্মীয় বিশ্বাস, সামাজিক মূল্যবোধ এবং বাস্তবতায় এটা সম্ভব হবে বলে মনে হয় না৷''\nবাংলাদেশে সমকামিতা কি বৈধ করা উচিত? আপনার মতামত জানান নীচের মন্তব্যের ঘরে৷\nআড়ষ্ট চুম্বনে প্রতিবাদ কলকাতার\nদক্ষিণ ভারতের কেরালার বন্দর শহর কোচি-তে চুম্বন-প্রতিবাদ কর্মসূচি ঠেকাতে পুলিশের পাশাপাশি পথে নেমেছিল কিছু কট্টরপন্থি সংগঠনও৷ কলকাতায় সেটা হয়নি৷ কোচি আর কলকাতার মধ্যে তফাত বলতে এইটুকুই৷ (10.11.2014)\nসম ও উভকামিতা: ‘মার্গারিটা, উইথ আ স্ট্র’\nভারতে সমকামিতা এখন অবৈধ৷ কারণ গত বছরই সুপ্রিম কোর্ট সমকামিতা বৈধ আইনের বিপক্ষে রায় দেয়৷ চলচ্চিত্র পরিচালক সোনালি বোস এবার ‘মার্গারিটা, উইথ আ স্ট্র’ ছবিতে তুলে ধরেছেন উভকামিতা বা বাইসেক্সুয়ালিটি৷ (02.11.2014)\nকি-ওয়ার্ডস আলাপ, সমকামী, সমকামিতা, গে, লেসবিয়ান, বয়েজ অফ বাংলাদেশ, ধী-এর গল্প, গে বাংলাদেশ, ফেসবুক, বাংলাদেশ\n‘সমকামী সমর্থক’ সংবাদমাধ্যমকে আল-কায়েদার হুমকি 06.05.2016\nউগ্র ইসলামপন্থি গোষ্ঠী আনসার আল-ইসলাম এলজিবিটি অধিকারের সমর্থক সংবাদমাধ্যমগুলোকে হুমকি দিয়েছে৷ বলেছে, যারা সমকামীদের সমর্থন দেয়া বন্ধ করবে না তাদের কোনো ক্ষমা নেই৷ হুমকিতে একটি ইংরেজি দৈনিকের নাম উল্লেখ করে তারা৷


স্টিভ ক্যারেল এবং স্ত্রী ন্যানসি কেরেলের প্রেমের গল্প - বিরল বিনোদন\nমনে করুন স্টিভ ক্যারেলের স্ত্রী কখন ‘অফিসে’ উপস্থিত ছিলেন?\nমজার মানুষ স্টিভ ক্যারেল, তারকা অফিস , 40 বছর বয়সী ভার্জিন, এবং হতাশ আমাকে বিশ্বের কোন অপরিচিত। আপনি তাঁকে নামেই চেনেন বা না থাকুক, সম্ভবত আপনি তার অনেকগুলি সিনেমা দেখেছেন। এবং এই যুক্তি দিয়ে আপনি সম্ভবত তার স্ত্রীকেও দেখেছেন।\nআমি আজ বছর বয়সে যখন জানতে পেরেছিলাম যে অফিস থেকে ক্যারল স্টিলস স্টিভ কেরেলের বাস্তব জীবনের স্ত্রী ন্যান্সি ক্যারেল অভিনয় করেছেন। pic.twitter.com/7uPor2BBxF\n- অ্যাড্রিয়ান গ্রুব (@ গ্রুব_আড্রিয়ান) এপ্রিল 12, 2019\nন্যান্সি ক্যারেল, আগে ন্যান্সি ওয়ালস, তিনি আমেরিকান অভিনেত্রী। সে একজন সরাসরি শনিবার রাতে প্রাক্তন ছাত্র এবং তার স্বামী স্টিভ কেরেলের সাথে অনেক প্রকল্পে কাজ করেছেন। তারা কাজ করেছে ডেইলি শো সংবাদদাতা হিসাবে একসাথে। তিনি হাজির অফিস ক্যারল স্টিলস, মাইকেল স্কটের বান্ধবী এবং রিয়েলটার হিসাবে। আপনি যদি দেখেছি 40 বছর বয়সী ভার্জিন, আপনি তাকে যৌন চিকিত্সক বলে মনে করতে পারেন।\nএক বন্ধু সন্ধানে বিশ্বের শেষের জন্য লিন্ডার চরিত্রে অভিনয় করেছেন ন্যানসি। একসাথে ক্যারেলের তৈরি কৌতুক টেলিভিশন সিরিজ অ্যাঞ্জি ট্রিবিকা , যে অভিনেত্রী এবং কৌতুক অভিনেতা রাশিদা জোন্স। আমরা দেখতে পাই যে কতটা ভাল এবং প্রায়শই তারা একসাথে কাজ করে, তবে কীভাবে তারা তাদের শুরু করলেন?\nগ্যাব্রিয়েল ইগলেসিয়াস ভয়েসের মাধ্যমে গাড়ি চালান\nক্লাস উন্নত করুন\nস্টিভ এবং ন্যান্সির দেখা হয়েছিল শিকাগোর দ্বিতীয় সিটিতে। স্টিভ একটি ইমপ্রুভ ক্লাস পড়াত এবং ন্যান্সি ক্লাস নিচ্ছিল। তিনিও থামতেন বার রাস্তা জুড়ে যেখানে সে যখন তার সাথে দেখা করার জন্য ক্লাস নিচ্ছিল না তখন সে কাজ করেছিল। তারা প্রায়শই ফ্লার্ট করেছিল এবং এমনকি ছিল কনভোজ তারা ডেটিং শুরুর আগে এই মত:\nমূল্যবান ডাইমস সন্ধান করার জন্য\nস্টিভ: ‘আরে, আপনি জানেন, আমি যদি কখনও কোনও মহিলাকে জিজ্ঞাসা করি, তবে তা আপনার মতো কেউ হত। ঠিক তোমার মতো, ''\nন্যান্সি: ‘আপনার মতো লোক যদি কখনও আমার মতো কোনও মহিলাকে জিজ্ঞাসা করত তবে আমি অবশ্যই তা করতাম।’\nসেই মজার ব্যবসায়ের কয়েক সপ্তাহ পর স্টিভ ন্যান্সিকে জিজ্ঞাসা করলেন। এই দম্পতি 1995 সালে বিয়ে করেছিলেন এবং এ পরিবার । এই দম্পতির দুটি সন্তান রয়েছে। এলিজাবেথ অ্যান ক্যারেল, ২০০১ সালে জন্মগ্রহণ করেছিলেন এবং তাদের ছেলে জন, যিনি 2004 সালে জন্মগ্রহণ করেছিলেন। বিয়ের বহু বছর পরে, তাদের এমন একটি শিল্পে সময়ের পরীক্ষা দাঁড়িয়ে আছে যেখানে অনেকে বিচ্ছেদ হয়। স্টিভ সর্বদা বলে যে তারা ভাগ্যবান হয়েছে, এবং সম্ভবত তারা করেছে।\nআজ শো কাস্ট আবহাওয়া মেয়ে\nপ্লেবয় ছিলেন মেলানিয়া ট্রাম্প\nনখের উপর প্রেস করার জন্য আঠালো\nমুখের জন্য সেরা ধীরে ধীরে ট্যান ময়েশ্চারাইজার


গোল্ড আইআরএগুলি কি আপনার অবসর গ্রহণের জন্য সঠিক বিকল্প?\nহোম/ফাইন্যান্স/গোল্ড আইআরএগুলি কি আপনার অবসর গ্রহণের জন্য সঠিক বিকল্প?\nস্বর্ণ IRAs পৃথক অবসর অ্যাকাউন্ট অনুরূপ; একমাত্র পার্থক্য হল, নগদ, ট্রেজারি বিল, বন্ড এবং স্টকের মতো তরল সম্পদ রাখার পরিবর্তে, তারা কয়েন বা বার, রূপা, প্ল্যাটিনাম, প্যালাডিয়াম এবং অন্যান্য ধাতুর আকারে সোনার মতো ভৌত বুলিয়নগুলিকে ধরে রাখে যা বিশেষ হিসাবে অনুমোদিত। . গোল্ড আইআরএগুলি সোনার খনির কোম্পানি এবং আর্থিক প্রতিষ্ঠানগুলির সমন্বয়ে গঠিত যেখানে সোনার পারস্পরিক বিনিয়োগকারীরা কোম্পানিগুলির বুলিয়নের স্টকে বিনিয়োগ করে। গোল্ড আইআরএগুলিও গঠিত বিনিময় ব্যবসা তহবিল (ETF) স্বর্ণের প্রকৃত অভ্যন্তরীণ মূল্য ট্র্যাক করার প্রধান উদ্দেশ্যে।\nকেন গোল্ড আইআরএগুলি আপনার অবসর পরিকল্পনার জন্য সঠিক বিকল্প\nতারা আপনার বুলিয়ন সম্পদগুলিকে খুব দীর্ঘ সময়ের জন্য ধরে রাখতে পারে এবং বিনিয়োগকারীদের তাদের ধরে রাখার সাথে সাথে ক্রমাগত সম্পদ কিনে বিনিয়োগ করার অনুমতি দেয়। তাই আপনার অবসর গ্রহণের সময় পর্যন্ত আপনি সাধারণত বছরের পর বছর ব্যবহার করতে বা লিকুইডেট করতে চান না এমন সম্পদগুলিকে ধরে রাখার জন্য গোল্ড আইআরএগুলিকে সেরা বিকল্প হিসাবে তৈরি করা৷\nআপনার সম্পদের সরাসরি নিয়ন্ত্রণ। গোল্ড আইআরএ ক্লায়েন্ট বা বিনিয়োগকারীদের তাদের বুলিয়ন সম্পদের উপর সরাসরি অ্যাক্সেস এবং নিয়ন্ত্রণ রয়েছে, তারা তাদের হোল্ডিং পরিচালনা করার সাথে সাথে তাদের নিজস্ব বিনিয়োগের সিদ্ধান্ত নিতে দেয়। অন্যান্য অবসরকালীন আর্থিক সমাধানগুলির বিপরীতে, গোল্ড আইআরএগুলি স্ব-নির্দেশিত। ক্লায়েন্টরা তাদের সম্পদগুলি কোথায় বরাদ্দ, পুনঃবন্টন এবং নির্দেশ করতে হবে তা চয়ন করতে পারেন। তাদের সম্পদের প্রকৃত ডেলিভারি বা সেগুলি বিক্রি করার এবং পরিবর্তে নগদ গ্রহণ করার অধিকার রয়েছে৷ গোল্ড আইআরএ-এর কাস্টোডিয়ানদের সাহায্যে, তাদের বুলিয়ন সম্পদের কী করা উচিত সে বিষয়ে তাদের পছন্দ সম্পন্ন করা হয়।\nবন্ধুত্বপূর্ণ ট্যাক্স চিকিত্সা. গোল্ড আইআরএগুলি বিশ্বব্যাপী সবচেয়ে ব্যয়বহুল সম্পদ ধারণ করা সত্ত্বেও, তারা স্ট্যান্ডার্ড আইআরএগুলির মতো একই ট্যাক্স সুবিধা ভোগ করে। রথ স্ট্যান্ডার্ড আইআরএ এবং গোল্ড আইআরএ উভয়ের উপর কর দেওয়া হয় যখন ব্যক্তিগত অ্যাকাউন্টে অবদান রাখা হয়; যাইহোক, রথ আইআরএর ক্ষেত্রে, যখন করমুক্ত হারে অবদান প্রত্যাহার করা হয়।\nগোল্ড আইআরএ হল আপনার অবসরকালীন সম্পদ সংরক্ষণ করার সবচেয়ে নিরাপদ পদ্ধতি।\nসোনা, রৌপ্য, প্ল্যাটিনাম, প্যালাডিয়াম এবং অন্যান্য ধাতুর মত বুলিয়নের মূল্য যা অনুমোদিত মূল্যবান শূন্যের কোঠায় নামতে পারে না। তরল সম্পদ থেকে ভিন্ন, তারা সবসময় প্রাসঙ্গিক এবং মহান মূল্য থাকবে. আপনার অবসর পরিকল্পনার মূল্য এখনও অক্ষত আছে জেনে আপনি সর্বদা মানসিক শান্তি পাবেন এবং এই মুহূর্তে এটির চেয়েও বেশি হওয়ার সম্ভাবনা রয়েছে।\nগোল্ড আইআরএগুলি সম্পদ বৈচিত্র্যকে গ্রহণ করেছে।\nগোল্ড আইআরএগুলি শুধুমাত্র সোনার সম্পদের জন্য নয়। অন্যান্য বাস্তব সম্পদ রৌপ্য, প্ল্যাটিনাম, প্যালাডিয়াম এবং অন্যান্য অনুমোদিত মূল্যবান পাথরের মতো এখন সম্পদ যা স্বর্ণ IRAs দ্বারা অর্জন এবং নিরাপদে রাখা যায়। এই ধরনের সম্পদ বৈচিত্র্যকরণের প্রধান কারণ হল গোল্ড আইআরএ সংস্থাগুলির মসৃণ অস্থিরতার কারণে কিছুক্ষণ পরে স্থিতিশীল এবং নির্ভরযোগ্য রিটার্ন সক্ষম করা।\nক্রমাগত প্রবৃদ্ধি হচ্ছে কোটি কোটি টাকার সম্পদ।\nবছরের পর বছর ধরে, মূল্যবান পাথর সবসময়ই স্টক মার্কেটে অসাধারণভাবে কাজ করেছে। বিশেষজ্ঞরা আরও ভবিষ্যদ্বাণী করেছেন যে আগামী বছরের জন্য এই প্রবণতা থাকবে। অতএব, আপনার অবসর পরিকল্পনা হিসাবে মূল্যবান পাথরগুলিতে বিনিয়োগ করার কথা ভাবা শুরু করা একটি দুর্দান্ত ধারণা। গোল্ড আইআরএ সংস্থাগুলি তাদের ক্লায়েন্টদের দীর্ঘমেয়াদী এবং স্বল্প-মেয়াদী বিনিয়োগ পরিকল্পনার বিষয়ে ভাল পরামর্শ প্রদান করে। এখানে যান সেরা এবং বিশ্বস্ত গোল্ড ইরা অভিভাবকদের তালিকা।\nধরুন আপনি আপনার অবসর পরিকল্পনা হিসাবে গোল্ড আইআরএ বিবেচনা করছেন, এটির সাথে আসতে পারে এমন নিম্নলিখিত অসুবিধাগুলিও বিবেচনা করুন।\nএকটি গোল্ড আইআরএ-তে আপনার সঞ্চিত সম্পদ বিক্রি করে আপনি যে মুনাফা পান তা হল আপনার কেনা মূল্যের চেয়ে বেশি মূল্যে সম্পদ বিক্রি করে লাভ। সুদ বা লভ্যাংশের মতো কোনো ট্যাক্স সুবিধা নেই।\nউচ্চ স্টোরেজ ফি। গোল্ড আইআরএ হল কাস্টোডিয়ান যাদের নিশ্চিত করতে সুন্দরভাবে অর্থ প্রদান করতে হবে\nআপনার স্বর্ণের কয়েন বা বার, রৌপ্য, প্ল্যাটিনাম, প্যালাডিয়াম এবং বিশেষ হিসাবে অনুমোদিত অন্যান্য ধাতুগুলি নিরাপদে সংরক্ষণ করা হয়েছে। গোল্ড আইআরএ কাস্টোডিয়ান স্টোরেজ ফি নিয়মিত আইআরএ ম্যানেজমেন্ট ফি থেকে বেশি। এছাড়াও আপনি নিরাপত্তা ভাড়া এবং আপনার মূল্যবান পাথর পরিবহন যখন আপনি তাদের সরানো প্রয়োজন হবে.\nগোল্ড আইআরএ অ্যাকাউন্টের মালিকদের তাদের অ্যাকাউন্টে কোনো ধরনের মূল্যবান পাথর সরানোর অনুমতি নেই। তাদের পাশাপাশি নতুন মূল্যবান পাথর কেনার এবং তাদের ব্যক্তিগত অ্যাকাউন্টে স্থানান্তর করার অনুমতি নেই; তাদের জন্য একজন কাস্টোডিয়ানের পরিষেবা প্রয়োজন যিনি মূল্যবান পাথরের সম্পদ বিক্রি এবং কেনার সাথে জড়িত এবং ক্লায়েন্টের অ্যাকাউন্টের মধ্যে বা বাইরে স্থানান্তরিত হবে এমন যেকোনো ধরনের লেনদেন পরিচালনা করবেন।\nএছাড়াও পড়ুন: ইনভেসকো বোর্ডের পদত্যাগের দাবি প্রত্যাহার করার পরে জি এন্টারটেইনমেন্ট স্টকের 17% বৃদ্ধি\nগোল্ড আইআরএ-তে বিনিয়োগের পদক্ষেপ।\nধরুন আপনার কাছে ইতিমধ্যেই সোনা আছে এবং আপনি এটি একটি আইআরএ-তে রাখতে চান, অথবা আপনি সোনা কিনে বিনিয়োগ করতে চান; নিম্নলিখিত পদক্ষেপগুলি আপনাকে গোল্ড আইআরএ-তে বিনিয়োগের বিষয়ে গাইড করবে।\nধাপ 1. একটি স্ব-নির্দেশিত আইআরএ সনাক্ত করুন এবং খুলুন।\nসর্বোত্তম SDIRA হল একটি যা আপনি সরাসরি একটি ব্যাঙ্ক, ট্রাস্ট কোম্পানি বা ব্রোকারেজের মতো অভ্যন্তরীণ রাজস্ব পরিষেবার কাস্টোডিয়ানের সাহায্যে নিয়ন্ত্রণ করতে পারেন। যাইহোক, বেশিরভাগ গোল্ড আইআরএ আর্থিক সংস্থাগুলি স্ব-নির্দেশিত সংস্করণের জন্য যায় না।\nধাপ 2. আপনার IRA-এর জন্য আপনি যে ধরনের মূল্যবান পাথর কিনতে চান তা নির্বাচন করুন।\nমূল্যবান পাথরের মধ্যে সোনা, রূপা, প্ল্যাটিনাম বা প্যালাডিয়াম অন্তর্ভুক্ত থাকতে পারে। এই মুহুর্তে, আপনার অভিভাবক আপনাকে আপনার বাজেটের উপর নির্ভর করে একটি পছন্দ করতে সাহায্য করতে পারে।\nধাপ 3. হয় একটি সেট আপ করুন এসডিআইআরএ অ্যাকাউন্টে প্রতিবার অবদান যোগ করার সময় ট্যাক্স করা হবে। অথবা একটি কর-মুক্ত রথ আইআরএ অ্যাকাউন্ট যতগুলি বিতরণ করে তা সত্ত্বেও।\nধাপ 4. অ্যাকাউন্ট টপ আপ করুন। অবদানের ন্যূনতম পরিমাণ গোল্ড আইআরএ সংস্থার প্রত্যাশিত পরিমাণের উপর নির্ভর করবে।\nধাপ 5. আপনি যে অ্যাকাউন্টটি বেছে নিয়েছেন তার জন্য বিনিয়োগের ধরন নির্বাচন করুন। এর পরে, আপনার অভিভাবক আপনাকে বিনিয়োগ প্রক্রিয়া দ্রুত এবং মসৃণভাবে চালানো নিশ্চিত করতে সমস্ত প্রয়োজনীয় আর্থিক লেনদেন পরিচালনা করতে সহায়তা করবে।\nউপসংহার ইন, গোল্ড আইআরএ আপনার অবসর পরিকল্পনার জন্য সঠিক বিকল্প। উচ্চ অভিভাবক ব্যয় সত্ত্বেও, আপনার গোল্ড আইআরএ অ্যাকাউন্টে পরোক্ষ অ্যাক্সেস এবং সুদ বা লভ্যাংশের মতো ট্যাক্স সুবিধা অর্জনের ভাগ্য। গোল্ড আইআরএ ফিজিক্যাল বুলিয়ন বিনিয়োগ এবং ধরে রাখার সেরা এবং সবচেয়ে কার্যকর উপায় প্রমাণ করেছে।


Nikhil Jain wants divorce from Nusrat Jahan, High Speculation, Entertainment News: মধুর অধ্যায় অতীত, নুসরতকে ডিভোর্সের নোটিস পাঠালেন নিখিল!\nমধুর অধ্যায় অতীত, নুসরতকে ডিভোর্সের নোটিস পাঠালেন নিখিল!\nদাম্পত্য চিড়টা কি এবার চিরকালীন? নুসরত কিংবা নিখিলের কেউই অবশ্য তিক্ত সম্পর্ক নিয়ে মুখ খুলতে নারাজ সংবাদমাধ্যমের কাছে।\nFebruary 23, 2021 9:53:46 am\nমাসখানেক ধরেই নিখিল জৈন এবং নুসরত জাহানের বিচ্ছেদের খবরে সরগরম টলিপাড়া। একে অপরের সঙ্গে কথা বলা তো দূরের কথা, মুখ অবধি দেখাদেখি বন্ধ! নুসরত-নিখিলের সোশ্যাল মিডিয়াতে আঁতস কাচ দিয়ে খুঁজলেও আর একসঙ্গে ছবি পাওয়া যাবে না। কারণ, অতীতের মধুর ফ্রেমবন্দি মুহূর্ত কেউই আর রাখতে চান না। তাহলে কি এবার দাম্পত্য চিড়টা চিরকালীন হতে চলেছে? অনেকের মনেই ঘুরপাক খাচ্ছে এই প্রশ্ন। সেই আঁচ আগে থেকে মিললেও এবার তা একবারে প্রকাশ্যে। কানাঘুষো শোনা গেল, নিখিল জৈন (Nikhil Jain) নাকি স্ত্রী নুসরত জাহানের (Nusrat Jahan) কাছে বিবাহবিচ্ছেদের দাবি জানিয়েছেন।\nনুসরত কিংবা নিখিলের কেউই অবশ্য তিক্ত সম্পর্ক নিয়ে মুখ খুলতে নারাজ সংবাদমাধ্যমের কাছে। অতঃপর ডিভোর্সের নোটিস চালাচালি হয়েছে কিনা? সেই প্রশ্নের উত্তরও যে দুই পক্ষের তরফেই অধরা থাকবে, তা বলাই বাহুল্য। এক সংবাদমাধ্যমের তরফে এই নিয়ে নিখিলকে প্রশ্ন করা হলে, তিনি স্পষ্ট জানিয়ে দেন, ‘যা বলার তিনি পরে বলবেন!…’ নেতিবাচক ইঙ্গিতও দেননি। কাজেই এই খবর একেবারেই এড়িয়ে যাওয়ার নয়!\nসূত্রের খবর, নায়িকা নাকি আজও স্বামী নিখিলের ক্রেডিট কার্ড ব্যবহার করেন। তবে যশের সঙ্গে গভীর বন্ধুত্ব থেকে শুরু করে পারিপার্শ্বিক এহেন কোনও গুঞ্জন নিয়েই এযাবৎকাল মুখ খুলতে দেখা যায়নি নিখিলকে। এমনকী, ভ্যালেন্টাইনস ডে-তে তিনি স্ত্রীয়ের উদ্দেশে বার্তা দিয়েছিলেন যে, নুসরত বদলে গেলেও তিনি এখনও একই রয়ে গিয়েছেন। এদিকে শ্যালিকা নুজহাতের সঙ্গে নিখিল এখনও সু-সম্পর্ক বজায় রেখেছেন। তবে এর মাঝেই ডিভোর্সের নোটিসের খবরে একটাই প্রশ্ন ওঠে, তাহলে কি বন্ধু যশের সঙ্গেই নয়া অধ্যায় শুরু করতে চলেছেন নায়িকা নাকি বিরোধী রাজনৈতিক শিবিরের জন্য় সেটাও অথৈ জলে? উত্তর অবশ্য সময়ই দেবে।\nWeb Title: Nikhil jain wants divorce from nusrat jahan high speculation\nবাঙালি আবেগ উস্কে কৌশলী চাল কেন্দ্রের, দাদাসাহেব ফালকের মতো এবার ‘সত্যজিৎ রায় পুরস্কার’


কক্সবাজারে শনাক্তের ৫৫ দিনে রোগীর সংখ্যা ১৯০ কক্সবাজারে শনাক্তের ৫৫ দিনে রোগীর সংখ্যা ১৯০ – উখিয়া খবর\nকক্সবাজারে শনাক্তের ৫৫ দিনে রোগীর সংখ্যা ১৯০\nআহমদ গিয়াস, কক্সবাজার\t/ ৩১৬\tবার\nআপডেট সোমবার, ১৮ মে, ২০২০, ৭:২৮ পূর্বাহ্ন\nকক্সবাজারে করোনা শনাক্তের ৫৫ দিনে রোগীর সংখ্যা ১৯০-এ পৌঁছেছে। ইতোমধ্যে সুস্থ হয়ে বাড়ি ফিরেছেন ৩৮ জন, মারা গেছেন একজন। বাকিদের বিভিন্ন হাসপাতাল ও আইসোলেশনে চিকিৎসা দেয়া হচ্ছে। করোনা রোগীর চিকিৎসার জন্য জেলার প্রতিটি সরকারি হাসপাতালসহ উখিয়া-টেকনাফের রোহিঙ্গা ক্যাম্পে কয়েকটি বেসরকারি আইসোলেশন কেন্দ্র চালু করা হয়েছে। রোগী বাড়লে আরো নতুন হাসপাতাল চালু করা হবে বলে জানিয়েছেন কক্সবাজারের জেলা প্রশাসক।\nজেলা প্রশাসক মো. কামাল হোসেন জানান, কক্সবাজারে করোনা রোগীর চিকিৎসার জন্য পর্যাপ্ত সুযোগ সুবিধা রয়েছে। জেলায় এখন পর্যন্ত প্রায় আড়াইশ রোগীর আইসোলেশন গড়ে তোলা হলেও সেখানে সামর্থ্যের ৪০ ভাগও রোগী নেই। তবু আমাদের প্রস্তুতি রয়েছে। রোগী বাড়লে চিকিৎসার জন্য হাসপাতালও বাড়ানো হবে। ইতোমধ্যে শহরের স্টেডিয়ামে ও উখিয়ায় ২শ করে ৪শ বেডের দুটি নতুন হাসপাতালও প্রস্তুত করা হয়েছে।\nজেলা সিভিল সার্জন ডা. মাহবুবুর রহমান জানান, রোববার পর্যন্ত কক্সবাজার জেলায় মোট করোনা রোগীর সংখ্যা দাঁড়িয়েছে ১৯০ জনে। এর মধ্যে চকরিয়ায় ৬০ জন, কক্সবাজার সদরে ৫০ জন, পেকুয়ায় ২৪ জন, উখিয়ায় ২৬ জন, মহেশখালীতে ১২ জন, টেকনাফে ৭ জন, রামুতে ৪ জন, কুতুবদিয়ায় ২ জন এবং বাকি ৫ জন রোহিঙ্গা শরণার্থী।\nতিনি জানান, কক্সবাজারে প্রথম করোনা রোগী ধরা পড়ে গত ২৪ মার্চ কক্সবাজার সদর হাসপাতালে। তিনিসহ ইতোমধ্যে ৩৮ জন রোগী সুস্থ হয়ে বাড়ি ফিরেছেন। কক্সবাজারের একমাত্র করোনা রোগী মারা যান গত ৩০ এপ্রিল সদর হাসপাতালে। রামুর এ রোগীকে আগের দিন হাসপাতালে ভর্তি করা হয়।\nকক্সবাজার মেডিকেল কলেজের (কমেক) অধ্যক্ষ প্রফেসর ডা. অনুপম বড়ুয়া জানান, রোববার কমেকের আইইডিসিআরের ল্যাবে ১৮৪ জনের করোনা টেস্ট হয়েছে। এর মধ্যে কক্সবাজার সদরের ৯ জন, উখিয়ার ৪ জন, পেকুয়ার ১ জন, রোহিঙ্গা শরণার্থী ১ জন, বান্দরবানের লামা উপজেলায় ১ জন এবং চট্টগ্রামের লোহাগাড়া উপজেলায় ৬ জন রোগী রয়েছে।\nতিনি জানান, কমেকের আইইডিসিআরের ল্যাবে কক্সবাজার জেলা ছাড়াও চট্টগ্রাম জেলার সাতকানিয়া ও লোহাগাড়া উপজেলা এবং বান্দরবান জেলার বাসিন্দাদের জন্য টেস্ট সুবিধা রয়েছে।


১১ জুলাই ২০১৯, ১৩:২১\nআপডেট: ১১ জুলাই ২০১৯, ১৩:২৩\nরাশিয়ার প্রেক্ষাপটে ১৯৮৯ সালকে ‘মহান প্রত্যাশার বছর’ বলে অভিহিত করা যায়। ওই বছর মস্কোর মহাসড়কে নেমে আসা লাখ লাখ গণতন্ত্রকামী আন্দোলনকর্মীদের মধ্যে রুশ ব্যান্ড দল ‘কিনো’ যখন ‘উই আর ওয়েটিং ফর চেঞ্জেস! (আমরা বদলের অপেক্ষায় আছি!)’ গানটি গাইত, তখন জনতা হর্ষধ্বনিতে ফেটে পড়ত। গর্বাচেভের যুগে সেই বদলপ্রত্যাশীদের উন্মাদনা তুঙ্গে উঠেছিল। সাধারণ মানুষ তখন কোথায় কী ঘটছে, না ঘটছে তা জানার জন্য খবরের কাগজ ছিনিয়ে নিত, টেলিভিশনের খবরে সবার চোখ আটকে থাকত। প্রতিটি দিন তাদের কাছে মুক্তির স্বাদ বয়ে আনত।\nওই সময় অনেকেই বুঝতে পেরেছিল পচে যাওয়া সোভিয়েত সিস্টেমে বদল আনতে হলে স্তালিনীয় অতীতকে আগে ভালো করে বুঝতে হবে। ওই বছরই (১৯৮৯) সোভিয়েত ইউনিয়নের শত শত অধিকারকর্মী এক হয়ে মানবাধিকার সংগঠন ‘মেমোরিয়াল’ প্রতিষ্ঠা করেন। সংগঠনটির প্রতিষ্ঠাকালীন সদস্যদের মধ্যে অনেকেই ছিলেন, যাঁরা স্তালিনের গুলাগে (স্তালিনের কুখ্যাত বন্দিশিবির) আটক ছিলেন। সদস্যদের মধ্যে পরমাণু পদার্থবিদ আদ্রেঁই শাখারভের মতো এমন অনেকে ছিলেন, যাঁদের স্তালিন–বিরোধিতার জন্য দীর্ঘদিন নির্বাসিত জীবন কাটাতে হয়েছিল। সংগঠনটির মূল উদ্দেশ্য ছিল স্তালিনের নির্যাতনের শিকার হওয়া মানুষের কথা জনসমক্ষে তুলে ধরা।\nনব্বইয়ের দশকের শুরুর দিকে ‘মেমোরিয়াল’-এর মূল কার্যালয়ে নির্যাতনের শিকার হওয়া লোকজন ভিড় জমাত। বন্দিশিবির কিংবা লেবার ক্যাম্পে কাটানো জীবনের স্মারক হিসেবে তাঁরা নানা ধরনের নথিপত্র, গুলাগে বসে লেখা চিঠি বা অপ্রকাশিত বই, বন্দীদের ব্যবহার্য জামাকাপড়, কাগজ-কলম, থালা-বাটি—এ রকম বহু কিছু নিয়ে আসতেন। এগুলো দিয়েই ‘মেমোরিয়াল’-এর মহাফেজখানা ঋদ্ধ হয়েছে। ওই সময়ে আমরা বুঝতে পারছিলাম একটি দীর্ঘ প্রক্রিয়ার শুরুটা আমরা করতে পেরেছি। সংস্কারের মধ্য দিয়ে গড়ে ওঠা আমাদের নতুন সরকার এই নির্যাতনের ইতিহাসকে কাজে লাগাতে পারবে।\nকিন্তু পরবর্তী সময়ে দেখা গেল আমাদের সংস্কারকেরা বাজার অর্থনীতি গড়তে যতটা আগ্রহী, ততটা ইতিহাস সংরক্ষণের বিষয়ে আগ্রহী নন। তাঁরা অর্থনৈতিক সংস্কারের সঙ্গে সরব ও শক্তিশালী সুশীল সমাজের যোগসূত্রের প্রয়োজনীয়তা অনুভব করতে ব্যর্থ হলেন। এরপর রাশিয়া যখন ভয়ানক আর্থিক সংকটে পড়ল, তখন বহু রুশ নাগরিকের কাছে ‘গণতন্ত্র’ এটি নোংরা শব্দ হিসেবে প্রতিভাত হলো। হতাশায় ডুবে যাওয়া মানুষের তখন মনে হলো সত্যিকারের সংস্কার আসেনি। স্তালিনের যে শোষণের কথা মনে করে তাঁদের আঁতকে উঠতে হতো, দ্রুতই যেন সে দুঃসহ স্মৃতি ফিকে হয়ে যেতে লাগল। তাদের মনে হতে লাগল এত দারিদ্র্য তো স্তালিন যুগে ছিল না। নব্বইয়ের দশকের মাঝামাঝি এসেই সোভিয়েত আমলের বিষয়ে স্মৃতিকাতরতা বেড়ে গেল। ব্রেজনেভ আমলে লম্বা লাইনে দাঁড়িয়ে যখন লোকদের শূন্য হাতে দোকান থেকে ফিরতে হচ্ছিল, তখন তাঁদের সচ্ছলতার স্মৃতি হাতড়ানো ছাড়া উপায় ছিল না। ফলে স্তালিনের ছায়া আবার তাঁদের মনের মধ্যে ফিরে আসতে শুরু করল।\nসোভিয়েতের প্রভাবশালী অতীতের ‘নায়কোচিত’ ও ‘উজ্জ্বল’ স্মৃতির ওপর ভর করে যে নতুন জাতীয়তাবোধের উত্থান ঘটেছিল, তার মধ্য থেকেই মূলত ভ্লাদিমির পুতিনের আত্মপ্রকাশ ঘটেছে। দ্বিতীয় বিশ্বযুদ্ধে জয় নিশ্চিত করা এবং সোভিয়েত ইউনিয়নকে পরাশক্তিতে প্রতিষ্ঠিত করার নায়ক হিসেবে স্তালিনকে আবার প্রদর্শন করার ঝোঁক শুরু হয়। এই ঝোঁকে হামলে পড়া লোকদের উন্মত্ততায় স্তালিনের নির্যাতনের শিকার হওয়া মানুষ কোণঠাসা হয়ে পড়ে।\nআজ ১৯৮৯ সালে পূর্ব ইউরোপের স্বাধীনতা লাভ, বার্লিন দেয়ালের পতন ও শীতল যুদ্ধের অবসানকে বহু রুশ নাগরিক নিজেদের পরাজয় হিসেবে মনে করেন। এমনকি পুতিন নিজেও সোভিয়েত ইউনিয়নের পতনকে ২০ শতকের ‘মহা ভূরাজনৈতিক বিপর্যয়’ বলে আখ্যায়িত করেছেন। সেই জায়গা থেকেই রাশিয়ায় এখন বিশাল বিশাল বিলবোর্ডে স্তালিনের ছবি দেখা যাচ্ছে। সাবওয়ে ট্রেন স্টেশনে, দেয়ালে বা বইয়ের দোকানের কাচের জানালায় স্তালিনের ছবি সাঁটানো হচ্ছে। সরকারের দিক থেকেও স্তালিন–বন্দনায় উৎসাহ দেওয়া হচ্ছে।\nপুতিনের কর্তৃত্ববাদী নেতৃত্বকে শুধু বৈধতা দেওয়াই নয়, বরং তাঁর শাসনকে মহান হিসেবে উপস্থাপন করতেই স্তালিনের নেতৃত্বকে মহান করার চেষ্টা চালানো হচ্ছে। জনগণের মধ্যে এই ধারণা ঢুকিয়ে দেওয়ার চেষ্টা চলছে যে রাশিয়াকে আবার সাবেক সোভিয়েত ইউনিয়নের মতো দাপট নিয়ে দাঁড়াতে হলে স্তালিনের মতোই একজন শক্ত নেতা দরকার, আর পুতিনের মধ্যেই সেই সম্ভাবনা রয়েছে।\nকিন্তু আমরা বিশ্বাস করি নিজের অবস্থান সংহত করতে পুতিন স্তালিনকে যতই মহিমান্বিত করার এবং তাঁকে রুশ জনমনে পুনর্বাসিত করার চেষ্টা করুন, সে চেষ্টা সর্বাংশে সফল হবে না।\nইরিনা শেরবাকোভা লেখক ও ইতিহাসবিদ এবং মানবাধিকার সংগঠন ‘মেমোরিয়াল’-এর প্রতিষ্ঠাতা সদস্য\nজ্যোতিবাবু এবং ধর্মনিরপেক্ষ এক জীবন\nমহামারির মধ্যেও সামরিক ব্যয় বাড়ে কেন\nধর্ষকের বিরুদ্ধে লড়াইটা শেখাতে হবে


আমাদের পায়ের নিচের গোপন প্রাণিজগৎ রহস্যময়, বিস্ময়কর—এই গ্রহের প্রাণভোমরা লুকানো সেখানে! - স্বাধীন নিউজ\nHome ফিচার আমাদের পায়ের নিচের গোপন প্রাণিজগৎ রহস্যময়, বিস্ময়কর—এই গ্রহের প্রাণভোমরা লুকানো সেখানে!\non: May 13, 2022 In: ফিচার\nভূগর্ভের মধ্যস্তরের এক কিলোমিটার বিশুদ্ধ মাটি এবং যার উপরিভাগে ক্ষতিকর কিছু নির্মিত হয়নি, তা লাখ লাখ প্রাণীর আবাসস্থল হতে পারে। এদের মধ্যে ৯০ ভাগ প্রাণী প্রজাতিরই এখনো নামকরণ করা হয়নি।\nকখনো ভেবেছেন কি আমাদের পায়ের ঠিক নিচেই আছে এমন একটা জগত যেখানে রয়েছে পৃথিবীর উপরিভাগের মতোই চমৎকার এক বাস্তুসংস্থান? মাটির মধ্যে থাকা এই বাস্তুসংস্থান একটা রেইনফরেস্ট বা প্রবালপ্রাচীরের চাইতে কম বৈচিত্র্যপূর্ণ নয়, এমনকি এটি আমাদের কল্পনারও বাইরে! আমাদের খাদ্যের ৯৯ শতাংশের জন্যই ‘মাটি’র উপর নির্ভরশীল থাকলেও, এই মাটি সম্পর্কেই আমরা কত কম জানি!\nভূগর্ভের মধ্যস্তরের এক কিলোমিটার বিশুদ্ধ মাটি এবং যার উপরিভাগে ক্ষতিকর কিছু নির্মিত হয়নি, তা লাখ লাখ প্রাণীর আবাসস্থল হতে পারে। এদের মধ্যে ৯০ ভাগ প্রাণী প্রজাতিরই এখনো নামকরণ করা হয়নি। এরকম এক গ্রাম মাটি, অর্থাৎ এক চামচেরও কম মাটিতে এক কিলোমিটার ফাঙ্গাল ফিলামেন্ট বা আঁশ রয়েছে।\nযেদিন এক চামচ মাটি নিয়ে খুব শক্তিশালী একটা লেন্সের মধ্য দিয়ে দেখলাম, আমার নিজের চোখকে বিশ্বাস করতে কষ্ট হচ্ছিলো। কারণ সেখানে আমি দেখেছি হাজার হাজার প্রাণের সমাহার। পোকার মতো দেখতে অতি ক্ষুদ্র ক্ষুদ্র স্প্রিংটেইল (এক প্রকার পাখাবিহীন পোকা) এবং সেসবেরও আবার ডজন ডজন আকার-আকৃতি রয়েছে। গোল গোল অতি ক্ষুদ্র কণাও কোনো কোনো মাটিতে প্রতি বর্গমিটারে প্রায় অর্ধমিলিয়নের মতো থাকে।\nবরগুনায় আ’লীগ নেতাকে নারীর জুতাপেটার ভিডিও ভাইরাল\nসিলেটে আন্তর্জাতিক দূর্নীতি বিরোধী সমাবেশ অনুষ্ঠিত\nএমন খুশির ঈদ কখনো পাইনি’


যোগী আদিত্যনাথের উপর রেগে উঠলেন মুঘল বংশধর ইয়াকুব হাবিবউদ্দিন! মিউজিয়ামের নাম পরিবর্তন প্রসঙ্গে করলেন আক্রমন । India Rag\nযোগী আদিত্যনাথের উপর রেগে উঠলেন মুঘল বংশধর ইয়াকুব হাবিবউদ্দিন! মিউজিয়ামের নাম পরিবর্তন প্রসঙ্গে করলেন আক্রমন\nডাকাত কারোর বাড়িতে ঢুকে পড়ে জিনিসপত্র বিশৃঙ্খল অবস্থায় ফেলে দিলে, বাড়ির মালিক ডাকাত তাড়ানোর পর আবার ঘরকে নিজের মতো করে সাজিয়ে নেয়। এক্ষেত্রে বিশ্বের প্রতিটি দেশ একই নিয়ম পালন করে। প্রত্যেক দেশ বিদেশী আক্রমনকারীদের তাড়ানোর পর তাদের চিন্হ সেই দেশ থেকে মুছে দেয়। তবে ভারত বর্বর অসভ্য মুঘল, ডাকাত ইংরেজদের তাড়িয়েও এখন তাদের চিন্হ মুছে ফেলতে পারেনি। তবে উত্তরপ্রদেশের মুখ্যমন্ত্রী যোগী আদিত্যনাথ এই কাজে দারুনভাবে উদ্যোগ নিয়েছেন।\nসম্প্রতি মুখ্যমন্ত্রী যোগী আদিত্যনাথ উত্তরপ্রদেশকে গোলামী মানসিকতা থেকে বের করার জন্য উঠেপড়ে লেগেছেন। উত্তরপ্রদেশে মুঘল মিউজিয়ামের নাম পরিবর্তন করে ছত্রপতি শিবাজি মিউজিয়াম রেখেছেন।। যোগী আদিত্যনাথের এই সিদ্ধান্ত এর কারণে রীতিমতো রেগে উঠেছেন মুঘলদের বংশধর বংশধর যুবরাজ ইয়াকুব হাবিবউদ্দিন তুশি।\nমুখ্যমন্ত্রী যোগী আদিত্যনাথ বলেছেন যে মুঘল কারোর আদর্শ হতে পারে না। এর উপর পাল্টামন্তব্য করেছেন বংশধর যুবরাজ ইয়াকুব হাবিবউদ্দিন তুশি। উনি বলেছেন, মুখ্যমন্ত্রী কিভাবে বলতে পারেন যে মুঘলরা আমাদের হিরো হতে পারে না। জনগণ তাদেরকে সরকার পরিচালনার জন্য নির্বাচন করেছে কারোর আদর্শ ঠিক করে দেওয়ার জন্য নয়।\nবংশধর যুবরাজ ইয়াকুব হাবিবউদ্দিন তুশির বক্তব্যে স্পষ্ট যে উনি যোগী আদিত্যনাথের উপর আক্রোশিত হয়ে রয়েছে। যোগী আদিত্যনাথ মিউজিয়ামের নাম পরিবর্তন করার ঘোষণার পর বলেছিলেন মুঘলরা আমাদের নায়ক হতে পারে না, শিবাজি মহারাজ আমাদের নায়ক।


তাঁর হাতে গ্রেপ্তার ৬৪ জঙ্গি, খতম ১৬! অপরাধীদের ত্রাস 'লৌহকন্যা' এই আইপিএস অফিসার\n০৪:০০ পিএম, আগস্ট ৬, ২০২১\nমাস তিনেক আগে দিল্লি পুলিশের বিরুদ্ধে লিঙ্গবৈষম্যের অভিযোগ এনেছিলেন এক মহিলা আইপিএস অফিসার। সাদা পোশাকে চাকরি সূত্রে পাওয়া সরকারি গাড়ি নিজেই চালাচ্ছিলেন তিনি। গাড়ি থামিয়ে তাঁকে জেরা করেছিল দিল্লি পুলিশ। পরিচয় দেওয়ার পরও তিনি একজন যে আইপিএস তা বিশ্বাস করেনি পুলিশ। এরপরই দিল্লি পুলিশের এই আচরণের বিরুদ্ধে গর্জে ওঠেন তিনি। সেসময় সারা দেশ জেনেছিল তাঁর পরিচয়। তিনি সংযুক্তা পরাশর। আসামের এই কন্যা দেশের অন্যতম এক আইপিএস কর্ত্রী। যার ভয়ে কাঁপে দাগী অপরাধীরাও।\nছেলেবেলা থেকেই পড়াশোনাতেও মেধাবী। দিল্লি বিশ্ববিদ্যালয় থেকে রাষ্ট্রবিজ্ঞানে স্নাতক হওয়ার পর আন্তর্জাতিক সম্পর্ক নিয়ে জওহরলাল নেহরু বিশ্ববিদ্যালয় থেকে স্নাতকোত্তর পড়েন সংযুক্তা। পরে এমফিল এবং আমেরিকার বিদেশ নীতি নিয়ে ডক্টরেটও করেন। ইউপিএসসিতে দেশে ৮৫তম স্থান অধিকার করেছিলেন তিনি। এরপরই আইপিএসে যোগ সেন আসামের এই কন্যা। ২০০৮ সালে সংযুক্তার প্রথম পোস্টিং মাকুমে। অ্যাসিস্ট্যান্ট কম্যান্ডান্ট পদের দায়িত্ব দেওয়া হয় তাঁকে।\nআইপিএস কর্তা হিসেবে প্রথমেই কঠিন চ্যালেঞ্জের মুখে পড়েন সংযুক্তা। বোড়ো জঙ্গিদের সঙ্গে যখন বাংলাদেশের শরণার্থীদের সংঘর্ষ চলছে, সে সময় তা সামলাতে তাঁকে পাঠানো হয় উদলগিরিতে। প্রতিদিন একে ৪৭ হাতে সিআরপিএফ জওয়ানদের দলকে নেতৃত্ব দিয়ে আসামের জঙ্গলে ঘুরে বেড়াতেন তিনি। দেড় বছরে ৬৪ জন জঙ্গি গ্রেপ্তারও হয় তাঁর হাতে। খতম হয় ১৬ জন। আসামে সেনা কনভয়ের উপর হামলাকারী জঙ্গিরাও গ্রেপ্তার হয় তাঁর-ই নেতৃত্বে। সংযুক্তার ভয়ে এলাকা ছেড়ে পালাতে শুরু করে জঙ্গিরা। দ্রুত পরিস্থিতি নিয়ন্ত্রণে আসে।\nতিন বছর অসমের জোরহাটের পুলিশ সুপার পদে ছিলেন সংযুক্তা। পরে সোনিপতেও একই দায়িত্ব সামলেছেন। বর্তমানে দিল্লিতে কর্মরত তিনি। ইভটিজারদের দৌরাত্ম্য কমাতেও উঠে আসে তাঁর নাম। হাতে নাতে ধরেছেন বহুজনকেই। তিনি যেন অপরাধীদের ত্রাস। সেই কারণে আসামবাসী তাঁর নাম দিয়েছে 'লৌহকন্যা'।\n৪১ বছরের সংযুক্তা বিয়ে করেছেন সন্দীপ কক্কর নামে আসামেরই আর এক আইপিএস অফিসারকে। তাঁদের নয় বছরের এক পুত্র সন্তান রয়েছে। অবসর সময় তাঁর সঙ্গেই কাটান সংযুক্তা। এছাড়াও সুযোগ পেলেই তাঁর শখ দৌঁড়ানো আর সাঁতার কাটা। পিঙ্ক ম্যারাথনেও অংশ নিয়েছিলেন তিনি। একাধারে এই আইপিএস অফিসার যেন 'দশভূজা'! দশ হাত না থাকলেও মা দুর্গার মতোই অন্যায়ের প্রতিবাদে গর্জে ওঠেন তিনি। আবার অবসরে সামলান মায়ের দায়িত্বও৷ তাঁর জন্য গর্বিত আজ আসাম সহ গোটা দেশ।


'I'm Only 10': Video of Weeping Gaza Girl Shows Cost of Israel-Palestine Violence is Borne by Children dgtl - Anandabazar\n'I'm Only 10': Video of Weeping Gaza Girl Shows Cost of Israel-Palestine Violence is Borne\nগাজা সিটি ১৬ মে ২০২১ ২১:৫৭\nঅসহায় কান্নায় ভেঙে পড়েছে গাজার নাদিন-আবদেল-তইফ।\nভিডিয়ো-তে সংবাদমাধ্যম ‘মিডিল ইস্ট আই’-কে ছোট্ট নাদিন কাঁদতে কাঁদতে বলছে, ‘‘কী করব আমি, বলুন? ওই ধ্বংসস্তূপ সরাবো? আমার সত্যিই ভয় করছে। আমার লোকেদের জন্য আমি সব কিছু করতে পারি। কিন্তু কী করা উচিত এখন, সেটাই তো বুঝতে পারছি না। আমি বড় হয়ে ডাক্তার হতে চাই যাতে লোককে সাহায্য করতে পারি। কিন্তু কিছুই করে উঠতে পারছি না।’’ তাকে আরও বলতে শোনা যায়, ‘‘আমি যখনই এসব দেখি, আমার কান্না পায়। শুধু ভাবি, কেন আমাদের উপরই হামলা হচ্ছে? বাড়ির লোকেরা বলে, আমরা মুসলিম বলে ওরা আমাদের ঘৃণা করে। এখানে এত শিশু থাকে। কেন শিশুদের উপর বোমাবর্ষণ করছে ওরা?’’\nসংখ্যালঘু ভাঙনের মুখে বিজেপি, তৃণমূলের দিকে পা বাড়িয়ে কাশেম, পারভেজরা


প্রচ্ছদ রাষ্ট্রব্যাকরণ মুক্ত মুক্তিযুদ্ধের ইতিহাস\nআফসানের মুক্তিযুদ্ধের ইতিহাসবোধ অবিরাম দেশজ; তাই লাগাতারভাবে জাতীয়তাবাদী প্রকল্পকে ভণ্ডুল করে দিতে সক্ষম। দেশ আর রাষ্ট্রের এই সম্বন্ধটা অতীব গুরুত্ব দিয়ে পর্যালোচনা কখনোই করা হয়ে ওঠেনি– বিদ্যাজগতে, সাহিত্যজগতে কিংবা রাজনীতিজগতে। বরং ‘দেশ কোথায়’ প্রশ্নগুলো জনসমাজে উচ্চারিত হবার সাথে সাথেই প্রশ্নকারীর আধুনিক-প্রশাসনিক মানচিত্রের বোধের অভাব নিয়ে বিচলিত হয়ে পড়েন মধ্যবিত্ত-শিক্ষিতরা। কিন্তু দেশকে দেখতে হবে দশের সম্মিলনস্থল হিসাবে। সেই অর্থেই আফসান দেশের ইতিহাস লিখতে থেকে গেছেন।\nআফসান চৌধুরীর বইয়ের সঙ্গে আমার সম্পর্ক প্রায় গ্রিক পুরাণের মতো অদৃষ্টতাড়িত হয়ে দাঁড়িয়েছে। ২০০৩ সালে তাঁর প্রথম গল্পগ্রন্থ, আফসান চৌধুরীর ছোটগল্প নিয়ে নিজের ইচ্ছাতেই লিখতে শুরু করি। আমার পরিচিত জীবনে একমাত্র ইংরেজি সম্পাদক তখন সবকিছুতেই দারুণ উৎসাহ দেন। এমনকি আমার আখাম্বা ইংরেজি মানুষ করতেও তাঁর কার্পণ্য ছিল না। উপরন্তু আফসান ছিলেন সেই সম্পাদকেরও প্রিয় লেখকদের একজন। প্রায় আড়াই দশক ধরে লেখা গল্পগুলো নিয়ে সেই গ্রন্থখানার ইংরেজি পর্যালোচনা বের হয় খাদেমুল ইসলাম সম্পাদিত ডেইলি স্টার সাহিত্যপত্রে। অনেক বছর বাদে ২০১৮-তে সম্ভবত, ওঁর উপন্যাস বিশ্বাসঘাতকগণ পুনঃপ্রকাশিত হয় ইউপিএল থেকে। পুস্তক প্রকাশ অনুষ্ঠানটি প্রকাশক আয়োজন করেছিলেন আলোচনা-অনুষ্ঠান দিয়ে। লেখকের বাছাই ছিলাম আমি। গভীর সম্মানিত আমি আফসান চৌধুরীর সঙ্গে সম্মুখালাপ করি বাতিঘরে। কপালগুণে তাঁর মুক্তিযুদ্ধের ইতিহাস বই নিয়ে কিছু বলবার নিমন্ত্রণ আসেনি। ওই দীর্ঘ-গভীর-ভারী কাজ আমার পেশাগতভাবে পড়া লাগেনি। এ দফা তাঁর গবেষণাগ্রন্থ গ্রামের একাত্তর বইটি নিয়ে যে সম্পাদক নিমন্ত্রণ জানিয়েছেন, তাঁর কোনোই ধারণা ছিল না আমার পূর্ববর্তী সংযোগগুলো নিয়ে। একে অদৃষ্টতাড়িত ছাড়া আর কী-ইবা বলা যেতে পারে! তাঁর লেখকজীবনের কপালে আমি অবধারিত হয়ে গেছি।\nআফসান চৌধুরীকে পাঠ করতে গেলে তাঁর ইতিহাস গ্রন্থ থেকে উপন্যাস, মিডিয়া থেকে সমাজ-গবেষণামার্কা গ্রন্থ—সব একীভূতভাবে মাথায় রাখতে হয়। তবে এটা বাহুল্য কথা হলো। সকল লেখকের ক্ষেত্রেই তা হবার কথা। কিন্তু তিনি যে রকম সর্বভূতে বিরাজিত লেখক, তেমন খুব একটা সুলভ নয়। কিন্তু বাংলাদেশে কাউকে শংসন করাও খুব বিপদের কাজ। হিংসাবিদ্বেষ বাদ দিলেও, কাউকে কোনো একটা অভিধার মধ্যে আনার পর কাছাকাছি অভিধা আর কাউকে দিলেই ভক্তেরা ঝাঁপিয়ে পড়েন। ফলে বলার সময় আমারও লক্ষ রাখতে হলো যেন কেউ ভেবে না বসেন যে আমি সৈয়দ হক সাহেবকে গদিচ্যুত করতে চাইছি। আমার বলার বিষয় হলো, তিনি উপন্যাসে ঠিক যে-যে ভাবনাসূত্র ধরে চিন্তিত ছিলেন, তাঁর গ্রামের একাত্তর-এও প্রায় অবিকল ভাবনাসূত্রই কাজ করেছে। দুয়ের ক্ষেত্রেই মাইক্রো-ইতিহাস আফসানের একান্ত চর্চিত-লক্ষ্যিত জায়গা। উপন্যাসের নায়ক-নায়িকা, প্রটাগোনিস্টকুল, ছিলেন পূর্বনির্ধারিত মার্ক্সবাদী এবং/বা বিপ্লবী সংগঠনগুলো থেকে আহরিত। আর এই গবেষণাগ্রন্থের নায়ক-নায়িকারা, পাত্র-পাত্রীরা, আরও আম আরও বহুবিধ পরিচয়মালাতে থাকতে পেরেছেন।\nআফসান যে পাটাতন থেকে মুক্তিযুদ্ধকে অনুধাবন করেছেন, আসলে তাঁর সমগ্র জীবনেই, সেই পাটাতনটা নিয়ে আমার সত্তাশ্রয়ী/সাবজেক্টিভ যাত্রাপথকে আমি সামনে আনতে চাই। তাতে এটা প্রচলিত পর্যালোচনা-রচনা না হয়ে উঠতে পারে। কিন্তু আমি দুর্ভাবিত নই। বাংলাদেশের দ্বিবিভাজিত জাতীয় রাজনৈতিক মানচিত্র বিষয়ে আমার যতই বিরক্তি থাকুক, বাস্তবতা হলো প্রায় দুই দশকের বাংলাদেশে মুক্তিযুদ্ধবিষয়ক সিস্টেমেটিক নৈঃশব্দ্য আর গড়াপেটা-বিবরণী (ম্যানিপুলেটিভ ন্যারেশন) ছিল একদম মৌলিক। এমন একটা দশা ছিল যেখানে শিশুকিশোরেরা তাদের পাঠ্যপুস্তক থেকে উদ্ধারই করতে পারত না যে সংঘর্ষটা ছিল কাদের সঙ্গে। ‘হানাদার বাহিনী’ নামক একটা ভূতের মতো প্রতিপক্ষ জানত তারা। তাদের পক্ষে পাকিস্তান কিংবা আরও বিশেষে রাষ্ট্রীয় মিলিটারি বাহিনীর প্রতিপক্ষতার আন্দাজ করাই মুশকিল হতো। অশিশু বয়স্ক মানুষজন যাঁরা ছিলেন, তাঁদেরও জবান-অভিব্যক্তি যথাসম্ভব সতর্কতায় পরিচালিত হতো, যাতে মুখ ফসকে পাকিস্তানকে যথেষ্ট নিন্দা না করা হয়, যাতে যথাক্রমে শাসক জিয়াউর ও এরশাদের লোকজন ক্ষিপ্ত হয়ে যেতে পারেন। ফলে এরশাদের পতনের পর যখন তারেক মাসুদ ও ক্যাথেরিন মাসুদ, লিয়ার লেভিনের ফুটেজ হাজির করলেন, চলচ্চিত্র আকারে, তখন সেটা একদম মুক্তবাতাসের মতো পরিস্থিতি তৈরি করেছিল। অবশ্যই মধ্যবিত্তীয় পরিমণ্ডলে, অবশ্যই পাকিস্তানকে দোষারোপ করতে ইচ্ছুকদের মধ্যে। এই দমবন্ধ পরিবেশ থেকে মুক্তির পর মুক্তিযুদ্ধ-ইতিহাসচর্চাতে শ্রেণির প্রশ্ন, অন্ত্যজ মানুষের উপস্থিতির প্রশ্ন দু-চারজন ইতিহাস-প্রণেতা বা ভাবুক ছাড়া কারোরই মাথাব্যথার বিষয় ছিল বলে পরিলক্ষণ হয় না। আফসান সেই মানুষজনের মধ্যে যাঁদের ইতিহাসবোধ ৯০-এর এরশাদ-বিদায় পর্যন্ত অপেক্ষা করতে হয়নি; কারণ ইতিহাস তাঁর কাছে পদ্ধতিগত মীমাংসা নিয়েই ছিল। একই ভাবে, মুক্তির গান দেখতে-দেখতে দু-চারজন দর্শক ভাবতে পারছিলেন ‘মানুষের গল্প’ কই? এই ক’জনের ইতিহাসবোধের জন্য তখন আফসান প্রমুখ ছাড়া আর কেউ থাকেন নাই। এখন অবধি। আমি এ-ও মনে করি যে, কেবল নামকরণের মধ্য দিয়েও, আফসান গোড়াতেই চোখে-আঙুল দিয়ে নগর-মধ্যবিত্তের মুক্তিযুদ্ধের সৌধনির্মাণকারী বিবরণীচর্চার আত্মশ্লাঘার উন্মোচন ঘটিয়েছেন।\nবইটির অধ্যায় বিভাজন সুচিন্তিত অথচ আটপৌরে; এবং তাই দারুণ। খুব বেশি মুক্তিযুদ্ধভিত্তিক বইয়ে পাঠক ‘ডাকাত’কে বা ‘বেঁচে যাওয়া’কে শিরোনামে পাবেন না। এই দৈনন্দিনতাগুলোই এই গ্রন্থের, তথা এই দিকদর্শনের, পদ্ধতির মুখ্য পরিচায়ক। প্রথম অধ্যায় ‘এক নজরে একাত্তরের গ্রাম’ দারুণ একটা সনাতনী ক্যামেরাপ্যানের মতো করে সোহরাওয়ার্দী উদ্যানের ভাষণ থেকে একবাক্যে ১৯৭০ সালের নির্বাচনী তৎপরতার সঙ্গে গ্রাম-স্পন্দনকে মিলিয়ে দিয়ে কোনো রকম ঝাঁকুনি ছাড়াই ঢুকে পড়েন তাঁর গ্রামদর্শনে। মহানগরকেন্দ্রিক ও মধ্যবিত্ত-শ্লাঘাকেন্দ্রিক মুক্তিযুদ্ধের বাইরে পা ফেলতে গিয়ে আফসানের এই নিস্পৃহ বিবরণীগুণ, নিস্তরঙ্গ প্রসঙ্গ-উত্থাপন মিলেমিশে বইটির বাঁধুনি তৈরি করেছে। এমনকি দাফন-সৎকারের ঘটনাটাও যেন বা ড্রোন ক্যামেরাতে দেখছেন তিনি। সংশ্লিষ্ট কদাচিৎ নন, কিন্তু মমতাহীন নন আরও। এই রচনার স্বর খুব আলাদা তাঁর ছোটগল্প, উপন্যাস থেকে, যতদূর আমার মনে পড়ে। আফসানের রচনার খুঁটিনাটিত্ব বাংলাদেশের তদানীন্তন গ্রামগুলোকে এমন ছবির মতো নিয়ে আসে যেন বা আপনি উঠানে দাঁড়িয়ে, কিংবা গোয়ালঘরের পাশে, দেখছেন। কেইস-গল্পগুলো পরিমিত, আর সারা বইয়ে সংমিশ্রিতভাবে আছে। এই সংমিশ্রণকে আলাদা করে বলার কারণ আছে। খুব গুরুতর দক্ষ লেখকের বেলাতেও কেইস-হাজির করা প্রায়শই ভীষণ চ্যালেঞ্জিং একটা কাজ। তিনি কেইস-হাজির করেছেন কখনো কেইস না-জানান দিয়ে, আলগোছে। কখনো একটা শিরোনামের অধীনে কেইস-সাজানোতে আরাম পেয়েছেন; বিশেষত ‘নারী নির্যাতন’ অধ্যায়ে। আবার কখনো কেইসের পদ্ধতিতেই, কিন্তু আরও ঘন-সংক্ষেপে, বিবরণীর মধ্যে নিয়ে এসেছেন কিছু উদাহরণ। আবার কখনো কেইসের মধ্যেই উপশিরোনাম দিয়ে আগিয়েছেন। পদ্ধতিগতভাবে ভাবলেও, কেইস যে কী বস্তু, তা মাস্টারি করতে গিয়েও বোঝাতে গিয়ে হিমশিম খেতে হয়। আফসানের এই বই অনায়াসে সেসব শিক্ষক ব্যবহার করতে পারেন, যাঁদের শিক্ষার্থীদের কেইস-প্রয়োগ শেখাতে কষ্ট হয়, বা নিজেরও হয়।\nবইটির অধ্যায় বিভাজন সুচিন্তিত অথচ আটপৌরে; এবং তাই দারুণ। খুব বেশি মুক্তিযুদ্ধভিত্তিক বইয়ে পাঠক ‘ডাকাত’কে বা ‘বেঁচে যাওয়া’কে শিরোনামে পাবেন না। এই দৈনন্দিনতাগুলোই এই গ্রন্থের, তথা এই দিকদর্শনের, পদ্ধতির মুখ্য পরিচায়ক। প্রথম অধ্যায় ‘এক নজরে একাত্তরের গ্রাম’ দারুণ একটা সনাতনী ক্যামেরাপ্যানের মতো করে সোহরাওয়ার্দী উদ্যানের ভাষণ থেকে একবাক্যে ১৯৭০ সালের নির্বাচনী তৎপরতার সঙ্গে গ্রাম-স্পন্দনকে মিলিয়ে দিয়ে কোনো রকম ঝাঁকুনি ছাড়াই ঢুকে পড়েন তাঁর গ্রামদর্শনে।\nআবারও সত্তাশ্রয়ী হয়ে যাই। জন্মাবধি হিন্দু থাকাতে আমার পরিচয়ের এই অংশটার যাবতীয় ওজন-উত্তাপ টের পেতে-পেতে বড় হতে হয়েছে আমাকে। দৈবাৎ, আমার জন্ম ১৯৬৯-এ হওয়াতে ৭০-এর দশকে আমার শৈশব-কৈশোর না-কাটানোর উপায় ছিল না। ১৯৭৫-এর হত্যাকাণ্ডের সময় আমার বয়স নির্ধারণও আমার হাতে ছিল না। ফলত, তাঁতীপাড়ার নাম বদলে খাঁ-পাড়া বানানোর উদ্যোগগুলোকে শিশুকালে প্রশ্ন করে বসলে আমার পক্ষে ‘আওয়ামী লীগের দালাল’ এমনকি ‘ভারতের দালাল’ শিশু হয়ে পড়ার যাবতীয় উৎকণ্ঠা ও বিপদসমেত বড় হতে হয়েছে। এই দ্বিবিভাজিত বাংলাদেশে আমার হিন্দুত্বজনিত ইতিহাসকে কোন পাত্রে রাখা যেতে পারে, সেটা নির্ধারণ করাই একটা বেসম্ভব ব্যাপার ছিল। তার জন্য আরও শান্ত, আরও প্রজ্ঞাবান হতে হয়েছে; আরও পদ্ধতিগত মাথা অর্জন করতে হয়েছে। এবং তৎসত্ত্বেও তেমন কোথাও জিজ্ঞাসাগুলো রাখা যায়নি। আফসানের এই কিতাবখানা নিস্পৃহভাবে হিন্দুদের একাত্তরকে হাজির করেছে। ব্যক্তিগতভাবে তাঁর সঙ্গে তেমন না মিশলেও আমি জানি যে, তিনি সেই বিরল পরিবারগুলোর একটা থেকে এসেছেন যাঁদের পরিবার ১৯৪৭-এ তিন রাষ্ট্রে ছিটিয়ে গেছে। ব্যক্তি আফসানের ত্রিভাষী জীবনের সাথে ত্রিরাষ্ট্রীয় অভিজ্ঞতা তাঁকে আরও প্রাজ্ঞ বানিয়েছে। আর সে জন্যই আমি চেয়েছিলাম, ১৯৭১-কে দেখতে গিয়ে তিনি ১৯৬৫-এর যুদ্ধের অবধারিত্বকে বইটিতে আনবেন। আনেননি তিনি; অন্তত আমি ঠাহর করতে পারিনি।\nবাংলাদেশে ইতিহাসবোধের সিংহভাগই প্রাক-১৯৪৭ সম্বন্ধে পারলৌকিক নিস্তব্ধতা বহন করে। যেনবা ১৯৪৭-এর আগে এই অঞ্চলটি তেমন কোথাও অস্তিত্বমান ছিল না। ভুস করে জেগে উঠেছে! কিংবা যদিও বা থাকে তা ছিল ‘আবহমান’ কালে, কিংবা ‘হাজার বছরে’; মানে কালহীন। যেন বা ৬০-এর দশকের সেক্যুলার কর্মীটির আব্বাজান ৪০-এর দশকে মুসলিম পাকিস্তানের তথা মুসলিম লীগের অনুগ্রাহী ও কর্মী হিসেবে তৎপর ছিলেন না! যেনবা আওয়ামী লীগ মুসলিম লীগের স্বপ্নের টুকরা কখনোই বহন করেনি! এই প্রাক-১৯৪৭ এর মতোই আরেকটা নিস্তব্ধতার কাল হলো ১৯৬৫-এর পাকিস্তান-ভারত যুদ্ধ। যেনবা সেটা নিছকই অন্য দুটো অঞ্চলের বিষয়। যেনবা ‘আমরা’ তার অক্ষতিগ্রস্ত শিশুদর্শক মাত্র। ছোটবেলার খেলাতে যাকে বলা হয় ‘দুধভাত’! শুনতে বেচক্কর লাগতে পারে, কিন্তু বাংলাদেশের অধিকাংশ কৃষিজ এবং অন্ত্যজ হিন্দুর জন্য ১৯৭১ ছিল ১৯৬৫ সালের সম্প্রসারণ মাত্র। এই বাস্তবতাটা আসলে কৃষিজ জীবনযাপনের যা অতীব মৌলিক সেই জমির অধিকার ও জমির বঞ্চনা দিয়ে বুঝতে হবে। ১৯৬৫-এর যুদ্ধটা হয়েছে এই দেশে। সেটা হয়েছে আফসান চৌধুরীর বইয়ের মলাটলিখনের ভাষায় বললে ‘চিরচেনা প্রতিবেশীর’ সঙ্গে বৈরিতার প্রতিফলনে। হিন্দুর ১৯৭১ তাই আবশ্যিকভাবে হিন্দুর ১৯৬৫ সালের নিস্তব্ধ ইতিহাসের সঙ্গে সম্পর্কিত। কিন্তু আবারও, এই গ্রন্থকার নিস্পৃহ আটপৌরে স্বরে একটা বর্তমান কালের বিবরণী দেন, যা রাষ্ট্রানুগ ইতিহাসচর্চার, কিংবা মুখ্যধারার জাতীয়তাবাদী ইতিহাসচর্চার নগরকেন্দ্রিক বিরাট চিত্তে অনুপস্থিত থেকে গেছিল। ফলে এই বইতে ১৯৬৫-কে অনুধাবন না করার কারণে তাঁকে কাঠগড়ায় তোলা আমার আগ্রহ নয়; কিন্তু যদি কোনো মুক্তিযুদ্ধের ইতিহাসবিদ এই দুই যুদ্ধের সম্পর্ক নিবিড়ভাবে অনুধাবন করতে পারেন বাংলাদেশে, তিনি অনায়াসে আফসান। আমার অন্য বইটি পড়তে হবে যেটার নাম হিন্দু জনগোষ্ঠীর একাত্তর। এই রচনাটির ফরমাশ না থাকলে আফসানের নানাবিধ কর্মকাণ্ডের বিষয়ে আমার সাইবার-ছাঁকনি অভিযান দেওয়া হতো না। আর তা না দেওয়া হলে আমার ওই গ্রন্থটির নামও জানা হতো না।\nআফসানের মুক্তিযুদ্ধের ইতিহাসবোধ অবিরাম দেশজ; তাই লাগাতারভাবে জাতীয়তাবাদী প্রকল্পকে ভণ্ডুল করে দিতে সক্ষম। দেশ আর রাষ্ট্রের এই সম্বন্ধটা অতীব গুরুত্ব দিয়ে পর্যালোচনা কখনোই করা হয়ে ওঠেনি– বিদ্যাজগতে, সাহিত্যজগতে কিংবা রাজনীতিজগতে। বরং ‘দেশ কোথায়’ প্রশ্নগুলো জনসমাজে উচ্চারিত হবার সাথে সাথেই প্রশ্নকারীর আধুনিক-প্রশাসনিক মানচিত্রের বোধের অভাব নিয়ে বিচলিত হয়ে পড়েন মধ্যবিত্ত-শিক্ষিতরা। কিন্তু দেশকে দেখতে হবে দশের সম্মিলনস্থল হিসাবে। সেই অর্থেই আফসান দেশের ইতিহাস লিখতে থেকে গেছেন। যেখানে জাগরূক মানুষজন নিজ নিজ জনপদে একান্তে আটপৌরে জীবনে থেকে যেতে-যেতে যুদ্ধ পরিলক্ষণ ও অবলম্বন করেছেন। পরিলক্ষণ যদি তাঁদের ইচ্ছানিরপেক্ষ হয়ে থাকে, অবলম্বনও প্রায় হকিকতের মতো। মুক্তিযুদ্ধ তাই আটপৌরে জীবনের মধ্যে একটা বিপজ্জনক যাপন ছিল, যার মধ্যে তাঁদের—সেই সব ‘গ্রামের’ মানুষজনের—লাগাতার সব রাজনৈতিক সিদ্ধান্ত গ্রহণ করতে হয়েছে, কৌশলগত পথ খুঁজতে হয়েছে, কঠোর পরিস্থিতিগুলোর অভিজ্ঞতা নিতে হয়েছে। সেই যাপনকে নিছক একটা রাষ্ট্র-স্বপ্নে পর্যবসন ইতিহাসবিদগণের প্রকল্প, এমনকি ফ্যান্টাসি। গ্রামের একাত্তর এজাতীয় প্রকল্পের বাইরের ইতিহাস-চর্চার একটা দুর্দান্ত দলিল; তবে আফসানের বেলায় এটা একমাত্র কোনো দলিল নয়। আনুষ্ঠানিক সংগঠনকেন্দ্রিক বামপন্থীদের বাইরে বামপন্থী এবং/বা মার্ক্সবাদী যাঁরা জনসমাজের ইতিহাস নিয়ে ভাবিত, আফসানের এই বই তাঁদের জন্য দিকদর্শন দিতে পারে।১\nইউপিএল-এর বই তেমন কোনো ব্যতিক্রম ছাড়া সকল সময়েই আকর্ষণীয়। ছাপা সোজা হয়, বাঁধাই টাইট হয়, প্রচ্ছদে ন্যূনতম নন্দনবোধ সাধারণত ফসকে যায় না। জরুরি বইপত্রে নির্ঘণ্টের ব্যবস্থা থাকে, যেমন এটাতেও আছে। এই বইয়ের প্রচ্ছদকার সব্যসাচী হাজরা হরফ বাছাইয়ে একাত্তরের সময়কার রাজনৈতিক পোস্টারের কথা মাথায় রেখেছেন, সম্ভবত। বইটা তাতে অদ্ভুত একটা চিন্তাসাজশ তৈরি করতে পেরেছে। তবে প্রচ্ছদের রং আর ধরনে কিছুটা মৃতবৎ বা মরবিড লাগতে পারে। লাগতে-লাগতেও যে অতটা লাগল না শেষমেশ, সেটার কারণ সম্ভবত ‘একাত্তর’ হরফগুলোর বেশ নজরকাড়া মাপ। সব্যসাচী (হাজরা) তাঁর প্রচ্ছদে সারাক্ষণ নিজেকে উতরান। এটা আরেক ধরনের প্রচ্ছদ তাঁর। প্রচ্ছদজ্যাকেটে মুক্তিযুদ্ধবিষয়ক আর পাঁচটা ইউপিএল-কিতাবের খবর দিয়েছেন প্রকাশক। সেটা উপকারী তথ্য, এবং আন্দাজ করা যায় প্রচ্ছদকারের সামান্যই কৃতিত্ব এতে। তবে বইগুলোর খবর জরুরি হলেও খবর/বিজ্ঞাপনটার স্থান নির্বাচন প্রকাশকের তরফে মালিকসুলভ ছিল, ডিজাইনারসুলভ ছিল না। তা না হলে তাঁরা বিজ্ঞাপনটি পাদরেখা বা বামরেখার দিকে ঘেঁষে দিয়ে প্রচ্ছদ-ডিজাইনের ক্ষতি লাঘব করতেন।\n১। ৭০-৮০ দশকের বিপ্লবী কর্মীদের সামাজিক-জনজীবন নিয়ে লক্ষণীয় ইতিহাস চর্চার সুবাদে নেসার আহমেদের কথা মনে পড়ল। আমার থেকে ভালো পাঠকদের নিশ্চয়ই এ রকম কিছু, বিরল হলেও, উদাহরণ মনে পড়বে।\nআত্মজীবনীটি কেন অসমাপ্ত রয়ে গেল?


মহানগর সময়'মাথায় পিস্তল ধরে বলে, একদম ফুটায়্যালাম, চেনোস?'\nনিকেতন এলাকায় ত্রাসের নাম জি কে শামীম। আবাসিক এলাকায় বাণিজ্যিক অফিস নিয়ে নানাভাবে হয়রানি করতেন এলাকাবাসীকে। পিস্তল ঠেকিয়ে ফ্ল্যাট, পার্কিং দখল, সাধারণ মানুষের স্বাভাবিক চলাফেরায় বাঁধা দেয়াসহ নানা অভিযোগ তার বিরুদ্ধে। র‌্যাব বলছে, এসব বিষয়ে অভিযোগ পেলে তদন্ত সাপেক্ষে ব্যবস্থা নেয়া হবে।\nনিকেতনে জি কে শামীমের কার্যালয়ের পাশের ভবনের একটি ফ্ল্যাটের মালিক খালেদুর রহমান। অবসরপ্রাপ্ত সরকারি কর্মকর্তার প্রবাসী কন্যার একটি ফ্ল্যাট দেখাশোনা করেন তিনিই। খালেদুর রহমান জানান, বছরখানেক আগে সেই ভবনে একটি ফ্ল্যাট কেনেন শামীম। এরপর থেকেই শুরু হয় তার অত্যাচার।\nনানাভাবে খালেদের ফ্ল্যাট দখলের চেষ্টা করেন শামীম। তাড়িয়ে দেন ভাড়াটিয়াদের। এমনকি ভবনের নিচে খালেদের পার্কিংয়ের জায়গা দখল করে নেয় শামীমের লোকজন। পার্কিংলট থেকে খালেদের নম্বর প্লেট ফেলে দেয় শামীমের দেহরক্ষী রনি। বাধা দিলে ভবনের নিরাপত্তাকর্মীকে মাথায় পিস্তল ঠেকিয়ে হত্যার হুমকি দেয়ার অভিযোগ তাদের।\nসরেজমিন ঘটনাস্থলে গিয়ে দেখা যায় খালেদের পার্কিংয়ের স্থানে একটি পরিত্যক্ত সোফা রেখে দিয়েছে শামীমের লোকজন। শামীমের গ্রেফতারের খবর শুনে নতুন একটি নম্বরপ্লেট বানিয়ে ভবনে এসেছেন খালেদ।\nখালেদ বলেন, 'শামীমের বডিগার্ড এসে আমার সব জিনিসপত্র ফেলে তার জিনিস রাখতো। এছাড়া আমার সিকিউরিটিগার্ডকে পিস্তল দেখিয়ে ভয় দেখিয়েছে। আমরা নিরীহ মানুষ, আর কিছু বলতে পারিনি। চুপচাপ রয়েছি।'\nভুক্তভোগী নিরাপত্তকর্মী বলেন, 'আমাকে এসে বলে আমার গ্যারেজে গাড়ী কেনো? মাথায় পিস্তল ঠেকিয়ে বলে একদম ফুটায়্যালাম, চেনোস?\nমাঝরাতে অসংখ্য গাড়ি ও বাইক নিয়ে এসে এলাকায় হল্লা করা, ভবনের সামনে দিয়ে কেউ হেঁটে গেলেও তাদের নানা হুমকি দেয়ার অভিযোগ এলাকার লোকজনের।\nএদিকে রোববার শামীমের কার্যালয়ে গেলে প্রবেশে বাঁধা দেন নিরাপত্তাকর্মীরা। তবে ভবনের নিচে পড়ে থাকতে দেখা যায় শামীমের দেহরক্ষীদের কয়েকটি বাইক।\nএছাড়া অবৈধ টেন্ডার বাণিজ্য, কথায় কথায় মানুষকে লাঞ্ছিত করাসহ শামীমের বিরুদ্ধে বহু অভিযোগ পাওয়ার কথা বলছে আইনশৃঙ্খলা বাহিনীর বিভিন্ন সূত্র। র‌্যাব বলছে, সব অভিযোগ খতিয়ে দেখছেন তারা। অভিযোগ পেলেই নেয়া হবে ব্যবস্থা।\nর‍্যাব পরিচালক আইন ও গণমাধ্যম শাখা লে. কর্নেল সারোয়ার বিন কাশেম বলেন, 'শামীমের বিরুদ্ধে অনেক অভিযোগ। ভুক্তভোগীরা আসলে আমরা অবশ্যয় পদক্ষেপ গ্রহণ করবো।'\nরাজনৈতিক পরিচয় ব্যবহার করে অবৈধ আধিপত্য বন্ধে প্রয়োজনে আরো অভিযান পরিচালনা করা হবে বলেও জানান র‌্যাব কর্মকর্তারা।


জনপ্রিয় প্লাস্টিক চেয়ারের গল্প | মাল্টিমিডিয়া | DW | 21.08.2014\nজনপ্রিয় প্লাস্টিক চেয়ারের গল্প\nসস্তা, পোর্টেবল, ওজন কম, পরিষ্কার করা সহজ – এমন প্লাস্টিকের চেয়ার আজ কে না চেনে? হ্যাঁ, বিখ্যাত ‘মোনোব্লক’ চেয়ারের কথাই বলছি৷ কবে এর তৈরি শুরু, এর ডিজাইনার কে, কোন দেশে কেন জনপ্রিয় এসব নানা তথ্য থাকছে এই ছবিঘরে৷\nবহু কোম্পানিই আজ প্লাস্টিকের চেয়ার তৈরি করছে৷ তবে বিখ্যাত এই চেয়ারের প্রথম ডিজাইনার ছিলেন ইটালিয়ান জো কলম্বো কি৷ ১৯৬৫ সালে মাত্র পাঁচটি চেয়ারের ডিজাইন করার মধ্য দিয়ে যার শুরু৷ সারা বিশ্বে প্লাস্টিক চেয়ারের উৎপাদন শুরু হয় ৭০-এর দশক থেকে৷\nবর্তমান উৎপাদন একশো কোটিরও বেশি\nএরই মধ্যে সারা বিশ্বে আনুমানিক একশো কোটিরও বেশি মোনোব্লক বা প্লাস্টিক চেয়ার তৈরি হয়েছে৷ হামবুর্গের হেনিং ভ্যোটসেল-হ্যার্বার নামের এক ব্যক্তি প্লাস্টিক চেয়ার সম্পর্কে নানা তথ্য, অর্থাৎ ছবি, ইতিহাস, ফিল্ম ইত্যাদি সংগ্রহ করে তাঁর ওয়েবসাইটে দিয়ে ছিলেন৷ www.plasticchsir.org\nবিভিন্ন দেশে ভিন্ন ভিন্ন কারণে প্লাস্টিক চেয়ার জনপ্রিয়তা পেয়েছে৷ খুব তাড়াতাড়ি এবং সস্তায় প্লাস্টিককে খুব সহজে চাপ দিয়ে ছোট, বড় নানা আকারের চেয়ার তৈরি করা যায়৷ চেয়ারগুলো মজবুত, ধোয়া যায়, আবহাওয়ার কারণে নষ্টও হয় না৷ তাছাড়াও এর অপর এক সুবিধা যে, প্রয়োজন শেষে কম জায়গায়, অর্থাৎ একটা চেয়ারের ওপর আরেকটা চেয়ার, এভাবে অনেক চেয়ার একসাথে রেখে দেয়া যায়৷\nদেশ ভেদে ব্যবহার\nএই প্লাস্টিক চেয়ার সাধারণত অ্যামেরিকা বা ইউরোপের দেশগুলোতে বাগানে বসা বা শুয়ে থাকার জন্য ব্যবহার করা হয়৷ আফ্রিকা, টিউনেশিয়া, থাইল্যান্ড, এশিয়া বা অন্যান্য দেশে ক্যাফে বা বাইরের রেস্তোরাঁগুলোতে রাখা হয়৷ ছবিতে দেখুন জার্মানির একটি বাড়ির সামনের বাগানে বসে স্বামী-স্ত্রী গ্রীষ্মকালীন আবহাওয়া উপভোগ করছেন৷ বলা বাহুল্য, গরমকালে চেয়ারগুলো বাইরেই রাখা থাকে৷\nদক্ষিণ অ্যাঙ্গোলার একটি স্কুলে বাচ্চাদের বসার জন্য যার যার চেয়ার তাকে বাড়ি থেকে নিয়ে যেতে হয়৷ এই চেয়ারগুলো ২০১৩ সালে জার্মানির দুটি সাহায্যকারী ঐ অঞ্চলের কৃষি উন্নতি প্রকল্পকে দিয়েছিল৷ সংস্থা দুটির মধ্যে ‘ব্রোট ফ্যুর দি ভেল্ট’ বা ‘ব্রেড ফর দ্য ওয়ার্ল্ড’ উল্লেখযোগ্য৷\nআফগানিস্তানের বাল্খ প্রদেশের শিশুরা খোলা আকাশের নীচে ক্লাস করার জন্য নিজেদের চেয়ার নিজেরাই বহন করে নিয়ে যাচ্ছে৷ ছবিটি ২০১২ সালের তোলা৷ তখন ৮.৪ মিলিয়ন স্কুলে যাওয়া বাচ্চাদের মধ্যে ৩৯ শতাংশই ছিল মেয়ে৷\nপ্লাস্টিকের চেয়ারে বসে সূর্যস্নান\nপশ্চিমা বিশ্বের একটি সমুদ্র সৈকতের ছবি এটি৷ দেখুন প্লাস্টিকের চেয়ারে বসে সুন্দরী এই নারীর সূর্যস্নান আর কম্পিউটারে কাজ – দুটোই একসঙ্গে করছেন৷\nছবিটি এ বছরের জুলাই মাসে রোজার সময় তোলা৷ টিউনেশিয়ার ‘ঘার এল মেল’ সৈকতে রোজা শেষে সকলে মিলে ইফতার করছেন প্লাস্টিক চেয়ারে বসে৷\nবেলগ্রেডের অদূরে একটি বস্তি এলাকায় এই শিশুটি একটা ভাঙা প্লাস্টিকের চেয়ারে বসে আছে৷ এলাকাটিতে বলকান অঞ্চলের দেশগুলি থেকে আসা ‘দরিদ্র অভিবাসী’, মূলত রোমা সম্প্রদায়ের বাস৷\nরাশিয়ায় ইতিহাসের ছোঁয়ায় ভরা বসতবাড়ি 03.11.2017\nঅতীত যুগের চিহ্ন কি শুধু মিউজিয়ামে রাখার জন্য? রাশিয়ায় এক পরিবার নিজেদের বাসায় অতীত ও বর্তমানের মেলবন্ধন ঘটিয়ে চলেছেন৷ সেন্ট পিটার্সবার্গ শহরে তাঁদের গোটা পাড়াই হেরিটেজ ভবনে ভরা৷\nকি-ওয়ার্ডস মোনোব্লক, চেয়ার, প্লাস্টিক, সস্তা, ডিজাইনার


রাশেদ স্মৃতি আন্তর্জাতিক র‌্যাপিড রেটিং টুর্নামেন্টে মো. আবজিদ রহমান ৯ ম্যাচে ৮.৫ পয়েন্ট পেয়ে অপরাজিত চ্যাম্পিয়ন হয়েছেন।\nএদিকে ৭.৫ পয়েন্ট সংগ্রহ করে টাইব্রেকিং পদ্ধতিতে ক্যান্ডিডেট মাস্টার সোহেল চৌধুরী রানারআপ ও গোলাম মোস্তফা ভূঁইয়া তৃতীয় স্থান লাভ করেছেন।\nঅপরদিকে ৮জন ৭ পয়েন্ট নিয়ে টাইব্রেকিং পদ্ধতিতে চতুর্থ থেকে একাদশতম হয়েছেন যথাক্রমে ফিদে মাস্টার মেহেদি হাসান পরাগ, ক্যান্ডিডেট মাস্টার মো. শরীফ হোসেন, ফিদে মাস্টার খন্দকার আমিনুল ইসলাম, জাবেদ আল আজাদ, মহিলা আন্তর্জাতিক মাস্টার শারমিন সুলতানা শিরিন, মো. আবু হানিফ, ফিদে মাস্টার মোহম্মদ জাবেদ ও ভারতের শ্রুতশি রায়।\n৫০ হাজার টাকার প্রাইজমানির এ টুর্নামেন্টের আয়োজক ছিল গোল্ডেন স্পোর্টিং ক্লাব এবং চেসকিউ। সংগঠন দুটি বাংলাদেশ দাবা ফেডারেশনের সহযোগিতা নিয়ে আজ শুক্রবার দিনব্যাপী জাতীয় ক্রীড়া পরিষদের পুরনো ভবনের তৃতীয় তলার ক্রীড়া কক্ষে অনুষ্ঠিত হয়।\nউল্লেখ্য ৯ রাউন্ড সুইস লিগ পদ্ধতিতে এ আসরে ১৬৬ জন অংশগ্রহণ করেন। এর মধ্যে ২ জন ভারতীয় দাবাড়ু ছিলেন।


প্রকাশিত: ১৬:৫৭ ১৬ জুন ২০২১ আপডেট: ১৭:০৭ ১৬ জুন ২০২১\nএক দিনমজুরের স্ত্রী সন্তানকে হত্যার নেপথ্যে কি? কি কারণে সিলেটের গোয়াইনঘাটে দুই শিশুসহ মাকে গলা কেটে হত্যা করা হয়েছে সে বিষয়টি সিলেট তথা দেশজুড়ে আলোচিত। এ নিয়ে কাজ করছে পুলিশের কয়েকটি ইউনিট। প্রাথমিকভাবে দুটি বিষয় মাথায় নিয়ে রহস্য উদঘাটনের কাজ করছে আইনশৃঙ্খলা বাহিনীর সদস্যরা। তবে এ ঘটনায় আহত হিফজুর রহমানের জ্ঞান ফিরে না আসায় পুরো ঘটনা জানতে পারছে না পুলিশ।\nতবে পুলিশের ধারণা পারিবারিক কলহ কিংবা সম্পত্তি নিয়ে এই হত্যাকাণ্ড ঘটতে পারে। কিন্তু এর বাইরেও কোনো কারণ থাকতে পারে। বাড়িতে এতো বড় হত্যাকাণ্ডের বিষয়টি কেউ টের না পাওয়া সন্দেহজনক মনে করছে পুলিশ। যে কারণে হিফজুরের শ্যালিকা সোনারা বেগম, মামি আফিয়া বেগম ও মামা সাজ্জাদ মিয়াসহ পাঁচজনকে জিজ্ঞাসাবাদের জন্য পুলিশ হেফাজতে নেয়া হয়েছে। একই সঙ্গে স্ত্রী সন্তান হত্যাকাণ্ডের ঘটনায় স্বামী হিফজুর রহমানকেও সন্দেহের তালিকায় রেখেছে পুলিশ।\nএ ঘটনার পর বুধবার দুপুরে সিলেট রেঞ্জের ডিআইজি মফিজ উদ্দিন আহম্মেদ, এসপি মো. ফরিদ উদ্দিনসহ ঊর্ধ্বতন কর্মকর্তারা ঘটনাস্থল পরিদর্শন করেছেন।\nবুধবার দুপুরে ঘটনাস্থল পরিদর্শন শেষে এসপি মো. ফরিদ উদ্দিন সাংবাদিকদের জানান, দুই শিশুসহ মাকে কুপিয়ে হত্যার ঘটনায় দুটি বিষয়কে সামনে রেখে তদন্ত করা হচ্ছে। আমরা ধারণা করছি পারিবারিক দ্বন্দ্ব এবং মামার বাড়ির সঙ্গে ঝামেলার কারণে এই হত্যাকাণ্ড ঘটতে পারে। কারণ হিফজুর রহমান দীর্ঘদিন থেকেই মামার বাড়িতে থাকছেন। এটি হয়তো মামার বাড়ির লোকজন ভালোভাবে নেননি। সেজন্য হত্যাকাণ্ডটি ঘটতে পারে। এছাড়া হিফজুর রহমানের পারিবারিক দ্বন্দ্বের কারণেও এটি হতে পারে। আমরা মূলত এসব বিষয় সামনে রেখেই প্রাথমিক তদন্ত করছি।\nএসপি আরো বলেন, ঘটনার আগে এবং পরে এই ঘরে কাউকে প্রবেশ করতে দেখেননি কেউ। এছাড়া ঘটনাস্থল থেকে আমরা যে বটি দা উদ্ধার করেছি তা কুমড়া পাতা দিয়ে মোড়ানো ছিল। সেজন্য হিফজুর রহমানকেও সন্দেহের তালিকায় রাখা হচ্ছে।\nগোয়াইনঘাট থানার ওসি আব্দুল আহাদ ঘটনার সত্যতা নিশ্চিত করে জানান, তিনজনের মরদেহ উদ্ধার করা হয়েছে। একজনকে গুরুতর আহতাবস্থায় উদ্ধার করে হাসপাতালে পাঠানো হয়েছে। পুলিশ ঘটনাস্থল পরিদর্শন করেছে। ঘটনার কারণ খুঁজতে কয়েকটি বিষয় মাথায় রেখে তদন্ত চলছে।\nএর আগে বুধবার সকালে গোয়াইনঘাট উপজেলার ফতেহপুর ইউনিয়নের বিন্নাকান্দি গ্রামে একই পরিবারের তিনজনের গলাকাটা মরদেহ উদ্ধার করেছে পুলিশ। এসময় আশঙ্কাজনক অবস্থায় একজনকে উদ্ধার করে সিলেট এমএজি ওসমানী হাসপাতালে পাঠানো হয়েছে। নিহতরা হলেন- বিন্নাকান্দি গ্রামের হিফজুর রহমানের স্ত্রী আলিমা বেগম, ছেলে মিজান ও মেয়ে তানিশা। আশঙ্কাজনক অবস্থায় হিফজুর রহমানকে ওসমানী হাসপাতালে পাঠানো হয়।


soumitra chatterjee entertainment: অতি সঙ্কটেই সৌমিত্র চট্টোপাধ্যায়ের শারীরিক অবস্থা\nঅতি সঙ্কটেই সৌমিত্র চট্টোপাধ্যায়ের শারীরিক অবস্থা\nতাঁর মস্তিস্ক কাজ করা প্রায় বন্ধ করে দিয়েছে। প্রবলভাবে বেড়েছে শরীরে অক্সিজেনের চাহিদা। কিডনির কার্যকারিতারও অবনতি হয়েছে।\nNovember 14, 2020 3:27:25 pm\nসৌমিত্র চট্টোপাধ্যায়ের শারীরিক অবস্থার আরও অবনতি হয়েছে। কাজ করা প্রায় বন্ধ করে দিয়েছে মস্তিস্ক। প্রবলভাবে বেড়েছে শরীরে অক্সিজেনের চাহিদা। কিডনির কার্যকারিতার অবনতি হয়েছে।\nহাসপাতালের তরফে ডাঃ অরিন্দম কর জানিয়েছেন, ‘সৌমিত্র চট্টোপাধ্যায়ের শারীরিক অবস্থার অবনতি হয়েছে। এর আগে সৌমিত্র চট্টোপাধ্যারের চেতনাস্তর ৯ থেকে ১০-এর মধ্যে ছিল। আচমকা তা কেন নেমে গেল তা বোঝা যাচ্ছে না। অভিনেতার হৃৎস্পন্দন স্বাভাবিকের থেকে অনেক বেশি। কিডনির অবস্থাও ক্রমাগত খারাপ হচ্ছে। ইসিজি ও সিটি স্ক্যান করা হয়েছে। কিন্তু তাতে কোনও অস্বাভাবিকতার লক্ষণ দেখা যায়নি।’\nডা. অরিন্দম করের কথায়, চিকিৎসকরা নিজেদের সেরাটা দিচ্ছে।। কিন্তু আচমকা অভিনেতার শারীরিক অবস্থা কেন এতটা খারাপ হয়ে গেল, তা বোঝা যাচ্ছে না। যতদিন ধরে হাসপাতালে কিংবদন্তি অভিনেতা ভরতি রয়েছেন শুক্রবার তাঁর পক্ষে সবচেয়ে খারাপ দিন। এখন অলৌকিক কিছু ঘটার আশায় রয়েছেন চিকিৎসকরাও। প্রবাদপ্রতীম শিল্পী লড়াই চালিয়ে যাচ্ছেন। তাঁর এই লড়াইয়ের জন্য সকলকে প্রার্থনা করার অনুরোধ জানিয়ে ডা. কর বলেন, “আমরা নিজেদের সেরাটা দিয়েছিলাম। কিন্তু সেটা বোধহয় ওনার স্বাস্থ্যের উন্নতির জন্য যথেষ্ট ছিল না।”\nগত ৬ অক্টোবর করোনাভাইরাসে সংক্রমিত হয়ে গাসপাতালে ভরতি হন সৌমিত্র চট্টোপাধ্যায়। দিন দশেকের মধ্যেই অভিনেতার কোভিড রিপোর্ট নেগেটিভ আসে। এরপর সৌমিত্র চটোটপাধ্যায়ের শারীরিক অবস্থার সামান্য উন্নতি হলেও কোভিড এনসেফেলোপ্যাথির কারণে তাঁর স্নায়ুতে প্রভাব পড়ে। তারপর থেকেই প্রায় অচেতন অবস্থাতেই রয়েছেন বর্ষীয়ান অভিনেতা। শুক্রবার ফের শারীরিক অবস্থার অবনতি হয়।\nWeb Title: Soumitra chatterjee s healt condition detoriates again\nবাংলা ভাগ: বার্লা-সৌমিত্রর বঙ্গভঙ্গের দাবি নিয়ে ‘সরব’ বিজেপির রূপা, ‘উলটো সুর’ গাইছেন?\nShabaash Mitthu: কেন মিতালি রাজের বায়োপিকের দায়িত্বে সৃজিত? খোলসা করলেন নির্মাতা


পরিচালকের স্ত্রীর গয়না বন্ধক দিতে হয়েছিল | প্রথম আলো\nঘুড্ডি ছবির ৪০ বছর\nপরিচালকের স্ত্রীর গয়না বন্ধক দিতে হয়েছিল\nপ্রকাশ: ১৯ ডিসেম্বর ২০২০, ১৩: ৪৫\n১৯৮০ সালের ১৯ ডিসেম্বর মুক্তি পাওয়া ছবি ‘ঘুড্ডিছবি: কোলাজ\n‘ঘুড্ডি’ মোহাব্বত আলী আর ঘুড্ডির গল্প হলেও এটি ঠিক প্রেমের ছবি নয়। মোহাব্বত মুক্তিযোদ্ধা। বেকার, অথচ বেকারত্ব তার প্রাণচাঞ্চল্যকে দমাতে পারেনি। অন্যদিকে ঘুড্ডি প্রাচুর্যের মধ্যে বড় হওয়া মেয়ে, যে নিজেকে বন্দী হিসেবেই দেখতে পায় আর মোহাব্বতের ক্রমাগত মিথ্যা কথায় বিশ্বাস করে। বিপরীতমুখী এই দুই চরিত্রের প্রেমের ভেতরে ঢুকে পরিচালক তুলে ধরেন মুক্তিযুদ্ধ-পরবর্তী বাংলাদেশের একটি খণ্ডচিত্র।\n১৯৮০ সালের ১৯ ডিসেম্বর মুক্তিযুদ্ধ-পরবর্তী বাংলাদেশে উত্তর-আধুনিকতার ছোঁয়া নিয়ে মুক্তি পাওয়া ছবি ‘ঘুড্ডি’। সৈয়দ সালাহউদ্দিন জাকীর পরিচালনায় ছবিটির উদ্ভাবনী ও জটিল চলচ্চিত্র-কৌশল সেই সময় আলোচিত হয়েছিল, জনপ্রিয়তা পেয়েছিল। ছবিতে আবহসংগীতের দারুণ ব্যবহারও প্রশংসিত হয়। গতানুগতিক ছবির কাঠামো মেনে এ চলচ্চিত্রে রূপকের মাধ্যমে শক্তিশালী রাজনৈতিক বক্তব্য ছিল। আজ ছবিটির ৪০ বছর পূর্ণ হয়েছে।\n‘এমন অভিনয়শিল্পী কি আর পাওয়া যাবে?’ ‘ঘুড্ডি’র অভিনয়শিল্পীদের নিয়ে কথা বলতে গিয়ে শুরুতেই এমন মন্তব্য করেন পরিচালক সৈয়দ সালাহউদ্দিন জাকী। এই ছবিতে অভিনয় করেছেন মুক্তিযোদ্ধা ও অভিনেতা রাইসুল ইসলাম আসাদ।\nনামভূমিকায় সুবর্ণা মুস্তাফা। ঘুড্ডিরূপী সুবর্ণাকে জীবন-নাটাইয়ে বাঁধতে গিয়েই এগিয়ে চলে আসাদের জীবন ও চলচ্চিত্রের মূল গল্প। ছবিতে আরও আছেন সৈয়দ হাসান ইমাম, নাসির উদ্দীন ইউসুফ, তারিক আনাম খান, নায়লা আজাদ নূপুর প্রমুখ। ছবিতে মাঝির চরিত্রে গোলাম মুস্তাফা আর ঘুড্ডির বিশ্ববিদ্যালয়ের বন্ধুর চরিত্রে সংগীতশিল্পী হ্যাপী আখান্দ্ অভিনয় করেছেন। পর্দায় হ্যাপীকে গান গাইতেও দেখা যায়। লাকী আর হ্যাপী আখান্দের বিখ্যাত ‘আবার এল যে সন্ধ্যা’ গানটি এই ছবির।\nছবিটি মুক্তি দিতে বেশ সমস্যায় পড়েছিলেন পরিচালক। কেননা, বাণিজ্যিক ছবির বাজারে এ ছবির শিল্পীরা ছিলেন অপরিচিত। এ কারণে হলমালিকেরা নিতে চাননি ছবিটি। অথচ ছবিটি বানাতে গিয়ে সৈয়দ সালাহউদ্দিন জাকীর স্ত্রী গয়না বন্ধক দিয়েছিলেন তাঁতীবাজারের এক দোকানে। তবে এ নিয়ে মোটেও আক্ষেপ নেই পরিচালকের। তিনি বলেন, ‘মনের আনন্দে ছবিটি বানিয়েছিলাম। শিল্পীরা কেউ পারিশ্রমিক নেননি। কিছু সিনেমা হলে চললেও আমাদের অনভিজ্ঞতার কারণে ঠিকমতো টাকাও আসেনি। তবে মানুষের ভালোবাসা পেয়েছি। যদিও একদল যেমন পিঠ চাপড়েছে, আরেক দল ফেলেও দিয়েছে “ঘুড্ডি”।’\nএই ছবির সবচেয়ে শক্তিশালী দিক এর সংলাপ। চলচ্চিত্র সমালোচকেরা অনেকে বলে থাকেন, সোনাকান্দা দুর্গে ও কক্সবাজারে আসাদ ও ঘুড্ডির মোহাচ্ছন্ন সংলাপ বিনিময় বাংলা চলচ্চিত্রের ইতিহাসের অন্যতম সেরা সংলাপ। সে বছর ‘ঘুড্ডি’ সংলাপ, সম্পাদনা ও চিত্রগ্রহণে জাতীয় চলচ্চিত্র পুরস্কার পায়।\nছবিটিতে পরিচালকের ক্যামেরায় বারবার উঠে আসে ঢাকার রাস্তাঘাট, সরু গলি, বুয়েট ক্যাম্পাস, রেস্তোরাঁ, সিনেমা হল, পাঁচ তারকা হোটেল, সাভারের স্মৃতিসৌধ, পানামনগর, নারায়ণগঞ্জের সোনাকান্দা দুর্গ, বুড়িগঙ্গা নদী। আফজাল হোসেন ছবির পোস্টার ডিজাইন করেছিলেন। চিত্র সমালোচকদের মতে, চাকচিক্য আর বিনোদনসর্বস্ব অগভীর চলচ্চিত্রের প্রতি পরিচালকের সমালোচনা আর বিরোধিতা ‘ঘুড্ডি’তে উঠে আসে বারবার। কখনো কখনো গতানুগতিক রোমান্টিক গল্পের আবহ লক্ষ করা গেলেও কিছু নির্দিষ্ট কৌশল ও বক্তব্য ব্যবহারের মধ্য দিয়ে পরিচালক শুধুই বিনোদন জোগানো চলচ্চিত্র থেকে ‘ঘুড্ডি’র ভিন্নতা প্রমাণিত হয়। আবার অনেকের মতে, গান ও আবহসংগীতের ব্যবহার, সাহসী সমালোচনা আর রাজনৈতিক বক্তব্য ছবিটিকে প্রথাবিরোধী এবং প্রতিবাদী করে তুলেছে।\nপরিচালকের প্রতিবাদ প্রকাশিত হয়েছে একদিকে বাণিজ্যিক ছবির গতানুগতিকতা আর অগভীরতার প্রতি, অন্যদিকে সমাজে টিকে থাকা রাজনৈতিক সমস্যার বিরুদ্ধে। এই বিশেষ বৈশিষ্ট্যের জন্য ‘ঘুড্ডি’ সফল একটি রাজনৈতিক সিনেমা হিসেবেও।\nগতকাল শুক্রবার ঘুড্ডি, অর্থাৎ সুবর্ণা মুস্তাফাকে ৪০ বছর পূর্তির বিষয়টি মনে করিয়ে দিতেই তিনি বলেন, ‘তাই নাকি! “ঘুড্ডি” ছবিটা ৪০ বছর আগে তৈরি হলেও এর আবেদন আজও ফুরিয়ে যায়নি। আবার “এল যে সন্ধ্যা”, “কে বাঁশি বাজায় রে”, “ঘুম ঘুম ঘুম চোখে দেয় চুম” গানগুলো এখনো রিমেক হচ্ছে; পুরোনো তো আর হলো না। এটি একটি মাইলস্টোন সিনেমা। ট্রেন্ডসেটার সিনেমা। আমার সব সময় মনে হয়, “ঘুড্ডি” সময়ের আগের ছবি। ছবিটি দেখলে ওই সময়ের ঢাকা, ওই সময়কার জীবন দেখতে পাই। এই ছবিতে অতিরঞ্জিত কিছুই নেই। তখনকার তরুণ-তরুণীরা এমনই ছিল।’\n‘ঘুড্ডি’ ছবির আগে রাইসুল ইসলাম আসাদ অভিনয় করেছিলেন ‘আবার তোরা মানুষ হ’ ছবিতে। ৪০ বছর আগে মুক্তি পাওয়া এই ছবির প্রসঙ্গ উঠতেই আসাদ জানান, এই ছবিতে তাঁর অভিনয়ের কথাই ছিল না। তিনি ছিলেন ছবির পরিচালক সালাউদ্দিন জাকীর সহকারী। প্রথম আলোর সঙ্গে গতকাল শুক্রবার সন্ধ্যার আলাপে রাইসুল ইসলাম আসাদ বলেন, ‘আমি ছিলাম ছয় কি সাত নম্বর অ্যাসিস্ট্যান্ট। ইউনিটের সঙ্গে গেছি শুটিং করতে। শুটিং করার কথা ছিল ধানমন্ডিতে, সেই শুটিংয়ের গাড়ি চলে গেল নারায়ণগঞ্জে। সেখান থেকে শীতলক্ষ্যা নদী পার হয়ে সোনাকান্দা বন্দরে গিয়ে পরিচালক বললেন, “তুমি আর সুবর্ণা এখান থেকে হেঁটে চলে যাও! ” এটাই হচ্ছে ছবির প্রথম শট। আমি বললাম, মানে কী!’\n‘ঘুড্ডি’ ছবিতে ঢাকা শহরের সমসাময়িক পরিবেশ যতটা সরাসরি এবং বাস্তবসম্মতভাবে উঠে এসেছে, সেই সময়ে নির্মিত অন্য কোনো ছবিতে রাজধানী ঢাকা এমনভাবে আলাদা একটি ‘চরিত্র’ হিসেবে উঠে আসেনি। কাহিনি, নির্মাণপদ্ধতি, রাজনৈতিক বক্তব্য-সবদিক থেকে ‘ঘুড্ডি’কে তৎকালীন গতানুগতিক ঢাকাই ছবি থেকে ব্যতিক্রমী সফল আয়োজন বলে মনে করেন চলচ্চিত্র সমালোচকেরা।


বাড়ি > টিউটোরিয়াল > ইন্ডিয়া ব্যাঙ্ক কার্ড (ভিসা / মাস্টারকার্ড / রুপে), ব্যাঙ্ক ট্রান্সফার (ওলা মানি, নেটব্যা...\n25/06/2022 92 0\nব্যাঙ্ক কার্ড (ভিসা, মাস্টারকার্ড, রুপে)\n2. "দেশ" বিভাগে "ভারত" চয়ন করুন এবং "ভিসা" অর্থপ্রদানের পদ্ধতি নির্বাচন করুন৷\n3. জমার পরিমাণ, আপনার ফোন নম্বর লিখুন এবং "ডিপোজিট" বোতামে ক্লিক করুন।\n4. আপনার কার্ডের বিবরণ লিখুন এবং "পে করুন" এ ক্লিক করুন।\n5. আপনার মোবাইল নম্বরে পাঠানো এককালীন পাসওয়ার্ড (OTP) লিখুন এবং "জমা দিন" এ ক্লিক করুন।\n6. আপনার পেমেন্ট সফল হয়েছে.\n7. আপনি "লেনদেনের ইতিহাস" ট্যাবে আপনার লেনদেনের স্থিতি পরীক্ষা করতে পারেন৷\n2. "দেশ" বিভাগে "ভারত" চয়ন করুন এবং "মাস্টারকার্ড / মায়েস্ট্রো" অর্থপ্রদানের পদ্ধতি নির্বাচন করুন৷\n5. আপনাকে ব্যাঙ্ক পৃষ্ঠায় পুনঃনির্দেশিত করা হবে৷ আপনার মোবাইল নম্বরে পাঠানো এককালীন পাসওয়ার্ড (OTP) লিখুন এবং "জমা দিন" এ ক্লিক করুন।\n2. "দেশ" বিভাগে "ভারত" চয়ন করুন এবং "Rupay" অর্থপ্রদানের পদ্ধতি নির্বাচন করুন৷\n5. আপনার মোবাইল নম্বরে পাঠানো ওয়ান-টাইম পাসওয়ার্ড (OTP) লিখুন এবং "পেমেন্ট করুন" এ ক্লিক করুন।\nব্যাঙ্ক ট্রান্সফার (ওলা মানি, ইন্টারনেট ব্যাঙ্কিং)\n2. "দেশ" বিভাগে "ভারত" চয়ন করুন এবং "ওলা মানি" অর্থপ্রদানের পদ্ধতি নির্বাচন করুন৷\n2. "দেশ" বিভাগে "ভারত" চয়ন করুন এবং "নেটব্যাঙ্কিং" অর্থপ্রদানের পদ্ধতি নির্বাচন করুন৷\n3. জমার পরিমাণ, আপনার ফোন নম্বর, আপনার ব্যাঙ্কের নাম লিখুন এবং "ডিপোজিট" বোতামে ক্লিক করুন।\n4. লগ ইন করতে আপনার নিবন্ধিত মোবাইল নম্বর লিখুন।\n5. আপনার নিবন্ধিত মোবাইল নম্বর পুনরায় লিখুন এবং "লগইন" এ ক্লিক করুন।\n6. আপনার মোবাইল নম্বরে পাঠানো ওটিপি এবং আপনার ডেবিট কার্ডের পিন লিখুন৷ "লগইন" ক্লিক করুন।\n7. সমস্ত বিবরণ সঠিক কিনা তা পরীক্ষা করুন এবং "পে" এ ক্লিক করুন৷\n8. আপনার পেমেন্ট সফল হয়েছে.\n9. একবার আপনি পেমেন্ট সম্পূর্ণ করলে, আপনি বিনোমোতে ফিরে যেতে পারেন।\n10. আপনি "লেনদেনের ইতিহাস" ট্যাবে আপনার লেনদেনের স্থিতি পরীক্ষা করতে পারেন৷\nই-ওয়ালেট (Jio Money, Freecharge, Indian Exchanger, Jeton, PayTM, Globe pay, Phone Pe, UPI, Mobikwik, Perfect Money, AstroPay কার্ড)\n2. "দেশ" বিভাগে "ভারত" চয়ন করুন এবং "JioMoney" অর্থপ্রদানের পদ্ধতি নির্বাচন করুন৷\n4. আপনাকে JioMoney পেমেন্ট পেজে রিডাইরেক্ট করা হবে। আপনার নিবন্ধিত মোবাইল নম্বর প্রবেশ করে আপনার অ্যাকাউন্টে লগ ইন করুন এবং তারপরে ক্লিক করুন "এগিয়ে যান"৷\n5. আপনার মোবাইল নম্বরে পাঠানো OTP লিখুন। "পেমেন্ট করতে এগিয়ে যান" এ ক্লিক করুন।\n6. আপনি আপনার JioMoney ওয়ালেট ব্যালেন্স, আপনার ব্যাঙ্ক কার্ড বা নেট ব্যাঙ্কিংয়ের মাধ্যমে অর্থপ্রদান সম্পূর্ণ করতে পারেন৷ একবার আপনি আপনার অর্থপ্রদানের পদ্ধতি নির্বাচন করে প্রয়োজনীয় ক্ষেত্রগুলি পূরণ করার পরে "পে" বোতামে ক্লিক করুন৷\n7. আপনাকে আপনার ব্যাঙ্কের পৃষ্ঠায় পুনঃনির্দেশিত করা হবে৷ OTP প্রবেশ করে অর্থপ্রদান সম্পূর্ণ করুন।\n8. একবার আপনি সফলভাবে অর্থপ্রদান সম্পূর্ণ করলে, আপনাকে বিনোমোতে ফেরত পাঠানো হবে।\n9. আপনার লেনদেনের স্থিতি পরীক্ষা করতে, স্ক্রিনের উপরের ডানদিকে কোণায় "আমানত" বোতামে ক্লিক করুন এবং তারপর "লেনদেনের ইতিহাস" ট্যাবে ক্লিক করুন৷\n2. "দেশ" বিভাগে "ভারত" চয়ন করুন এবং "ফ্রিচার্জ" অর্থপ্রদানের পদ্ধতি নির্বাচন করুন৷\n4. আপনাকে ফ্রিচার্জ পেমেন্ট পৃষ্ঠায় পুনঃনির্দেশিত করা হবে। আপনার নিবন্ধিত মোবাইল নম্বর প্রবেশ করে আপনার অ্যাকাউন্টে লগ ইন করুন এবং তারপর "চালিয়ে যান" এ ক্লিক করুন।\n5. আপনার মোবাইল নম্বরে পাঠানো OTP লিখুন। "চালিয়ে যান" এ ক্লিক করুন।\n6. আপনি আপনার ফ্রিচার্জ ওয়ালেট ব্যালেন্স, আপনার ব্যাঙ্ক কার্ড, নেট ব্যাঙ্কিং বা UPI অ্যাপ দিয়ে অর্থপ্রদান সম্পূর্ণ করতে পারেন। একবার আপনি আপনার অর্থপ্রদানের পদ্ধতি নির্বাচন করে প্রয়োজনীয় ক্ষেত্রগুলি পূরণ করার পরে "পে" বোতামে ক্লিক করুন৷\nনোট _ আপনি যদি একটি UPI বিকল্প নির্বাচন করে থাকেন, তাহলে আপনি আপনার UPI অ্যাপে একটি অর্থপ্রদানের অনুরোধ পাবেন।\n2. "দেশ" বিভাগে "ভারত" চয়ন করুন এবং "ইন্ডিয়ান এক্সচেঞ্জার" অর্থপ্রদানের পদ্ধতি নির্বাচন করুন৷\n4. আপনি ভারতীয় এক্সচেঞ্জারের যোগাযোগের তথ্য দেখতে পাবেন। টেলিগ্রামের মাধ্যমে তাদের সাথে যোগাযোগ করুন।\n5. টেলিগ্রামে যান এবং ব্যবহারকারীর নাম @IEchanger অনুসন্ধান করুন বা এই লিঙ্কটি অনুসরণ করুন। একটি "হাই, আমি আমার বিনোমো অ্যাকাউন্টে তহবিল জমা করতে চাই" বার্তা পাঠান। তারা অর্থপ্রদানের বিশদ বিবরণ এবং নির্দেশাবলী সহ প্রতিক্রিয়া জানাবে।\n6. অ্যাকাউন্ট নম্বর, অ্যাকাউন্টের নাম এবং একটি IFSC কোড একটি নোট নিন।\n7. আপনার ব্যাঙ্কিং অ্যাপে যান এবং মানি ট্রান্সফার বিকল্প বেছে নিন। পরবর্তী পৃষ্ঠায়, "ব্যাঙ্ক অ্যাকাউন্টে" ক্লিক করুন।\n8. তালিকা থেকে ভারতীয় এক্সচেঞ্জার ব্যাঙ্ক নির্বাচন করুন৷ আপনি IFSC কোড দিয়ে এটি খুঁজে পেতে পারেন। ধাপ6থেকে অ্যাকাউন্ট নম্বর, IFSC কোড এবং অ্যাকাউন্টধারীর নাম লিখুন। "এগিয়ে যান" এ ক্লিক করুন।\n9. আপনি যে পরিমাণ জমা করতে চান তা লিখুন এবং "পে" এ ক্লিক করুন। তারপর আপনার পিন লিখুন।\n10. টেলিগ্রামে ভারতীয় এক্সচেঞ্জারের সাথে রসিদ এবং আপনার ইমেল শেয়ার করুন। এর পরে, পরিমাণটি আপনার বিনোমো অ্যাকাউন্টে জমা হবে।\n11. আপনার লেনদেনের স্থিতি পরীক্ষা করতে, স্ক্রিনের উপরের ডানদিকে কোণায় "আমানত" বোতামে ক্লিক করুন এবং তারপর "লেনদেনের ইতিহাস" ট্যাবে ক্লিক করুন৷\n2. "দেশ" বিভাগে "ভারত" চয়ন করুন এবং "জেটন" পদ্ধতি নির্বাচন করুন।\nআপনার যদি জেটন ওয়ালেট না থাকে তাহলে আপনি তাদের ওয়েবসাইট jeton.com এ গিয়ে এটি ব্যবহার শুরু করতে পারেন\n3. জমা করার পরিমাণ চয়ন করুন৷\n4. ইউজার আইডি বা ইমেল এবং পাসওয়ার্ড ব্যবহার করে আপনার জেটন অ্যাকাউন্টে লগ ইন করুন। আপনি QR কোড স্ক্যান করে সিস্টেমে প্রবেশ করতে পারেন।\n5. Jeton অ্যাকাউন্ট চয়ন করুন এবং "ওয়ালেট দিয়ে অর্থপ্রদান করুন" বোতামে ক্লিক করুন৷\n7. এছাড়াও আপনি "লেনদেনের ইতিহাস"-এ অর্থপ্রদানের স্থিতি পরীক্ষা করতে পারেন৷\n2. "দেশ" বিভাগে "ভারত" চয়ন করুন এবং "PayTM" অর্থপ্রদানের পদ্ধতি নির্বাচন করুন৷\n3. জমার পরিমাণ, আপনার ফোন নম্বর, নাম এবং শেষ নাম লিখুন এবং "আমানত" বোতামে ক্লিক করুন।\n4. "PayTM" এ ক্লিক করুন এবং তারপর "পে" এ ক্লিক করুন।\n5. আপনার PayTM অ্যাপ্লিকেশন দিয়ে QR-কোড স্ক্যান করুন।\n6. আপনার Paytm ব্যালেন্স চয়ন করুন এবং "পে" ক্লিক করুন৷ আপনি একটি পেমেন্ট নিশ্চিতকরণ বার্তা দেখতে পাবেন।\n2. "Country" বিভাগে ভারত বেছে নিন এবং "Globe pay" পদ্ধতি নির্বাচন করুন।\n3. জমা করার পরিমাণ চয়ন করুন এবং "ডিপোজিট" বোতামে ক্লিক করুন। দ্রষ্টব্য: জমা করার সর্বনিম্ন পরিমাণ হল Rs.3500\n4. আপনার GlobePay লগ ইনের বিশদ বিবরণ লিখুন এবং 'লগ ইন' বোতামে ক্লিক করুন।\n5. 'নিশ্চিত' বোতামে ক্লিক করুন।\n6. আপনার জমা প্রক্রিয়ার নিশ্চিতকরণ আপনার অ্যাকাউন্টের "লেনদেনের ইতিহাস" পৃষ্ঠায় থাকবে।\n2. "দেশ" বিভাগে "ভারত" চয়ন করুন এবং "PhonePe" অর্থপ্রদানের পদ্ধতি নির্বাচন করুন৷\n4. আপনাকে PhonePe পেমেন্ট পৃষ্ঠায় পুনঃনির্দেশিত করা হবে। আপনার নিবন্ধিত মোবাইল নম্বর প্রবেশ করে আপনার অ্যাকাউন্টে লগ ইন করুন এবং তারপরে "লগইন করতে ওটিপি পাঠান" এ ক্লিক করুন। OTP লিখুন এবং "লগইন করুন" এ ক্লিক করুন।\nনোট _ এছাড়াও আপনি QR কোড স্ক্যান করে আপনার PhonePe অ্যাপের মাধ্যমে অর্থপ্রদান সম্পূর্ণ করতে পারেন।\n5. আপনি আপনার PhonePe ওয়ালেট ব্যালেন্স, আপনার ব্যাঙ্ক কার্ড বা UPI এর মাধ্যমে অর্থপ্রদান সম্পূর্ণ করতে পারেন৷ একবার আপনি আপনার অর্থপ্রদানের পদ্ধতি নির্বাচন করে প্রয়োজনীয় ক্ষেত্রগুলি পূরণ করার পরে "পে" বোতামে ক্লিক করুন৷\n2. "দেশ" বিভাগে "ভারত" চয়ন করুন এবং "UPI" অর্থপ্রদানের পদ্ধতি নির্বাচন করুন৷\n4. আপনার GPay অ্যাকাউন্টের UPI আইডি লিখুন এবং "জমা দিন" এ ক্লিক করুন।\n5. আপনি একটি GPay পেমেন্ট নিশ্চিতকরণ পাবেন, "পে করুন" এ ক্লিক করুন।\n6. অর্থপ্রদানের জন্য একটি ব্যাঙ্ক নির্বাচন করুন এবং "পেমেন্ট করতে এগিয়ে যান" এ আলতো চাপুন৷ UPI পিন লিখুন।\n7. আপনার পেমেন্ট প্রক্রিয়া করা হচ্ছে. আপনি বিনোমোতে ফিরে যেতে পারেন।\n2. "Country" বিভাগে "India" বেছে নিন এবং "Mobikwik" পদ্ধতি নির্বাচন করুন।\n3. জমা করার পরিমাণ লিখুন এবং "ডিপোজিট" বোতামে ক্লিক করুন।\nদ্রষ্টব্য: সর্বনিম্ন জমার পরিমাণ হল Rs.350৷\n4. ওয়ালেট বিকল্পটি চয়ন করুন, "Mobikwik" নির্বাচন করুন এবং তারপর "পে" বোতামে ক্লিক করুন৷\n5. আপনার ইমেল/মোবাইল নম্বর এবং পাসওয়ার্ড দিয়ে আপনার অ্যাকাউন্টে লগ ইন করুন।\nআপনি যদি পাসওয়ার্ড না দিয়েই এগিয়ে যেতে চান তবে আপনি ওটিপি বেছে নিতে পারেন।\nএটি নিবন্ধিত মোবাইল নম্বরে OTP পাঠাবে। তারপর "জমা দিন" বোতামে ক্লিক করুন।\n6. এটি আপনাকে OTP লিখতে বলবে যদি আপনি পাসওয়ার্ড না দিয়ে OTP বিকল্পটি বেছে নেন।\n7. পেমেন্ট সম্পূর্ণ করতে আপনি আপনার "Mobikwik" ওয়ালেট ব্যালেন্স ব্যবহার করতে পারেন। আপনার ওয়ালেটে পর্যাপ্ত ব্যালেন্স না থাকলে, আপনি আপনার কার্ড বা নেট ব্যাঙ্কিং ব্যবহার করে আপনার "Mobikwik" ওয়ালেটে ব্যালেন্স যোগ করতে পারেন এবং "এখনই অর্থপ্রদান করুন" বোতামে ক্লিক করতে পারেন।\n8. আপনি যদি কার্ড বা নেট ব্যাঙ্কিং নির্বাচন করে থাকেন তবে এটি ব্যাঙ্কের পৃষ্ঠায় পুনঃনির্দেশিত হবে যেখানে আপনাকে অর্থপ্রদান সম্পূর্ণ করতে হবে। OTP লিখুন এবং "জমা দিন" বোতামে ক্লিক করুন।\n9. পেমেন্ট সম্পূর্ণ হওয়ার পর, এটি আপনাকে পেমেন্টের রসিদ দেবে।\n10. আপনি লেনদেনের ইতিহাসে অর্থপ্রদানের অবস্থাও পরীক্ষা করতে পারেন।\nTags বিনোমো অ্যাপে জমা দিন বিনোমো বোনাস জমা দিন বিনোমোতে কীভাবে আমানত করা যায় ন্যূনতম বিনোমো জমা করুন বিনোমো ডিপোজিট বোনাস বিনোমো জমার পদ্ধতি বিনোমো ডিপোজিট সমস্যা বিনোমো জমার সময় বিনোমো জমার সীমা বিনোমো জমা করুন বিনোমো এটিএম জমা দিন এটিএম এর মাধ্যমে বিনোমো জমা দিন বিনোমো ডিপোজিট কুপন বিনোমো কীভাবে জমা করবেন বিনোমোতে ন্যূনতম আমানত বিনোমোতে কীভাবে জমা করবেন বিনোমো প্রথম জমা কুপন বিনোমো ফ্রি ডিপোজিট বিনোমোতে কীভাবে তহবিল যোগ করবেন বিনোমো আমানত ন্যূনতম বিনোমো ন্যূনতম আমানত বিনোমো অ্যাপ ন্যূনতম আমানত আমানতের নাম বিনোমো বিনোমো ডিপোজিট প্রোমো কোড বিনোমোতে জমা করুন বিনোমোতে জমা করার পদ্ধতি বিনোমো অ্যাপ ডিপোজিট বিনোমোতে আমানত বিনোমোতে কীভাবে জমা করবেন কিভাবে জমা তহবিল binomo বিনোমোতে তহবিল জমা করুন বিনোমোতে তহবিল জমা করা বিনোমো কীভাবে জমা করবেন একটি আমানত binomo করা বিনোমো জমা আমি কিভাবে আমানত করতে পারি বিনোমোতে তহবিল যোগ করুন বিনোমোতে তহবিল জমা করুন বিনোমো ব্যাংকিং বিনোমো ডিপোজিট ভিসা বিনোমোতে ভিসার মাধ্যমে জমা করুন বিনোমো ডিপোজিট মাস্টারকার্ড বিনোমোতে মাস্টারকার্ডের মাধ্যমে জমা করুন বিনোমো জমা রুপায় বিনোমোতে rupay এর মাধ্যমে জমা করুন বিনোমো ডিপোজিট ব্যাংকিং বিনোমোতে ব্যাংকিংয়ের মাধ্যমে জমা করুন বিনোমো ডিপোজিট ইন্টারনেট ব্যাংকিং বিনোমো ডিপোজিট ব্যাঙ্ক ট্রান্সফার বিনোমো জমা ওলা টাকা বিনোমো ডিপোজিট নেটব্যাঙ্কিং ই ওয়ালেটের মাধ্যমে বিনোমো ডিপোজিট বিনোমোতে ই ওয়ালেটের মাধ্যমে জমা করুন বিনোমো ডিপোজিট ইলেকট্রনিক ওয়ালেট বিনোমো ডিপোজিট জিও টাকা বিনোমো ডিপোজিট ফ্রিচার্জ বিনোমো ডিপোজিট ইন্ডিয়ান এক্সচেঞ্জার বিনোমো ডিপোজিট জেটন বিনোমো ডিপোজিট paytm বিনোমো ডিপোজিট গ্লোব পে বিনোমো জমা নিখুঁত টাকা বিনোমো ডিপোজিট অ্যাস্ট্রোপে কার্ড বিনোমো ডিপোজিট ফোন পিই বিনোমো ডিপোজিট mobikwik বিনোমো জমা upi ভারত বিনোমো আমানত বিনোমো ডিপোজিট ইন্ডিয়া ভারতে বিনোমো আমানত বিনোমো ভারতে কীভাবে জমা করবেন বিনোমো ভারতে আমানত বিনোমো ইন্ডিয়া ডিপোজিট


জন্টু দাস-এর আলোচনা কিছু জানার ইচ্ছা-তাই কিছু প্রশ্ন\nকিছু জানার ইচ্ছা-তাই কিছু প্রশ্ন\n- জন্টু দাস\nসবাই কি সুন্দর ছন্দ ভাষ্য আরো কত কিছু নিয়ে অত্যন্ত গুরুত্বপূর্ন গঠনমূলক, শিক্ষণমূলক আলোচনা করেন এবং এটা আমাকে খুব আনন্দ দেয় যা সত্যিই অমূল্য। এখানে অনেক গুণী জনই আছেন সে বিষয়ে কোন সন্দেহ নেই। কিন্তু এই ব্যপারে একটা কথা আমার খুব জানতে ইচ্ছে করে এবং তাই এই লেখা। জানার বিষয় গুলি হল-\n১) প্রত্যেকটা কবিতাতেই কেন একই মন্তব্য। কোন গঠনমূলক মন্ত্যব্য কেন করা হয় না? করলে আর কেউ না হোক আমি অত্যন্ত কৃতজ্ঞ থাকতাম কারণ তাতে আমি আরো সমৃদ্ধ হতাম।\n২) আমি ছন্দ কি, কত প্রকার, তার গঠন প্রণালী কিছুই জানিনা। কেবল মনের ভাব আমার নিজের ভাষায় প্রকাশ করি। তাহলে এরম লেখা কি কবিতার পর্যায়ে পরবে? বা কবিতা বলে গণ্য হবে?\n৩) আধুনিক কবিতা বলতে কি বুঝায় তা আমি বুঝি না। কেউ যদি আমাকে একটু শিক্ষার সুযোগ করে দিন আমি অত্যন্ত বাধিত হবো।\n৪) আমরা অনেকেই গদ্য কবিতা লিখি যেগুলি আমাকে ভাবিয়ে তুলে। আমার জানতে ইচ্ছে করে গদ্য লেখা যেমন গল্প, উপন্যাস ইত্যাদি এবং কাব্য বা কবিতা লেখার মধ্যে যে ফারাক রয়েছে সেটা যদি কেউ আমাকে শিখিয়ে দিতেন আমি চির ধন্য হতাম।\nশ্রদ্ধ্যেয় লেখকদের কাছে আমার মন থেকে এই আবেদন রাখছি ওনারা যেন এই লেখা গ্রহণ করে উত্তর প্রদানে সদয় হন। ধন্যবাদ।\n(এই লেখার বানানগুলি হয়তো ভুল হতে পারে এক্ষেত্রেও বিবেচনা যোগ্য)\nপ্রকাশের সময়: ২৯/০৯/২০২০, ০৮:৪১ মি:\nমল্লিকা রায় ৩০/০৯/২০২০, ০৫:৪৪ মি:\nকফিতা হল মনের চিরন্তন ভাবনাকে সুন্দর শ্রুতিমধুর ভাষা বিন্যাসে পাঠককৃলকে মুগ্ধ করা এবং সাম্প্রতিক বিষয়ের উপর অন্যায় অবিচার\nও ক্রমাগত লক্ষ্যে অলক্ষ্যে ঘটে চলা বিবিধ\nসামাজিক অসঙ্গতি সম্পর্কে পরিশীলিত কাব্যের মাধ্যমে পাঠককে অবহিত ও সজাগ করা।বাস্তবিক এটাই হল কবি সাহিত্যিকদের অত্যন্ত সুপবিত্র সামাজিক কর্ম বলে আমার মনে হয়। এছাড়া কবিতা হল একরাশ ভালোলাগা,আচমকা প্রেম,একরাশ ডানা,ছোট্ট তিল,মেঘলা রোদ্দুর,হঠাৎ ভালোলাগা ইত্যাদি।\nমুহাম্মদ মনিরুজ্জামান ২৯/০৯/২০২০, ১১:১৩ মি:\nপ্রথম কথা হলো- সমালোচনা সবাই সহ্য করতে পারি না।\nদ্বিতীয় কথা হলো-নিজের কবিতায় মন্তব্য বাড়ানোর জন্য অনেকেই না পড়েই প্রশংসাসূচক দুটি শব্দ লিখে চলে আসি।\nতৃতীয় কথা হলো-অন্যের উন্নতি আমরা অনেকেই মেনে নিতে পারি না।\nতৃতীয় কথা হলো-পাণ্ডিত্য জাহির করছে বলে তিরষ্কারের ভয়ে সে পথে হাঁটতে অনীহা।\nছন্দ এবং কবিতা বিষয়ে জানার আগ্রহ থাকলে আলোচনা পাতায় আমার আলোচনাটি মনোযোগসহকারে পড়ার অনুরোধ করছি। এটি রপ্ত করতে পারলে নিজের কবিতার মূল্যায়ন নিজেই করতে পারবেন আশা করি।\nজন্টু দাস ০৩/১০/২০২০, ১৮:০৬ মি:\nধন্যবাদ নয়। কৃতজ্ঞতা জানবেন। আপনার জ্ঞানের স্পর্শে থাকার অভীপ্সা রাখছি।


যে বুকে ফলবে সবুজ বৃক্ষ, সে বুকে আজ ফলছে অনল, করতেছেও কটাক্ষ -মো শরীফসানজিদ-দৈনিক বাংলার কথা অনলাইন। যে বুকে ফলবে সবুজ বৃক্ষ, সে বুকে আজ ফলছে অনল, করতেছেও কটাক্ষ -মো শরীফসানজিদ-দৈনিক বাংলার কথা অনলাইন। – banglarkota.com\nমঙ্গলবার, ২০ এপ্রিল ২০২১, ০৩:২৭ পূর্বাহ্ন\nযে বুকে ফলবে সবুজ বৃক্ষ, সে বুকে আজ ফলছে অনল, করতেছেও কটাক্ষ -মো শরীফসানজিদ-দৈনিক বাংলার কথা অনলাইন।\nযে বুকে ফলবে সবুজ বৃক্ষ, সে বুকে আজ ফলছে অনল, করতেছেও কটাক্ষ\nতোমার,তোমাদের ভালবাসার কিন্তু প্রশংসা করতে হয়;\nদেহের বহিরাঅংশটি কি জ্বলমল;\nবলা বাক্য গুলো যে রসালো,যেন রসের হাঁড়িতে থৈই থৈইঃ ডোবা হয়েছে?\nযেভাবে বলতেছ, বলছ,মানবতার ভালবাসা নুঁয়ে পড়ছে, সবুজের বুকে?\nকি ভাবে বুঝতে পারি, তোমাদের নকল মনোভাব চিন্তা গুলো;\nযে বুকে ফলার কথা সবুজ বৃক্ষের জ্বলজ্বল হাসি, সে বুকে জ্বলছে অনলে সারা পথ?\nঅভিনয় কি অদ্ভুত, কি অদ্ভুত!\nযেনে রেখে,যে অনল জ্বালিয়েছ সবুজের বুকে,সে আগুনে তুমিও জ্ববে সেদিন?\nযেদিন সময়টা হবে বিষাক্ত,দূর্বোগও কঠিনঃ\nবলার জন্য প্রশ্ন পাবেনা,তোমার, তোমাদের,সবাই জ্বলবে;\nতখন আর এমন সবুজ মাঠ পাবে না,আর পাবেনা শান্তির প্রয়াসের ভূমিষ্টও?\nযেনে রেখো,হ্যাঁ যেনে রেখ,\nশুধুই শুনবে,শুনবেন, হৃদয় ভাঙ্গার শব্দ,\nএখনো সবুজের কোন এক পাশে অনল লেগেছে, নেবাও,তাড়াতাড়ি নেবাও;\nস্বপ্ন জ্বলবে,তুমি জ্বলবে,আমি জ্বলবো,সাথে এই পৃথিবীও?\nএসো,পাশে দাঁড়াও, কটাক্ষ্ করে নই,\nতখন দেখতে পাবে,সব স্বপ্ন সত্যি হবে,সে চলতেই থাকবে,দূর্বার গতিতে নির্ভয়।


থানা-কারাগারে বায়োমেট্রিক চালুর তাগিদ হাইকোর্টের\nসম্পাদনাঃ ১২ সেপ্টেম্বর ২০২১ - ০৪:১০:৪৮ পিএম\nপ্রকৃত আসামি শনাক্তে দেশের সব থানা ও কারাগারে বায়োমেট্রিক পদ্ধতি চালু করতে বলেছেন হাইকোর্ট। একই সঙ্গে আসামি ও অভিযুক্তদের আঙুলের ছাপ, হাতের তালুর ছাপ, চোখের মণির প্রতিচ্ছবি যুক্ত করার কথা বলেছেন। এক রিটের রায়ের পর্যবেক্ষণে আদালত এ কথা বলেছেন।\nএতে গ্রেপ্তারের পর আসামি বা অভিযুক্তের সম্পূর্ণ মুখের ছবি (মাগশট ফটোগ্রাফ) নিয়ে কেন্দ্রীয় তথ্যভান্ডারে সংরক্ষণেরও তাগিদ দেওয়া হয়েছে।\nবিচারপতি এম. ইনায়েতুর রহিম ও বিচারপতি মো. মোস্তাফিজুর রহমান সমন্বয়ে গঠিত ভার্চুয়াল হাইকোর্ট বেঞ্চ বৃহস্পতিবার এ রায় দেন। রায়ের পর্যবেক্ষণে আদালত বলেন, গ্রেপ্তারের পর আসামির সম্পূর্ণ মুখের ছবি ধারণ করতে হবে। শনাক্তকরণ পদ্ধতিতে বিদ্যমান শনাক্তকরণ ফরমে আসামির সম্পূর্ণ মুখের ছবি যুক্ত করার বিধান প্রবর্তন করতে হবে এবং তা কেন্দ্রীয় তথ্যভান্ডারে সংরক্ষণ করতে হবে।\nদেশের সব কারাগারে আঙুলের ছাপ (ফিঙ্গার প্রিন্ট), হাতের তালুর ছাপ (পাম প্রিন্ট) ও চোখের মণি (আইরিশ) স্ক্যানিং ব্যবস্থাযুক্ত বায়োমেট্রিক ডাটা ব্যবস্থাপনা চালু করতে হবে। প্রকৃত আসামি শনাক্ত এবং কারাগারে থাকা আসামিদের বায়োমেট্রিক করার জন্য উদ্যোগ নিয়ে দ্রুততার সঙ্গে এসব বিষয় বাস্তবায়ন করা দরকার।\nআদালতে রিট আবেদনকারীর পক্ষে শুনানি করেন আইনজীবী শিশির মনির। রাষ্ট্রপক্ষে ছিলেন ডেপুটি অ্যাটর্নি জেনারেল বিপুল বাগমার। শিশির মনির সাংবাদিকদের বলেন, আদালত পর্যবেক্ষণসহ রায় দিয়েছেন। রায়ে রিট আবেদনকারী জহির উদ্দিনের বিরুদ্ধে পরোয়ানাকে অবৈধ ও আইনবহির্ভূত ঘোষণা করা হয়েছে।\n২০১৩ সালের ৯ এপ্রিল ঢাকার খিলগাঁও থানায় নাশকতার মামলায় নোয়াখালীর কোম্পানীগঞ্জের শাহজাদপুর গ্রামের মোদাচ্ছের আনছারী নামে এক ব্যক্তিকে গ্রেপ্তার করে পুলিশ। তখন মোদাচ্ছের তার নাম-ঠিকানা গোপন করে নিজেকে নোয়াখালীর বসুরহাটের মোল্লাবাড়ি মসজিদ রোড এলাকার মোহাম্মদ জহির উদ্দিন হিসেবে পরিচয় দেয়। এরপর ওই বছরের ৩১ অক্টোবর মোদাচ্ছের ঢাকা কেন্দ্রীয় কারাগার থেকে জামিনে বের হয়ে পালিয়ে যান। মোদাচ্ছের আদালত থেকে জহির উদ্দিন নামেই জামিন নিয়েছিলেন। তদন্ত শেষে ২০১৪ সালের ৮ এপ্রিল জহির উদ্দিনসহ অন্য আসামিদের বিরুদ্ধে আদালতে অভিযোগপত্র দেয় পুলিশ। ২০১৭ সালের ১১ অক্টোবর ঢাকার মুখ্য মহানগর হাকিম আদালত একটি শিক্ষাপ্রতিষ্ঠানের উপাধ্যক্ষ জহির উদ্দিনের বিরুদ্ধে গ্রেপ্তারি পরোয়ানা জারি করেন। এরপর জহির নিজেই আইনি প্রক্রিয়ায় কারা কর্তৃপক্ষের কাছ থেকে মূল আসামি মোদাচ্ছের আনছারীর ছবি, শারীরিক বর্ণনাসহ বিভিন্ন তথ্য সংগ্রহ করেন। পরে তার (জহির) বিরুদ্ধে গ্রেপ্তারি পরোয়ানার বৈধতা চ্যালেঞ্জ করে হাইকোর্টে রিট আবেদন করেন।\nগত বছরের ১০ মার্চ ওই রিটের শুনানি নিয়ে এ বিষয়ে রুল জারির পাশাপাশি জহিরের বিরুদ্ধে গ্রেপ্তারি পরোয়ানার কার্যকারিতা স্থগিতের আদেশ দেন হাইকোর্ট। এ ছাড়া প্রকৃত আসামি নির্ণয়ে তদন্ত করে প্রতিবেদন দিতে পুলিশ ব্যুরো অব ইনভেস্টিগেশনকে (পিবিআই) নির্দেশ দেওয়া হয়।\nপরে আদালতে প্রতিবেদন দিয়ে পিবিআই জানায়, জহির উদ্দিনকে খিলগাঁও থানার মামলায় গ্রেপ্তারি পরোয়ানাধারী আসামি হিসেবে চিহ্নিত করার মতো পর্যাপ্ত সাক্ষ্য-প্রমাণ পাওয়া যায়নি। জহির উদ্দিন প্রকৃতপক্ষে গ্রেপ্তারি পরোয়ানাধারী ব্যক্তি নন।প্রকৃত আসামি মোদাচ্ছের আনছারী ওরফে মোহাদ্দেস। এরই ধারাবাহিকতায় বৃহস্পতিবার রুলের চূড়ান্ত শুনানি নিয়ে রায় দেন হাইকোর্ট।


নোয়াখালী টিভি : ৫’শ টাকা মুল্যের ১০ টি জাল নোটসহ মোঃ ওবায়দুর শেখ (৩৯) ও জাকির শেখ (৩৮) নামের সংঘবদ্ধ জাল নোট ক্রয়-বিক্রয়কারী চক্রের দুই সদস্যকে আটক করেছে র‌্যাব-১১ এর লক্ষ্মীপুর ইউনিটের সদস্যরা। বুধবার (৩০ ডিসেম্বর) তাদেরকে লক্ষ্মীপুর জেলা শহরের তিঁতা খাঁ মসজিদের পাশ থেকে আটক করা হয়। আটককৃত ওবায়দুর শেখ ও জাকির শেখ উভয় গোপালগঞ্জ জেলার মোকসুদপুর থানার আইকদিয়া ও ঘোনাসী এলাকার মোঃ হিরু ও আশ্রাফ আলী শেখের ছেলে।\nএসময় জিজ্ঞাসাবাদে একই জেলার এই চক্রের অন্য সদস্য মো. ইমরান (৪০) এর নাম প্রকাশ করেন। র‌্যাব-১১ এর লক্ষ্মীপুর ক্যাম্পের কোম্পানী কমান্ডার ও সিনিয়র এএসপি মো. আবু ছালেহ স্বাক্ষরিত প্রেস বিজ্ঞপ্তির মাধ্যমে বিষয়টি নিশ্চিত করেন।


দাদাগিরির মঞ্চে পিলু অর্থাৎ মেঘার নাচে মুগ্ধ হলেন বাংলার মহারাজা সৌরভ গাঙ্গুলী! ঝড়ের গতিতে ভাইরাল ভিডিও - Kolkata Journal\nHome/বিনোদন/বাংলা সিরিয়াল/দাদাগিরির মঞ্চে পিলু অর্থাৎ মেঘার নাচে মুগ্ধ হলেন বাংলার মহারাজা সৌরভ গাঙ্গুলী! ঝড়ের গতিতে ভাইরাল ভিডিও\nদাদাগিরির মঞ্চে পিলু অর্থাৎ মেঘার নাচে মুগ্ধ হলেন বাংলার মহারাজা সৌরভ গাঙ্গুলী! ঝড়ের গতিতে ভাইরাল ভিডিও\nবাংলা টেলিভিশন পর্দায় অন্যতম জনপ্রিয় রিয়েলিটি শো হলো দাদাগিরি। বিগত ৯টি সিজন ধরে দর্শকের মন জয় করে আসছে এই শো। মঞ্চে সৌরভ গাঙ্গুলীর অসাধারণ ভাবে নিজের সঞ্চালকের ভূমিকা পালন করছেন। দাদাগীরির মঞ্চে প্রতিদিনই সাধারণ মানুষ থেকে শুরু করে সেলিব্রিটি প্রতিযোগী হিসেবে অংশগ্রহণ করতে আসেন। সম্প্রতি দাদাগীরির মঞ্চে হাজির হয়েছিল জি বাংলার নতুন ধারাবাহিক পিলু র সদস্যরা।\nআমরা সকলেই জানি নতুন ধারাবাহিকের মুখ্য চরিত্র ভূমিকায় অভিনয় করছেন ডান্স বাংলা ডান্স খ্যাত মেঘা দাঁ। টেলিভিশন ইন্ডাস্ট্রিতে পিলু ধারাবাহিকের হাত ধরেই প্রথম পা রাখতে চলেছে মেঘা। তাই নিজেদের ধারাবাহিকের প্রচার করতেই দাদাগীরির মঞ্চে এসেছিল পিলুর পরিবার। মঞ্চে ওই দিন মেঘা নিজের নাচের প্রতিভা তুলে ধরে সকলের সামনে। জনপ্রিয় হিন্দি গান ‘ঘর মরে পর্দেশিয়া’ তে অসাধারণ নাচ প্রদর্শন করেন মেঘা।\nমেঘার অসাধারণ নৃত্য প্রদর্শনীর মুগ্ধ হয়ে যান সৌরভ গাঙ্গুলী। উল্লেখ্য ডান্স বাংলা ডান্সের ফাইনালিস্ট ছিল মেঘা। তবে নাচের হাড্ডাহাড্ডি লড়াইয়ের মাধ্যমে বিজয়ী শিরোপা জিতেছিল অর্ণব এবং সুকন্যা। ডান্স বাংলা ডান্সের মঞ্চ থেকেই জি বাংলায় ধারাবাহিকে কাজ করার সুযোগ আসে মেঘার কাছে। মেঘা পশ্চিমবঙ্গের উত্তর ২৪ পরগণার একটি ছোট গ্রাম মসলন্দাপুরে জন্মগ্রহণ করে। ছোট থেকেই তার নাচের প্রতি ছিল অসীম আগ্রহ সেই থেকেই নাচের সাধনা করা তার। এর আগেও ২০০৬ সালে ডান্স বাংলা ডান্স জুনিয়র এ অংশগ্রহণ করেছিল মেঘা।\nDancer Megha Daw pilu Serial Zee Bangla\nষ্টার জলসার সিরিয়ালে ফুলশয‍্যার দিন স্বামীর মাথায় দুধ ঢেলে দিলো ভিলেন! রেগে ভিলেনের মুখে গুড় দিয়ে রুটি ঠুঁসে দিল খুকুমণি\nজাতীয় সংগীত মঞ্চে গান গেয়ে বাংলার মুখ উজ্জ্বল করল মুর্শিদাবাদের ছেলে পরিযায়ী শ্রমিক, ভাইরাল হল ভিডিও


নতুন করপোরেট থ্রিলারে তামান্না | Padmatimes24\nনতুন করপোরেট থ্রিলারে তামান্না\nপ্রকাশিত: মার্চ ৩১, ২০২১; সময়: ১:০৬ pm |\nপদ্মাটাইমস ডেস্ক : এই প্রথম ডিজিটাল স্ট্রিমিং প্ল্যাটফর্মে পদার্পণ করতে যাচ্ছেন তেলেগু সিনেমার জনপ্রিয় অভিনেত্রী তামান্না ভাটিয়া। তার প্রথম ওয়েব সিরিজ ‘ইলেভেনথ আওয়ার’ আগামী ৯ এপ্রিল থেকে প্রচারিত হবে স্ট্রিমিং প্ল্যাটফর্ম ‘আহা’তে।\nতামান্না নিজের টুইটার অ্যাকাউন্টে ইতোমধ্যেই ওয়েব সিরিজটির টিজার শেয়ার করেছেন। সিরিজটি নিয়ে তামান্না টুইটারে লেখেন, ‘আমরা যেসব চরিত্রে অভিনয় করি, তার খুব কমই আমাদের মনে দাগ কেটে রাখে। তবে আরত্রিকা এমনই একটি চরিত্র! এমন একটি শোর কিছু মুহূর্ত আপনাদের সঙ্গে শেয়ার করতে পেরে আমি সত্যি আনন্দিত।’\nসিরিজটির টিজার দেখে মনে হচ্ছে, একজন অনভিজ্ঞ নারী ব্যবসায়ী প্রথম পা রেখেছেন করপোরেট জগতে আর প্রতিদিন অসংখ্য প্রতিকূলতার মুখোমুখি হচ্ছেন তিনি। অবশেষে তিনি কি পারবেন সমাজের কুসংস্কার, অহংকার এবং লোভকে পরাজিত করে নিজের যোগ্যতায় ঘুরে দাঁড়াতে? সিরিজটির বিষয়ে কথা বলতে গিয়ে তামান্না বলেন, ‘ইলেভেনথ আওয়ার’ সিরিজটি প্রধান চরিত্রে আরত্রিকা রেড্ডির গল্প বলা হয়েছে। কীভাবে তিনি পুরুষশাসিত সমাজে নিজের অবস্থান আর লক্ষ্য হাসিল করলেন, তা দেখানো হয়েছে। উপেন্দ্র নাম্বুরির বই ‘এইট আওয়ার’ অবলম্বনে সিরিজটির গল্প লিখেছেন প্রদীপ উপ্পলপতি। সিরিজটি পরিচালনা করেছেন পিএসভি গারুদা ভেগার প্রবীণ সাত্তারু।\nমিডিয়ার প্রশ্নের উত্তরে শোটির একজন মুখপাত্র বলেন, ‘থ্রিল এবং ড্রামার উৎকৃষ্ট সংস্করণ এই সিরিজটি শুরু হয় প্রধান চরিত্র আরত্রিকাকে নিয়ে। কয়েক বিলিয়ন ডলারের আদিত্য কংলোমোরের সিইও আরত্রিকা। কোম্পানিতে যোগ দিয়ে তিনি দেখেন, আর্থিক সমস্যায় জর্জরিত হয়ে আছে কোম্পানিটি। আট পর্বের স্নায়ু উত্তেজক এই সিরিজটিতে খুব দ্রুত বন্ধু শত্রুতে পরিণত হচ্ছে। তাই শোটি দেখার সময় দর্শকরা রুদ্ধশ্বাসে অপেক্ষা করবেন এটা দেখার জন্য যে, কীভাবে এই সমস্যার সমাধান করবেন আরত্রিকা।’\nসিরিজটি আগামী ৯ এপ্রিল মুক্তি পাবে। কাকতালীয়ভাবে ওই একই দিনে পালিত হয় উগাদি উৎসব। সিরিজটিতে তামান্নার সঙ্গে আরো অভিনয় করেছেন অরুণ অদিত, ভামসী কৃষ্ণ, রশনি প্রকাশ, অভিজিত পুন্ডলা, শতরু, মধুসূদন রাও, জয়প্রকাশ, পবিঠ লোকেশ, শ্রীকান্ত আয়ঙ্গার, অনিরুদ্ধ বালাজী প্রমুখ।


চট্টগ্রাম : চট্টগ্রামের হাটহাজারীতে ভয়াবহ অগ্নিকাণ্ডের ঘটনায় মা ও চার শিশুসহ একই পরিবারের ৫ জনের মর্মান্তিক মৃত্যু হয়েছে।\nরোববার রাত সাড়ে ৮টা ২০ মিনিটে উপজেলার সরকারহাটের কুমারীপুর এলাকায় এ দুর্ঘটনা ঘটে।\nনিহতরা হলেন, স্থানীয় সবজি বিক্রেতা মাহবুবুল আলমের স্ত্রী রোজী আক্তার (৩৫), তার সন্তান মারুফ (৫), ঝুমা (৭), সীমা আক্তার (১০) ও রীনা আক্তার (১২)। সবজি ব্যবসায়ী মাহবুবুল আলম এসময় বাড়ির বাইরে ছিলেন।\nশাহজালালে ৩২ কেজি সোনাসহ আটক ২\nরাজধানীর হযরত শাহজালাল (রহ.) আন্তর্জাতিক বিমানবন্দর থেকে ২৭০টি স্বর্ণের বার উদ্ধার করেছে বিমানবন্দর কাস্টমস কর্তৃপক্ষ। যার আনুমানিক ওজন ৩২ কেজি বলে বিমানবন্দর কাস্টমসের যুগ্ম কমিশনার কাজী জিয়াউদ্দিন জানিয়েছেন।\nরবিবার বিকেলে গোপন সংবাদের ভিত্তিতে এসব সোনার বার উদ্ধার করা হয়। এ ঘটনায় মো. আলী (৫০) ও শরিফুল ইসলাম (৩০) নামে দুইজনকে আটক করা হয়েছে।\nঝালকাঠি : শিল্পমন্ত্রী আমির হোসেন আমু বলেছেন, বাংলাদেশ থেকে আরো ৫ লাখ লোক নেবে সৌদি আরব সরকার।\nশনিবার দুপুরে ঝালকাঠি সদরের তিন কোটি ২০ লাখ টাকা ব্যয়ে নির্মিত শ্রমন্তকাঠি সরকারি প্রাথমিক বিদ্যালয় কাম সাইক্লোন সেন্টারের নির্মাণ কাজের উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন।\nনূর হোসেনের ক্যাশিয়ার আটক\nনারায়ণগঞ্জের আলোচিত সাত হত্যাকাণ্ড মামলার প্রধান আসামি নূর হোসেনের ক্যাশিয়ার আলী মোহাম্মদকে গ্রেফতার করা হয়েছে। শনিবার ভোরে ব্রাহ্মণবাড়িয়া থেকে তাকে গ্রেফতার করা হয়।\nআলী মোহাম্মদের বাড়ি সিদ্ধিরগঞ্জের শিমরাইল এলাকায়। তার বাবার নাম আকবর আলী।\nযোগাযোগ মন্ত্রী ওবায়দুল কাদের বলেছেন, দেশের সকল রাস্তা আগামী দু’দিনের মধ্যে চলাচলের উপযোগী করতে ব্যর্থ হলে সংশ্লিষ্ট প্রকৌশলীদের বিরুদ্ধে শাস্তিমূলক ব্যবস্থা গ্রহণ করা হবে।\nতিনি বলেন, ‘আগামী ২০ তারিখের মধ্যে সড়ক ও জনপথ বিভাগের বিভিন্ন রাস্তা চলমান সংস্কার কাজ শেষ করতে হবে। শুধু শাস্তি নয় যিনি ব্যর্থ হবেন তাকে বাদ দিয়ে উদ্যমী লোক নিয়োগ দেয়া হবে।’\nআইন-শৃঙ্খলা বাহিনী দিয়ে বিএনপি'কে ধ্বংস করছে সরকার: রিজভী\nঢাকা : সরকার আইন-শৃঙ্খলা বাহিনী দিয়ে বিএনপি’কে ধ্বংস করার অভিযানে নেমেছে বলে অভিযোগ করেছেন যুগ্ম মহাসচিব এডভোকেট রুহুল কবির রিজভী আহমেদ।\nশুক্রবার দুপুরে নয়া পল্টনে বিএনপি’র কেন্দ্রীয় কার্যালয়ে এক সংবাদ সম্মেলনে তিনি এ অভিযোগ করেন।\nরাষ্ট্র পরিচালনা ও জাতীয় উন্নয়ন কর্মকাণ্ডে জনগণের ক্ষমতায়ন ও অধিকতর অংশগ্রহণ প্রতিষ্ঠায় ক্ষমতা বিকেন্দ্রীকরণে আবার অঙ্গীকার ব্যক্ত করেছেন প্রধানমন্ত্রী শেখ হাসিনা।\nপ্রধানমন্ত্রী বলেন, ‘আমরা বিশ্বাস করি যে ক্ষমতা বিকেন্দ্রীয়করণের মাধ্যমে স্থানীয় সরকারকে অধিকতর শক্তিশালী করতে হবে। স্থানীয় সরকার যত শক্তিশালী হবে, জনগণও তত বেশি সেবা পাবে।\nঈদকে সামনে রেখে আশুলিয়া-বাইপাইল মহাসড়কের মেরামত কাজে দায়িত্বে অবহেলায় ঢাকা জেলা সড়ক ও জনপদ বিভাগের প্রকৌশলী আহসান উল্লাহকে সাময়িক বরখাস্ত করা হয়েছে। আজ বৃহস্পতিবার সকালে যোগাযোগমন্ত্রী ওবায়দুল কাদের আশুলিয়া-বাইপাইল মহাসড়ক পরিদর্শন করতে এসে তাকে বরখাস্ত করেন। আহসান উল্লাহর পরিবর্তে মানিকগঞ্জ সড়ক ও জনপদ বিভাগের নির্বাহী প্রকৌশলী মো. সবুজকে আগামি ১৫ দিনের জন্য আশুলিয়া-বাইপাইল সড়ক সংস্কারে অতিরিক্ত দায়িত্ব দেন।\nরাজধানীর মিরপুরে এক ঝুট ব্যবসায়ীকে নির্যাতন করে হত্যার অভিযোগে পুলিশের উপ-পরিদর্শক (এসআই) জাহিদুর রহমানকে আটক করা হয়েছে। বুধবার তাকে রাজারবাগ পুলিশ লাইন থেকে আটক করা হয়।\nজানা গেছে, বর্তমানে এসআই জাহিদকে মিরপুর থানা হেফাজতে রাখা হয়েছে। তার বিরুদ্ধে নিয়মিত মামলা রুজু করতে নিহত সুজনের পরিবারকে খবর দেওয়া হয়েছে।


কবিতা ও গান – Page2– হেযবুত তওহীদ\nBy sayeed|2015-06-10T12:27:36+06:00June 10th, 2015|Comments Off on কবি নজরুলের মানুষ কবিতার মর্মবাণী: ধর্মজীবীদের পরানো শৃঙ্খল থেকে ধর্মকে মুক্ত করার আহ্বান\nউম্মুততিজান মাখদুমা পন্নী: পরম করুণাময় স্রষ্টা অতি যত্নের সাথে তাঁর শ্রেষ্ঠতম সৃষ্টি মানুষকে এই বিশাল বিস্তৃত পৃথিবীর কর্তৃত্ব দিয়ে প্রেরণ কোরেছেন যেন তারা সুখে শান্তিতে এখানে জীবনযাপন করে। এই পৃথিবী মানুষের জন্য। পৃথিবীতে মহান রব্বুল আলামীন যেসকল নেয়ামত দান কোরেছেন তার সবগুলোই মানুষের জন্য। মানবজাতি এক জাতি। ধর্ম, বর্ণ, ভাষা এবং অবস্থানের ভিত্তিতে বর্তমানে মানবজাতিকে যেভাবে বিভক্ত কোরে রাখা হোয়েছে তা [...]\nকবি নজরুলের জিজ্ঞাসা: তোর নামাজের কী আছে দাম?\nBy sayeed|2015-05-22T12:17:57+06:00May 22nd, 2015|Comments Off on কবি নজরুলের জিজ্ঞাসা: তোর নামাজের কী আছে দাম?\nনুরুল আবসার সোহাগ: কবি নজরুল ইসলাম ছিলেন সত্যদীন ইসলামের পুনর্জাগরণে বিশ্বাসী অগ্রসৈনিক। তিনি আত্মা দিয়ে চেয়েছেন প্রকৃত ইসলাম আবার ফিরে আসুক, মোসলেম উম্মাহ তার হৃত গৌরব ফিরে পাক। তিনি ইসলামের ধারক-বাহকদেরকে খুব কাছে থেকে দেখেছেন। জাতির মুক্তির জন্য কি করা যায় এ জন্য তিনি তাদের কাছে ছুটে গিয়েছেন। কিন্তু তাদের অন্ধত্ব, কূপমণ্ডূকতা, স্বার্থপরতা দেখে চরম হতাশ হোয়েছেন এবং তাদের দ্বারা [...]


যারা মূর্তি ভেঙেছে – BAARTA TODAY\nযারা মূর্তি ভেঙেছে\nIn: চিন্তন : Thought, বঙ্গ : State, রাজনীতি : Politics, শিক্ষা : Education, সংবাদ সংগ্রহ : hand-picked aggregation, সংস্কৃতি : Culture, সামাজিক : Social\nTagged: thewall.in, vidyasagar, জিষ্ণু বসু, বর্ণপরিচয়ে, বিদ্যাসাগরে, মূর্তি, শিক্ষা\nকলকাতার এক এগিয়ে থাকা কাগজে প্রথম পাতায় প্রকাশিত হল এক বীভৎস ছবি। ঈশ্বরচন্দ্র বিদ্যাসাগরের মুণ্ডহীন মূর্তিতে ফুলের মালা দেওয়া। এই ছবির বীভৎসতা যেন ১৪ মে রাতের কলঙ্কের থেকেও বেশি দগদগে। ১৫ তারিখে কলকাতার অনেক বড় রাস্তায় একটি রাজনৈতিক দল আগের রাতের মূর্তিভাঙা টুকরোগুলির ছবি দিয়ে প্রচার করেছে। বাংলার মানুষের কলঙ্ককে নিজেদের রাজনৈতিক প্রচারে ব্যবহার করেছে। রাজনৈতিক দলের কর্মকাণ্ডে বিশেষ অবাক হওয়ার কিছু ছিল না। প্রশ্ন খবরের কাগজের করুণ পরিণতি নিয়ে। সংবাদ পত্রের ‘নিউজ এডিটর’ তো জানেন পণ্ডিত ঈশ্বরচন্দ্র বিদ্যাসাগর কে ছিলেন। তাঁর মুণ্ডহীন মূর্তিতে তাজা মালা দেওয়া ছবি কি সংবাদপত্রের প্রথম পাতায় ছাপা যায়? সাংবাদিকতার নীতিবোধ, বাংলার রুচিবোধ কোন তলানিতে গিয়ে ঠেকেছে!\nভারতবর্ষের নবজাগরণের কান্ডারি ছিলেন যেসব মহামানব ঈশ্বরচন্দ্র বিদ্যাসাগর তাঁদের অনত্যম। বাংলার শিক্ষার ভিতটাই তাঁর হাতে গড়া। অসামান্য পণ্ডিত হওয়ার পরেও আপামোর মানুষের শিক্ষাদানের ব্রতে জীবনপাত করেছেন। বই রচনা করেছেন, শিক্ষা প্রতিষ্ঠান গড়েছেন, একটা গোটা পরিকাঠামো তাঁর হাতে গড়ে উঠেছে। তিনি যেমন বিদ্যার সাগর তেমন করুণারও সিন্ধু। বাল্যবিধবাদের অমানবিক অবস্থায় তাঁর প্রাণ কেঁদে উঠেছে। ডুবন্ত ঝিনুকের মধ্যে থেকে বের করেছেন মাইকেল মধুসূদনের মতো গজমতি মুক্তো। এই ক্ষণজন্মা মানবের এত বড় অসম্মান যারা করেছে তাদের দৃষ্টান্তমূলক শাস্তি হওয়া প্রয়োজন।\nএকেবারে পাঠ্যপুস্তক রচনা থেকে শিক্ষাপ্রতিষ্ঠান প্রতিষ্ঠার জন্য অর্থসংগ্রহ, তারপর শিক্ষক প্রশিক্ষণ একটা গোটা ব্যবস্থাকে দাঁড় করিয়েছিলেন মানুষটি। নিতান্ত গরীব ঘরের ছেলে, এত কষ্টে বিদ্যার্জন করে কলকাতায় আয়েসে জীবন কাটাতে পারতেন। কিন্তু নিজের জীবনকে তিল তিল করে নিঃশেষ করে নবজাগরণের আলো জ্বালিয়েছিলেন বিদ্যাসাগর। তাই এই জঘন্যতম অপরাধের জন্য যারা দায়ী তাদের খুঁজে বের করা প্রয়োজন, আর এমন শাস্তি দেওয়া প্রয়োজন যে বাঙালির কয়েক প্রজন্ম তা স্মরণে রাখে।\nযে মূর্তিটি গত ১৪ মে ভাঙা হয়েছে সেটি বিদ্যাসাগর কলেজের মূল বিল্ডিঙে ঢুকে একটি কাচের বাক্সে ছিল। এই ঘরে পৌঁছনোর জন্য একটি লোহার রেলিঙ দেওয়া গেট। লোহার গেট পার হওয়ার পর তিনটে দরজা। মাঝেরটি দিয়ে সকলে যাতায়াত করে, বাকি দুটি দরজা সবসময়ই বন্ধ থাকে। এখনও পর্যন্ত পাওয়া সবকটি ভিডিও ফুটেজে দেখা গেছে যে ওই লোহার শাটার দেওয়া দরজাটি বন্ধই ছিল। তাই বিকল্প রাস্তা হল ওই বিল্ডিঙের পেছনের লাইব্রেরি ও জিমন্যাশিয়াম। মূল ফটক বন্ধ থাকলে যারা ভেঙেছে তারা পিছনের দিক থেকে ওই মূর্তির স্থানে পৌঁছেছিল। ওই স্থানটি বেশ বড়সড়। মূর্তির ওপরের অংশ ভাঙার পরে ওই বড় জায়গাতে দুষ্কৃতীরা সেটা আছড়ে ভাঙতে পারত। আর সেই জায়গাটা ক্লোজ সার্কিট ক্যামেরার আওতার মধ্যেই ছিল। কিন্তু সেই কাজ সেখানে করা হয়নি। আর ওই সময় ঘটনার সিসিটিভি ফুটেজও কলেজ দিতে পারেনি। এরপরের ঘটনার ফুটেজ আছে। দুষ্কৃতীরা মূর্তির ওপরের অংশ আছাড় মেরে ভাঙছে।\nএই ঘটনার অপরাধীদের শাস্তি পেতেই হবে। যদি বাংলার আজকের সমাজ এবিষয়ে সরব না হয় তবে ভবিষ্যৎ প্রজন্ম তাদের ক্ষমা করবে না। এই সত্য উদ্ধারের জন্য বাংলার সচেতন প্রতিটি মানুষের সংকল্প নেওয়া উচিৎ। ওই ঘরটিতে দুষ্কৃতীরা কিভাবে ঢুকেছে? এই সবকিছু পূর্বপরিকল্পিত কিনা? কেন অচল হয়ে গেল কলেজের ভেতরের সিসিটিভি ক্যামেরা? এসবের উত্তর পাওয়া সম্ভব। আজকে প্রযুক্তির যুগে এ রহস্য সমাধান মোটেই কঠিন নয়। কেবলমাত্র প্রশাসনের ইচ্ছার প্রশ্ন। প্রশাসনের ইচ্ছাকে কাজে রূপ দিতে পারে কেবল বাংলার সচেতন সমাজ। যাদের ভোটের সঙ্গে সম্পর্ক নেই, বাংলা ভাষার সঙ্গে, ভারতবর্ষের সঙ্গে, দেশপ্রেমের সঙ্গে আর ঈশ্বরচন্দ্র বিদ্যাসাগর মহাশয়ের সঙ্গে হৃদয়ের টান আছে। সারা রাজ্য জুড়ে প্রকৃত অপরাধীর শাস্তির দাবি ওঠা উচিৎ। প্রকৃত ঘটনা অবশ্যই কিছু লোক দেখেছেন। পুলিশ বিজেপি’র ১১৬ জন কর্মী সমর্থককে গ্রেফতার করেছিল। তাদের মধ্যে ৫০ জনের বেশি কর্মী ১৫ মে জামিন পায়নি। পুলিশের হিসেব মতো এরা সত্যি ঘটনা জানে। হিসাব মতো শাসকদলেরও কিছু সমর্থক মানুষও ঘটনা স্বচক্ষে দেখেছেন। যদিও একটি অনুমোদন পাওয়া শোভাযাত্রার বিরোধিতা করলে পুলিশ বিক্ষোভকারীদের গ্রেফতার করে, থানায় নিয়ে নাম–ধাম নথিভূক্ত করে ছেড়ে দেয়। সেই নথিভুক্ত প্রত্যক্ষদর্শী যারা গোলমাল করে বিদ্যাসাগর কলেজের ভিতরে চলে গিয়েছিল তাদের নামের তালিকা অবশ্যই পুলিশের কাছে থাকা উচিৎ। সেইসঙ্গে নেতৃস্থানীয় দুই–চারজন, যারা মাননীয়া মুখ্যমন্ত্রীর সঙ্গে সংবাদমাধ্যমকে সাক্ষাৎকার দিয়েছেন, হাতে ব্যান্ডেজ লাগিয়ে, পরে বলেছেন তার হাতে আগেও চিড় ছিল। যারা শাসকদলের সমর্থক, কলেজের বিভিন্ন অংশ যারা রাত পর্যন্ত খুলে রেখেছিলেন, তারা সকলে সঠিক ঘটনাটি জানেন।\nআজ বাংলার সবপ্রান্ত থেকে, সব স্তর থেকে দাবি ওঠা প্রয়োজন এদের সকলের অত্যাধুনিক বৈজ্ঞানিক পদ্ধতিতে বয়ান নথিভুক্ত করা হোক এবং বিচারবিভাগীয় তদন্ত হোক। একটি পদ্ধতি অবশ্যই পলিগ্রাফ বা লাই ডিটেক্টর। ওই ধৃত ৫৮ জন বিজেপি এবং সেইসঙ্গে প্রায় ৫০ জনের মতো তৃণমূল সমর্থক, কলেজ কর্মচারীকে বাধ্য করা উচিৎ পলিগ্রাফ টেস্টিং পদ্ধতিতে নিজের বয়ান দিতে।\nএই ঘটনায় অভিযোগের তির যাদের দিকে প্রথমে গিয়েছিল এবং বাংলার প্রচার মাধ্যম জোরদার ঢাক পেটাচ্ছিল সেই বিজেপি’র নাম কার্যকারণের ভিত্তিতেই ধীরে ধীরে ক্ষীণ হয়ে গেছে। প্রথম কারণ হল, উদ্দেশ্য। আইনের ভাষায় বলে ‘কজ অব অ্যাকশন’। সর্বভারতীয় সভাপতিকে নিয়ে ভোট চাইতে বেরিয়েছিল বিজেপি। তারা ঈশ্বরচন্দ্র বিদ্যাসাগরের মূর্তি ভাঙলে কী প্রতিক্রিয়া হবে বুঝত না? তাছাড়া বিজেপি অতিবামপন্থী দল নয়। সংস্কৃত ভাষার পণ্ডিত, সংস্কৃত জ্ঞানের জন্য বিদ্যাসাগর উপাধি পাওয়া কোনও মহাপুরুষকে বামদলগুলি অপছন্দ করতে পারে। সেই কারণেই ৭০ দশকে অতিবামেরা কলেজ স্কোয়ারে বিদ্যাসাগরের মূর্তির মুণ্ডচ্ছেদ করেছিল এবং সগর্বে তার দায়িত্ব নিয়েছিল। বিজেপি মূলতঃ ভারতীয় ভাবধারার প্রচার করে। তাই বিদ্যাসাগরের মূর্তি ভাঙার আদর্শগত কারণ তাদের নেই। প্রধানমন্ত্রী ইতিমধ্যেই ওই স্থানে পঞ্চধাতুর মূর্তি গড়ার কথা ঘোষণা করেছেন।\nযারা মিছিলে বাধা দিয়েছিল তাদের মারতে কলেজে ঢুকে বিজেপি ভাঙচুর করেছে, সঙ্গে ওই প্রাতঃস্মরণীয় মনীষীর মূর্তিও ভেঙেছে – এই যুক্তি তখনই খাটবে যখন দুষ্কৃতীদের মুখ বিজেপি’র ধৃত বা পরিচিত সমর্থকদের সঙ্গে মিলবে কিংবা ধৃত ৫৮ জনের পলিগ্রাফ টেস্ট ওই কথা সমর্থন করবে। সেটা দেখা গেলে অপরাধীদের চরম শাস্তি হওয়া প্রয়োজন। কিন্তু কেবলমাত্র ‘জয় শ্রীরাম’ স্লোগান বা গেরুয়া রঙের গেঞ্জিতে যদি অপরাধী চিহ্নিত হয় তবে ঠিক হবে না।\nএই জঘন্য ঘটনাতে যাদের সবথেকে বেশি লাভ হয়েছে (অন্তত তারা মনে করছেন) তারা হল শাসকদল। যারা অমিত শাহ’র মিছিলে গন্ডগোল করার জন্য ছেলেদের পাঠিয়েছে। বিজেপি’র অভিযোগ তারা ঠান্ডা মাথায় পরিকল্পনা করে লাইব্রেরি বা জিমন্যাশিয়ামের দরজা খুলেছে, মূর্তিটার উপরের সিসিটিভি ক্যামেরা অকেজো করেছে, ঠান্ডা মাথায় মূর্তি ভেঙে বাইরে ছুড়ে ফেলেছে তারপর বাইরে সেটাকে আছড়ে ভেঙেছে। এই পরিকল্পনা রূপায়ণ কয়েকজন উগ্র কমবয়েসি ছেলে করেনি। কিন্তু যারা হাত ভাঙার নাটক করে, মাথায় ফেট্টি লাগিয়ে টিভির সামনে বারবার এসেছে তারা সকলে জানেন কে পরিকল্পনা করেছে। রূপায়ণে কে কে ছিল। সত্য সন্ধানের জন্য তারা বসুন না পলিগ্রাফের সামনে। ঠান্ডা মাথায় এই অপরাধ যদি কেউ করে তবে বাঙালি জাতির এই অবক্ষয় কয়েক দশকেও পূরণ হওয়ার নয়।\nপুলিশ প্রশাসনে গোয়েন্দা দফতর কী ভূমিকা নিয়েছে? নাকি আইবি রিপোর্টের পরেও ঠান্ডা মাথায় এই ঘটনা ঘটতে দেওয়া হয়েছে? অনেক রাজনৈতিক নেতানেত্রীর সামনেই প্রতিবাদ বা কালো পতাকা দেখানোর ঘটনা নতুন কিছু নয়। কিন্তু সেক্ষেত্রে মিছিলের একটু দূরে দেখানোর জন্য অনুমতি দেওয়া হয়। অল্প কিছুক্ষণ বিক্ষোভ দেখাতে দিয়েই তাদের পুলিশের গাড়িতে তুলে নেওয়া হয়। কেন সর্বভারতীয় দলের সভাপতির মিছিলে ইট, পাথর ছুড়তে দিল কলকাতা পুলিশ? কী ছিল গোয়েন্দা রিপোর্ট? কে অনুমতি দিলেন বিক্ষোভ প্রদর্শনের?\nবিদ্যাসাগর মহাবিদ্যালয় ভারতবর্ষের এক মহামানবের নামের সঙ্গে যুক্ত। কে চালাচ্ছেন কলেজ? সেদিন কি কলেজ খোলা ছিল? সন্ধ্যার পর কি কোনও ক্লাস হয়? পিছনের দরজা দিয়ে ঢোকার ব্যবস্থা কে করে দিল? সিসিটিভি খারাপ হলে সারাতে কত সময় লাগে? কেন এত গুরুত্বপূর্ণ জায়গায় য়ন্ত্র দিনের পর দিন খারাপ হয়ে থাকবে? কোনও সুস্থ সারস্বত পরিবেশে কলেজের অধ্যক্ষ লজ্জায় পদত্যাগ করতেন। কিন্তু বিদ্যাসাগরের বাংলা শেষ হয়ে গেছে, মূর্তি ভাঙাটা নিতান্তই প্রতীকী।\nআজ এরাজ্যে যারা উপাচার্য হচ্ছেন, যারা কলেজের অধ্যক্ষ হচ্ছেন তাদের মধ্যে শ্রদ্ধেয় মানুষ নেই এমনটা নিশ্চয়ই নয়। কিন্তু তারা ধীরে ধীরে সংখ্যালঘু হয়ে যাচ্ছেন। কারণ এরাজ্যে আগে উপাচার্য হওয়ার জন্য অন্তত ১০ বছরের ‘অধ্যাপক’ (প্রোফেসর) পদের অভিজ্ঞতা আর ৫ বছরের প্রশাসনিক অভিজ্ঞতা বাধ্যতামূলক ছিল। আজ যোগ্য মানুষ চাই না বাধ্য লোক চাই। তাই ‘অধ্যাপক’ হিসেবে থাকার ন্যুনতম যোগ্যতার বালাই নেই। জীবনে কখনও বিশ্ববিদ্যালয়ে পড়ানোর অভিজ্ঞতা ছাড়াই কেবলমাত্র ‘ডিসট্যান্স এডুকেশন’–এ ডিগ্রি পাওয়া শিক্ষাবিদও শিক্ষাক্ষেত্রে ওই ধরনের পদ পেয়ে যাচ্ছেন। এনারা রাত্রে কলেজ খুলে রাখা কেন, প্রভুদের আদেশ হলে শিক্ষায়তনে বোমা বানাবার অনুমতিও দিয়ে দেবেন। এনারা ঈশ্বরচন্দ্র বিদ্যাসাগরের উত্তরসূরী, যিনি টেবিলের ওপর পা তুলে অভদ্র ইংরেজ ঊর্ধ্বতনকে সহবত শিখিয়েছিলেন। বাস্তবিক অর্থেই বিদ্যাসাগরের মূর্তি ভাঙাটা বাংলায় এক যুগের সমাপ্তির দ্যোতক।\nএরাজ্যে বাবুদের মর্জিমাফিক স্কুল ২ মাসের জন্য বন্ধ হয়ে যায়। পরীক্ষা দিয়ে শিক্ষকরা পার্টিকে নজরানা দেয়নি বলে স্কুলে ঢুকতে দেওয়া হয় না। এসএসসি দিয়ে চাকরি পাওয়া যুবকযুবতীদের রাস্তায় অনশন করতে হয়। মৌলবাদকে তুষ্ট করার জন্য বিদ্যাসাগরের বর্ণপরিচয়ের কথা আর পড়ানো হয় না। বর্ণপরিচয়ের প্রথম ভাগে এরাজ্যে আর ‘ঋ’তে ‘ঋষি’ পড়ানো হয় না। দ্বিতীয় ভাগে ‘রাম বড় সুবোধ’ পড়ালে শিক্ষকের কারাবাসও হতে পারে। গত ২২ নভেম্বর ২০১৮ তারিখে ইন্ডিয়া টুডে ভারতবর্ষের ২১টি রাজ্যে শিক্ষার অবস্থা নিয়ে একটি সমীক্ষা রিপোর্ট প্রকাশ করে। তাতে দেখা গেছে যে পশ্চিমবঙ্গে স্থান ১৭ তম। বিদ্যাসাগরের মূর্তি ভেঙে ফেলার এটাই তো আদর্শ সময় এই রাজ্যে।\nবিদ্যাসাগর মানে শ্রী ঈশ্বরচন্দ্র শর্মা অত্যন্ত দরিদ্র ঘরের ছেলে ছিলেন তবে তথাকথিত উচ্চবর্ণের পরিবার থেকে এসেছিলেন। এমনই দরিদ্র সাধারণ জাতিভুক্ত ছেলেমেয়েদের জন্য কেন্দ্রীয় সরকার ১০ শতাংশ সংরক্ষণ করেছে। এমন কোনও কেন্দ্রীয় আইনের রাজ্যে প্রয়োগের জন্য রাজ্য ‘কর্মীবর্গ দফতর’ একটি ম্যাচিং নোটিফিকেশন জেলা শাসকের অফিসে পাঠায়। উচ্চবর্ণের দরিদ্র ছাত্রছাত্রীদের সংরক্ষণের বিষয়ে এখনও কোনও নোটিফিকেশন এরাজ্যে আসেনি। তাই জয়েন্ট এন্ট্রাসের মতো পরীক্ষাতেও অন্য রাজ্যের ছাত্রছাত্রীরা ওই সার্টিফিকেট নিয়ে পরীক্ষাতে বসছে কিন্তু এরাজ্যের যোগ্য ছাত্রছাত্রীরা সুযোগ পাবে না। সত্যিই তো শ্রী ঈশ্বরচন্দ্র শর্মার মূর্তি এরাজ্যে থাকবে কেন? বাঙালি শিক্ষিত প্রতিবাদী, সাহসী মানুষের চেহারা দেখলে তো লজ্জা পাবে।\nগত কয়েকদিন যাবৎ দক্ষিণ ২৪ পরগনা জেলার কয়েকটি স্থানে ভয়ানক হিংসার ঘটনা হচ্ছে। ডায়মন্ড হারবার লোকসভার অন্তর্গত কয়েকটি জায়গায় গ্রামকে গ্রাম অত্যাচার করে সেখানকার মানুষদের উৎখাত করে দেওয়া হয়েছে। অভিযোগের তির এক রাজনৈতিক নেতার দিকে। ঘটনা এত ভীষণ জায়গাতে গেছে যে সর্বভারতীয় সংবাদমাধ্যমগুলি ৩/৪ দিন অপেক্ষা করে মানুষের স্বার্থে তা প্রচার করেছে। কিন্তু কলকাতায় এইসব এগিয়ে থাকা সংবাদমাধ্যমে এত অত্যাচারের একটি কথাও প্রকাশ করেনি। বৈদ্যুতিন মাধ্যমেও কিছু আসেনি। কেন? সাংবাদিকতার নীতি? সামাজিক দায়িত্ব? নাকি একেবারেই কর্তাভজার দায়বদ্ধতা? এদের পক্ষেই সম্ভব কোনও সংবাদপত্রের প্রথম পাতায় বিদ্যাসাগরের মুণ্ডহীন মর্মর মূর্তিতে তাজা ফুলের মালা দেওয়া ছবি ছাপানো। কারণ তাতে কোনও পক্ষের সুবিধা হবে। আজ বোধহয় এই কর্তাভজা, লোভী মেরুদণ্ডহীন তথাকথিত শিক্ষিত বাঙালি বীরসিংহের ওই পুরুষসিংহের চাপরাশ বহন করার যোগ্যতাটাও হারিয়ে ফেলেছে।\nPrevious Post: সুপ্রিম রায়েই স্পষ্ট সারদার টাকা কারা খেয়েছে: সোমেন\nNext Post: বিদ্যাসাগর মূর্তির আড়ালে জেহাদি মুখ


মেসি নেইমার গোল করলেই ক্ষুধার্ত শিশুদের মুখে হাসি!\nJune 2, 2018 sujhon0Comments\nবর্তমান সময়ে বিশ্বসেরা দুই কিংবদন্তি ফুটবলার মেসি ও নেইমার গোল করলেই এ বার থেকে হাসি ফুটবে লাতিন আমেরিকা ও ক্যারিবিয়ান দ্বীপপুঞ্জের ক্ষুধার্ত শিশুদের মুখে! অভিনব এই পরিকল্পনা একটি আন্তর্জাতিক বাণিজ্যিক সংস্থার।\nরাশিয়া বিশ্বকাপ শুধু নয়, ২০২০ সালের মার্চ মাস পর্যন্ত দুই তারকা যত গোল করবেন, তার প্রতিটির জন্য ১০ হাজার স্কুল পড়ুয়ার মধ্যাহ্নভোজের খাদ্যের পিছনে যাবতীয় খরচ জোগানো হবে! অবশ্য গোটা ভাবনাটাই রাষ্ট্রপুঞ্জের ‘বিশ্ব খাদ্য কর্মসূচি’র অঙ্গ। এমন অভিনব কর্মকাণ্ডের সঙ্গে যুক্ত হতে পেরে খুশি আর্জেন্টিনা ও ব্রাজিলের তারকা।\nমেসি বলেছেন, এমন মহান উদ্যোগে সামিল হতে পেরে গর্ব বোধ করছি। ভাবতেই পারছি না, আমাদের এক-একটা গোলের এত শক্তি। এখন থেকে গোলের জন্য প্রাণপাত করব ওদের কথা ভেবেও। আশা করি, অনেক অনেক শিশুর মুখে হাসিও ফোটাতে পারব।\nনেইমার বলেছেন, আমরা চাই শিশুদের খাদ্যের নিশ্চয়তা দিতে। চেষ্টা করব সব রকম ভাবে এই পরিকল্পনা সফল করতে। তাই আমি আর মেসি একসঙ্গে লড়াইয়ে নেমেছি।\nক্ষুধার্ত শিশুদের পাশে দাঁড়ানোর পাশাপাশি দুই তারকাই এই মুহূর্ত ব্যস্ত বিশ্বকাপ জয়ে স্বপ্ন পূরণ করতে। মেসি না নেইমার— রাশিয়ায় কার হাতে উঠবে বিশ্বকাপ ট্রফি তা অবশ্য সময়ই বলবে। তবে ১৯৮৬ সালে বিশ্বকাপ চ্যাম্পিয়ন আর্জেন্টিনার অধিনায়ক কিংবদন্তি দিয়েগো মারাদোনা তাঁর উত্তরসূরিকে চাপমুক্ত থাকার পরামর্শ দিয়েছেন। কয়েক দিন আগেও তিনি বিশ্বকাপে মেসিদের নিয়ে খুব একটা আশাবাদী ছিলেন না। কিন্তু মারাদোনা মানেই তো চমক।\nমেসির উচ্ছ্বসিত প্রশংসা করে তিনি বলেছেন, আমি মেসিকে একটাই পরামর্শ দেব। নিজের খেলাটা উপভোগ করো। ওর উচিত বিশ্বকাপে আর্জেন্তিনার ভবিষ্যৎ নিয়ে কে কী বলছে, তা নিয়ে মাথা না ঘামানো। মেসির নতুন করে কিছু প্রমাণ করার নেই। ওকে শুধু মাঠে নেমে নিজের খেলাটা উপভোগ করতে হবে।\nমারাদোনা বলেছেন, সাম্পাওলি কী ভাবে দলটাকে খেলাচ্ছে, আমি জানিই না। শুধু এ বারের দলের অনেককে চিনি। আমি নিশ্চিত, দেশকে কাপ এনে দিতে এই ছেলেরা নিজেদের উজাড় করে দেবে।\n← জিদান যাওয়াতে খুশি গ্যারেথ বেল, পাল্টে গেল পরিকল্পনা\nবড় বল দেখলে মা ভয় পেয়ে যেতেন: রশিদ খান →


যৌন হয়রানিসহ নারীর প্রতি সকল প্রকার সহিংসতা প্রতিরোধে সচেতনামূলক মতবিনিময় সভা ৪ নং বিট। যৌন হয়রানিসহ নারীর প্রতি সকল প্রকার সহিংসতা প্রতিরোধে সচেতনামূলক মতবিনিময় সভা ৪ নং বিট। – সৃজন বাংলা ৫২ টিভি\nসোমবার, ২৬ অক্টোবর ২০২০, ১০:১২ অপরাহ্ন\nদক্ষিণ সুনামগঞ্জে আপন দূলাভাই কর্তৃক ১১ বছরের শ্যালিকা ধর্ষিতা সে সাত মাসের অন্তঃসত্তা! সুধারামে বিয়ের প্রলোভন দেখিয়ে এক সন্তানের জননীকে ধর্ষণ, থানায় মামলা দায়ের! সুনামগন্জের দোয়ারাবাজারে এক শিক্ষার্থীকে ধর্ষণের চেষ্টা! মহানবী (সা.) কে অবমাননা: কুয়েতের পর এবার ফ্রান্সের পণ্য বয়কটের ডাক দিয়েছে কাতার ! সমাজ কল্যাণ মূলক কার্যক্রম উপলক্ষ্যে মাদারীপুরে “শান্তির পথে সমিতির” মত বিনিময় সভা! একজন শিক্ষা গুরুরত্নের মৃত্যু খলিফারহাট অঞ্চলে শোকের চায়া! নোয়াখালীর প্রবীণ সাংবাদিক আহসান উল্যাহ মাষ্টারের ইন্তেকাল ঢাকা ধামরাইয়ের বিভিন্ন মন্দিরে মাস্ক বিতরণ! আলী হোসেন খান সহ ২জনের বিরুদ্ধে, চাঁদাদাবীর অভিযোগ ইউএনও বরাবরে লিখিত অভিযোগ ! সুনামগঞ্জ সদরে বিশ্ববিদ্যালয় নির্মাণের দাবিতে মানববন্ধন!\nযৌন হয়রানিসহ নারীর প্রতি সকল প্রকার সহিংসতা প্রতিরোধে সচেতনামূলক মতবিনিময় সভা ৪ নং বিট।\nজিল্লুর রহমান সাগর (মাগুরা বিশেষ প্রতিনিধি): আজ শনিবার যৌন হয়রানিসহ নারীর প্রতি সকল প্রকার সহিংসতা প্রতিরোধে সচেতনামূলক মতবিনিময় সভা ৪ নং বিট শ্রীপুর ইউনিয়নে। মতবিনিময় সভায় আয়োজন করেন শ্রীপুর থানার এসএই লাকুজ্জামান শ্রীপুর থানা মাগুরা।\nমতবিনিময় সভায় সভাপতিত্বে করেন শ্রীপুর উপজেলা আওয়ামী লীগের সহ-সভাপতি মসিয়ার রহমান ৪ নং শ্রীপুর ইউনিয়ন চেয়ারম্যান এবং শ্রীপুর থানার এসআই লাইকুজ্জামান ও শ্রীপুর ইউনিয়নের সকল ওর্য়াডের সকল মেম্বার টোকন, মালেক,কাজী আব্দুর রহুফ,নাজির, আরে উপস্থিত ছিলেন মহিলামেম্বারগন কহিনুর, এবং সকল স্কুল ও মাদ্রাসার প্রধান শিক্ষক গণ।\nতখলপুর হাতেম আলী দাখিল মাদ্রাসা সুপার মোহাম্মদ আলী জিন্নাহ এবং আরো উপস্থিত ছিলেন সকল মসজিদের ইমাম গণ। ও পূজা মন্ডপের সভাপতি ও সম্পাদক ব্যাক্তি প্রমুখ। মতবিনিময় সভায় বক্তব্য রাখেন ৪ শ্রীপুর ইউনিয়নের চেয়ারম্যান মসিউর রহমান তিনি বলেন যৌন হয়রানিসহ নারীর প্রতি সকল প্রকার সহিংসতা প্রতিরোধে সচেতনামূলক গড়ে তুলতে হবে।